ކުޅުދުއްފުށީ ރީޖަނަލް ހޮސްޕިޓަލުގެ ކުރިމަގާމެދު ސުވާލު އުފެދިފައި | Kulhudhuffushi Online ބަނޑޭރިގަނޑު\nނޭކުރަންދޫގައި ޓީޗަރުން ހަމަނުވުމުގެ ސަބަބުން ބެލެނިވެރިން ނުކުމެ ސްކޫލު ބަންދުކޮށްފިތަހުޒީބުވެ ކުރިއަރަމުންދާ ދުނިޔޭގެ މިސާލަކީ މިއީތޯއެވެ؟އިއްޔެ ދަންޖެހުނު މީހާ ފަރުވާ ދިނުމަށްފަހު ދޫކޮށްލައިފިހދ އަތޮޅުގެ3ރަށެއްގައި އަލަށް އޭ ލެވެލް ފެންވަރަށް ކިޔަވައިދޭން ފަށައިފިކުމުންދޫ މިސްކިތުގެ މަސައްކަތް ހުއްޓާލާ ކޮންޓްރެކްޓަރ ރަށުން ފައިބައިފިއަންހެން ދަރިފުޅަށް ޖިންސީ ގޯނާ ކުރުމުން ބައްޕަގެ ބޯ ބުރިކޮށްލައިފިއަފީފުއްދީން އެއް ދަންފަޅިއަށް ބަދަލުކޮށް، އޭއީސީގައި މުޅިން އަލަށް “ތަރުބިއްޔަތު” މާއްދާ ކިޔަވައިދޭން ފަށައިފިކުޅުދުއްފުށީގައި ދަންޖެހިފައި ހުރި މީހަކު ސަލާމަތް ކޮށްފިވޯޓު ރަޖިސްޓްރީއަށް ޝަކުވާ ހުށަހެޅުމުގެ ސުންގަޑި ހަމަވިއިރު ހުށަހަޅާފައި ވަނީ 37 ޝަކުވާކުޑަކުދިންނަށް ކުރާ ޖިންސީ ގޯނާތަކާމެދު ހޭލުންތެރިކުރުމުގެ ވޯކްޝޮޕެއް ދިރާގުން ބާއްވައިފިބާރަ އަހަރަށްފަހު ނޮޅިވަރަމް ސްކޫލުގައި ކާބޯތަކެތީ މައުރަޒެއް ބާއްވައިފިކުޅުދުއްފުށީ ރީޖަނަލް ހޮސްޕިޓަލުގައި ގާއިމުކުރި އެންއައިސީޔޫ ހުޅުވައިފިކުޅުދުއްފުށިން ކައްކާ ގޭސް ހުސްވަނީއެއްލަކިން ނަޝީދު ހޮވާދެއްވާ, އެއްލަކިން ބޮޑުތިލަދުންމަތި ތަރައްގީ ކޮށްދޭނަން: އަލީ ވަހީދުއެތްލެޓިކްސް މީޓުގެ2އުމުރުފުރާއަކުން އެއްވަނަ ހދ އަތޮޅު ތައުލީމީ މަރުކަޒު އަދި ޖަލާލުއްދީން ސްކޫލަށް ކުޅުދުއްފުށީ ރީޖަނަލް ހޮސްޕިޓަލުގެ ކުރިމަގާމެދު ސުވާލު އުފެދިފައި\nތާރީޚް 30/08/2010 ރިޕޯޓު\tމިއަހަރުގެ މެއި މަހުގެ ތެރޭގައި ކުޅުދުއްފުށީ ރީޖަނަލް ހޮސްޕިޓަލް ޕްރައިވަޓައިޒް ކުރުމަށް އިއުލާނު ކުރާނެކަމުގެ އިޝާރާތެއް ސަރުކާރުން ދީފައިވެއެވެ. އެކި ފަހަރުމަތިން ތަފާތު ގޮތްގޮތަށް އަޑުއިވެމުންދިޔަ ކުޅުދުއްފުށީ ރީޖަނަލް ހޮސްޕިޓަލުގެ ވާހަކައިގައި ސަރުކާރުން މިއަހަރުގެ މެއި މަހުގެ ތެރޭގައި ބުނެފައިވަނީ ކުޅުދުއްފުށި ރީޖަނަލް ހޮސްޕިޓަލް ޕަބްލިކް ޕްރައިވެޓް ޕާރޓްނަރޝިޕް (ޕީޕީޕީ) ގެ އުސޫލުން ތަރައްގީ ކުރުމަށް ފަރާތެއް ހޯދުމަށް ވަރަށް އަވަހަށް އިއުލާން ކުރުމަށް ހަމަޖެހިފައިވާ ކަމަށެވެ.\nކުޅުދުއްފުށީ ރީޖަނަލް ހޮސްޕިޓަލް “ޑީބީއެފްއެމްއޯ” ނުވަތަ “ޑެވަލޮޕް، ބިލްޑް، ފައިނޭންސް، މެއިންޓެއިން އަދި އޮޕަރޭޓް” ކުރާގޮތަށް ބަޔަކާއި ހަވާލުކުރާނީ 15 އަހަރަށްކަމަށް އެދުވަސްވަރު ސަރުކާރުން ވަނީ އާއްމުކޮށް އިއުލާނުކޮށްފައެވެ. މިއުސޫލުން ހޮސްޕިޓަލް ހިންގުމާއި ހަވާލުވާ ފަރާތުން ހޮސްޕިޓަލް ޑިޒައިންކޮށް އިމާރާތްކުރުމާއި ހިދުމަތްތައް ފުޅާކުރުމަށް ގެންނަންޖެހޭ ބަދަލުތައް ގެނައުމާއި، އެންމެ ފަހުގެ ޚިދުމަތްތައް ތަޢާރަފްކުރުމާއި، ގަންނަންޖެހޭ މެޝިނަރީ ގަނެ އިންސްޓޯލްކުރަންޖެހޭނެ ކަމަށާއި އަދި ކޮންޓްރެކްޓްގެ މުއްދަތުގެ ތެރޭގައި ކެޕިޓަލް އެކްސްޕެންޑިޗާއަށް ޚަރަދުކުރަން ޖެހޭ ފައިނޭންސް ހޯދުމަކީވެސް އެހަވާލުވާ ފަރާތެއްގެ ކަމެއްކަމަށް އެއިއުލާނުގައިވެއެވެ.\nދިވެހިރާއްޖޭގައި ހެދޭ ފުރަތަމަ “ކެންސަރު ޑައިގްނޯސިސް ޔުނިޓް” ހެދުމަށް ހަމަޖެހިފައިވަނީ ކުޅުދުއްފުށީ ރީޖަނަލް ހޮސްޕިޓަލުގައި ކަމަށާއި އެހިދުމަތް ފެއްޓެވުމަށްޓަކައި ކޮންޓްރެކްޓް ކުރެވޭ ފަރާތަށް އެކަންތައްތައް ހުށަހަޅާނެ ކަމަށްވެސް ސަރުކާރުން ބުނަމުންގެންދިޔައެވެ.\nމިފަދަ ގޮތަކަށް ވާހަކަތައް ތަރުތީބު ވަމުން އައިސް އެންމެފަހުން ހުސްވި ހަފްތާގެ ތެރޭގައި އިންވެސްޓް މޯލްޑިވްސް އިން ހާމަ ކޮށްފައިވަނީ ދެ ފަހަރެއްގެ މަތިންވެސް އިއުލާނު ކޮށްގެން ކުޅުދުއްފުށީ ރީޖަނަލް ހޮސްޕިޓަލް އާއި ހަވާލުވާނެ އަމިއްލަ ފަރާތެއް ނުލިބުނު ކަމަށެވެ. އެހޮސްޕިޓަލް ހިންގުމަށް އެއްވެސް ފަރާތަކުން ޝައުގުވެރިކަން ފާޅުކޮށްފައި ނުވާކަމަށެވެ. މިއަހަރުގެ ޖުލައި 23 ވަނަ ދުވަހު އިއުލާނު ކުރި ކުޅުދުއްފުށީ ރީޖަނަލް ހޮސްޕިޓަލް ގެ އިތުރުން ލ ގަމު ރީޖަނަލް ހޮސްޕިޓަލެވެ. މައުލޫމާތު ލިބިފައިވާ ގޮތުގައި ލ އަތޮޅު ރީޖަނަލް ހޮސްޕިޓަލް ހިންގުމަށްޓަކައި އިންޑިޔާގެ ކުންފުންޏަކާއި ސަރުކާރު 100 އިންސައްތަ ހިއްސާވާ ކުންފުންޏަކާއި ދެމެދު މިހާރު ކުރެވެމުންދަނީ އެތަނާއި ހަވާލުވުމުގެ އެންމެ ފަހުގެ މަސައްކަތްތަކެވެ.\nމީގެ ކުރިން މިދިޔަ އަހަރުގެ ފެބްރުއަރީ މަހު ރައީސް ނަޝީދު ވިދާޅުވެފައިވަނީ ކުޅުދުއްފުށީ ރީޖަނަލް ހޮސްޕިޓަލާއި ސ ހިތަދޫ ރީޖަނަލް ހޮސްޕިޓަލް ހިންގުމަށް އިންޑިޔާގެ ތިން ކުންފުންޏަކުން ޝައުގުވެރިކަން ފާޅުކޮށްފައިވާ ކަމަށެވެ. އަދި އިންޑިޔާގެ ސީއައިއައި އާ ވިޔަފާރި ކުންފުނިތަކާއެކު މިދިޔަ އަހަރު ސޮއި ކުރެވުނު އެމްއޯޔޫތަކުގައި ހޮސްޕިޓަލްތައް ހިންގުމާ ބެހޭ އެއްބަސްވުންތައް ހިމެނޭކަމަށް ވިދާޅުވެފައިވެއެވެ.\nއިންޑިޔާގެ އެޕޯލޯއިން އައިޖީއެމްއެޗް އެންމެ ފަހު ވަގުތު ދޫކޮށްލާއިފައި ދިޔަ ފަހުން ސަރުކާރުން އަދި އެކަމަކާ އެއްވެސް ބަހެއް މީޑިޔާއަށް ދީފައެއް ނުވެއެވެ. ގިނަ މަޝްވަރާތަކަކަށްފަހު އެންމެ ފަހު ސްޓޭޖްގައި ވަނިކޮށް އައިޖީއެމްއެޗް ދޫކޮށް ރާއްޖެއިން ފުރައިގެންދިޔައިރު އައިޖީއެމް ހޮސްޕިޓަލަށް ޖެހުނު “ބަލި” ކުޅުދުއްފުށީ ރީޖަނަލް ހޮސްޕިޓަލަށް ނުޖެހި އަދި އެހޮސްޕިޓަލް އެނދުމަތި ކުރަން ނުޖެހި ރައްޔިތުންނަށް ފުރިހަމަ އަދި އަގުހެޔޮ ހިދުމަތް ތަކެއް ލިބިގެންދިޔުމަކީ އެންމެ އުތުރުގެ ރައްޔިތުން ބޭނުންވާނެ ގޮތެވެ. ރަސްމީފަރާތްތަކުން ބުނެފައިވަނީ އަނެއްކާވެސް ޕީޕީޕީގެ ދަށުން ކުޅުދުއްފުށީ ރީޖަނަލް ހޮސްޕިޓަލާއި ހަވާލުވާނެ ފަރާތެއް ހޯދުމަށް ވަރަށް އަވަހަށް އިއުލާނު ކުރެވޭނެ ކަމަށެވެ.\nގުޅޭ ލިޔުންތައް - ކަސްރަތު ކުރުމަކީ ދިރިއުޅުމުގެ ބަޔަކަށް ހަދަމާ ހެއްޔެވެ؟ - 10/06/2013 - ކުޅުދުއްފުށީ ހޮސްޕިޓަލުން އާސަންދަ ހިދުމަތް ހުއްޓާލަން އުޅޭ ކަމަށް ދެކެވެމުންދާ ވާހަކަތައް ދޮގުކޮށްފި - 05/06/2013 - ހެލްތު ޓްރަސްޓް ފަންޑަށް ފައިސާ ހޯދުމަށް ކުޅުދުއްފުށީ ހޮސްޕިޓަލުގައި ފަންޑު ފޮއްޓެއް ބަހައްޓައިފި - 04/06/2013 - ކުޅުދުއްފުށީގައި އެމްބިއުލަންސްއަށް ގުޅުމަށް ކުރު ނަމްބަރެއް ތައާރަފް ކޮށްފި - 26/05/2013 - މޫސުމް ބަދަލުވުމާއި އަހަރެމެންގެ މޫޑަށް އަންނަ ބަދަލުތަކާ ހުރީ ކޮންގުޅުމެއް - 18/05/2013  18 ކިޔުންތެރިން ޚިޔާލު ފާޅުކުރައްވާފައިވޭ\nއަރްޝަދު މުހައްމަދު ވިދާޅުވީ\nމިއޮތީ މަބުނިތަން އައިސްފަ. ކުރިންވެސް މިތަނުގައި މާ ހޫނުކޮށް ކުލުދުއްފުށީ ހޮސްޕިޓަލް ޕުރާވަޓައިޒް ކުރާ ވާހަކަ ޖެހީމަ މަ ބުނިން ތީ ހަމަ ރައްޔިތުންގެ ލޮލުގައި އަޅުވާ އަނދުނެކޭ. ލ އަތޮޅު ސްޓޭޓް މިނިސްޓަރުގެ ބުރަ މަސައްކަތުން އެ އަތޮޅު ހޮސްޕިޓަލް ނަގައިފި އިންޑިޔާގެ ބޮޑު މަހުޖަނަކު. އެކަމަކު މިރަށުގަ ނެތް ބޭރު ބަޔަކާ ވާހަކަދައްކާލައިގެން ބަޔަކު ގެނެވޭ ވަރުގެ ބައެއް. އެއްދުވަހު ބާދުސާހުން މުދާ ބާލާފަ އަނެއް ދުވަހު ގޮސް ޕްރޮވިނސް މިނިސްޓަރުކަން ކުރިޔަކަސް ކަމަކު ނުދާނެ.\nޔަގީން ދެމް މިހޮސްޕިޓަލު ވެސް ދެން ވާނީ ހަމަ އައިޖި އެމް އެޗަށް ވީ ގޮތަށް.\nތިކަންތައް ވެގެން ތިޔަ ދިޔައީ ވަރަށް ދެރަކޮށް. ސަރުކާރުން މި ހޮސްޕިޓަލް ބޭރު ބަޔަކު ނަގާނެ ކަމަށް ހީކޮށް މިހާރު ސަރުކާރުން މި ތަނާ މެދު އަމަލު ކުރަމުންދަނީ ވަރަށް ފަރުވާ ކުޑަކޮށް. މިއީ ހަމަ ހަގީގަތް. އަޅުގަނޑަކީ މިހާރު މިހޮސްޕިޓަލުގައި ވަޒީފާ އަދާ ކުރާތާ ބަރާބަރު 14 އަހަރުވެފައި ހުރި މީހެއް. ގައުމަށް އައި ބޮޑެތި ކާރިސާ ތަކާއި ގުޅިގެންވެސް މިހާ ދަށަކަށް ނުދޭ. ލެބޯޓަރީން ވެސް އެއްޗެހި ހުސްވެފަ. ކުރީގެ ޕަބްލިކް ހެލްތް މިހާރު އަނބުރަމުން އަނބުރަމުން ގެންގޮސް ބައިންދާފަ އިންތަނެއްވެސް ނޭގޭ. މީ ދެން ވަރަށް ދެރަ ކަމެއް. ބޭރު ބަޔަކަށް ނުދިނަސް މިތަން ހިންގިދާނެ. ބޭރު ބަޔަކަށް ދިނަސް ރައްޔިތުންނަށް ފުރިހަމަ ހިދުމަތެއް ލިބޭނަމަ ބޭބެ މެން މިތިބީ ހަމަ އުފަލުން އެބަޔަކާ މިތަން ހަވާލުކުރަން ތައްޔާރަށް.\nހަގީގަތުގައި ކުޅުދުއްފުށީ ހޮސްޕިޓާ ހަލާކުކޮށްލީ އަހަރެމެން ހޮސްޕިޓަލުގެ މުއައްޒަފުންނެވެ.އަހަރެންނަކީވެސް ހޮސްޕިޓަލްގައި މަސައްކަތްކުރާ މީހަކަށްވާތީ މިކަމާ ހިތާމަކުތަމެވެ. ހަގީގަތުގައި މިވާގޮތަކީ މިތަނުގައި ގިނައީ މިހާރުގެ ސަރުކާރާ އިދިކޮޅު މީހުންނެވެ. މި ސަރުކާރަށް އެއްބާރުލުން ދޭންބޭނުންނުވާ މީހުންނެވެ. އަހަރެންނަކީވެސް ސަރުކާރު ހިންގާ ޕާޓީގެ މީހެއްނޫނެވެ. ސަރުކާރުން މިތަނަށް ސަމާލުކަން ނުދެނީކީ ނޫނެވެ. އަހަރެމެންގެ ޕާޓީގެ ސަރުކާރަކަށް ނުވާތީ، ޕާޓީގެ ވިސްނުމުގައި ޕާޓީގެ އެޖެންޑާއެއް ފެތުރެނީއެވެ. އިންޑިއާގެ ކެރެލާ ސްޓޭޓްގެ އެންމެ ބޮޑު ލޮލުގެ ހޮސްޕިޓަލް ހިންގާ އަހައިލާ ފައުންޑޭޝަންގެ ސީ.އީ.އޯ ޑރ.އެމް.އާރު ރަވީ އެމް.ބީ.ބީ.އެސް މީގެ3މަސްވަރުކުރިން ދިވެހި ސަރުކާރުގެ ވަފްދަކާއެކު ކުޅުދުއްފުށީ ހޮސްޕިޓަލަށް ޒިއާރަތްކުރިއެވެ. ސަރުކާރުގެ ޕްރައިވެޓައިޒް ސިޔާސަތުގެ ދަށުން ކުޅުދުއްފުށީ ހޮސްޕިޓަލް ހިންގުމުގެ ޝައުގުވެރިކަން ފާޅުކުރިއެވެ. އަދި އެވަގުތުން އެވަގުތައްވެސް އެތަކެއް އެހީއެއްދޭން ބޭނުންވިއެވެ.އެކަމަކު އޭނާއަށްވެސް މިތަނުގެ މުއައްޒަފުންގެ އަމަލުތައް ހުރިގޮތުގެ މަޢުލޫމާޓު ލިބުމުން ފޫހިވީއެވެ.އެއީ ދިވެހި ސަރުކާރުން ޝަރުތުކުރާގޮތުގައި މިހާރު ތިބި މުއައްޒަފުން ހަމަ އެމުސާރާގައި ނުވަތަ އެއްވުރެ ބޮޑު މުސާރާގައި ވިޔަސް ބައިތިއްބަން ޖެހެއެވެ. އެހެންކަމަށް ވާއިރު އެމުއައްޒަފުންގެ އެއްބާރުލުން ނުލިބެންޏާ އެކަންކުރާނީ ކިހިނެއްހެއްޔެވެ.\nސަރުކާރުން ރައްޔިތުންނަށް ހިދުމަތް ތަށް ފަހިކޮށްދޭން ވާނީ ހޮސްޕިޓަލްގަ އުޅެނީ އެމީހުންނަށް ތާއީދު ކުރާބައެއްތޯ ނޫނީ ނޫންތޯ ބަލާފަޔެއްނޫން ދޯ. ސިއްހީ ހިދުމަތަކީ އިންސާނީ ހިދުމަތެއް، އެކަމަކު މިސަރުކާރުން އެކަން ވެސް މިހަދަނީ ޕޮލިޓިކަލް ކަމަކަށް، ބަހަނާޔަކަށް މުއައްޒިފުން ނޭ ކިޔަކަސް މިހާރު ރަގަޅު ހިދުމަތެއް ނުދޭ ކަމަށް މަސްހޫރު ކުޅުދުއްފުށީ ހޮސްޕިޓާ އިތުރަށް ބަދުނާމް ވުންނޫން ކަމެއް ނުވާނެ. އަހަރެން ނުބުނަން މުވައްޒަފުން ރަގަޅެކޭ، އެމީހުންގެ ޒިންމާ އެމީހުން ރަގަޅަކަށް ނުނަގާ ހަގީގަތުގަ.\nއަޅުގަނޑަކީ ރާއްޖޭގެ ހުރިހާ ރީޖަނަލް ހޮސްޕިޓަލަކުން ހިދުމަތް ހޯދާފައި ހުރި މީހެއް، އެގޮތުން މީގެ ދެ އަހަރުވަރު ކުރިން ތި ހޮސްޕިޓަލަކީ އެންމެ ރަގަޅު ހިދުމަތެއް ދޭ ރީޖަނަލް ހޮސޕިޓަލ. މިހާރު ތިތަނަށް ޖެހިގެންތިއުޅޭ ބައްޔަކީ ތިތަނުން ބޭރުކޮށްފައި ހުރިމީހަކު ބާރު ލިބުމުން ކުރާ ޖެއްސުމެއް. އެކަން މި ފަސް އަހަރު ތެރެއަކު އަދި ކައިރި މުސްތަގު ބަލަކުވެސް ރަގަޅުވާނެ ކަމަކަށް ނުފެނޭ.\nއަހްމަދު މުހައްމަދު ވިދާޅުވީ\nމުވައްޒަފުން ރަނގަޅު ވާހަކައެއް ނޫން. ނުވަތަ އެ މުވައްޒަފުންނަކީ ރީނދޫ ނުވަތަ ނޫ ކުލައިގެ ބަޔެކޭވެސް ނޫން. މުވައްޒަފުންގެ މައްސަލައުޅޭތީތަ ސަރުކާރުން މި ހޮސްޕިޓަލަށް ބޭނުންވާ ސާމާނު ނުގަނެދެނީ. ލެބޯޓަރީން ކެމިކަލް ތައް ހުސްވީއިރު އެއެއްޗެހި ނުގަނެދިނީވެސް މުވައްޒަފުން ސަރުކާރާ އިދިކޮޅުވީމަތަ. މުވައްޒަފުންނަށް މަސް ނިމޭއިރުވެސް މުސާރަ ނުދެނީ އެމްޑީޕީ އަށް ސޮއި ނުކުރާތީތަ؟\nawsw މިއީ، ބޮޑެތި ރޯބުހުތޢނު ދޮގު މިތއނުގައި ލިޔެ، އަދި އެހާމެ އަނގަވެސް ހަޑިމީހެއް. ތިރީގައި މިވާ އޭނާގެކޮމެންޓްގައިވާ ޖުމްލަތަކުން އެކަނިވެސް އޭނާގެ ގަމާރުކަމާއި ދޮގުހެދުން އެބަ ބޭޒާރުވޭ: ” ދިވެހި ސަރުކާރުން ޝަރުތުކުރާގޮތުގައި މިހާރު ތިބި މުއައްޒަފުން ހަމަ އެމުސާރާގައި ނުވަތަ އެއްވުރެ ބޮޑު މުސާރާގައި ވިޔަސް ބައިތިއްބަން ޖެހެއެވެ. އެހެންކަމަށް ވާއިރު އެމުއައްޒަފުންގެ އެއްބާރުލުން ނުލިބެންޏާ އެކަންކުރާނީ ކިހިނެއްހެއްޔެވެ.”\nސުވާލަކީ މުއައްޒަފުން ހަމަ އެމުސާރާގައި ނުވަތަ އެއްވުރެ ބޮޑު މުސާރާގައި ވިޔަސް ބައިތިއްބަން ސަރުކާރުން އުޅޭނަމަ، އެކަމާއި މީހަކު ދެކޮޅު ހަދާނެހޭ؟ ހަގީގަތުގައި އެއްވެސް މުވައްޒަފަކު އެއްވެސް ކަމަކާއި ދެކޮޅެއް ނުހަދާ! ސަރުކާރުން ފަރުވާކުޑައީ ރައްޔިތުންނާއި މެދުގައި!\nawsw އަކީ އެމްޑީޕީގެ ހަރުގެއިން މިސައިޓަށް ކަނޑައަޅާފައިވާ ސަފީރު. އޭނަ އުޅޭނީ އެހެން. ދެން އެކަމާ ކަލެމެން އެހާ ކަންބޮޑުނުވޭ\nކޮންމެ އެއްޗެއްވެސް ސިޔާސީވެފައި، ތާކުންތާކު ނުޖެހޭ ކޫސަނި އަނގަ ތެޅުން ނޫން ކަމެއްނޭގެނީތަ.\nއެމްޑީޕީ މީހުންނަކަށް މިކަހަލަ ރިޕޯޓް ތަކެއް ރަނގަޅެއް ނުވާނެ. އެމްޑީޕީ އަށް ކެމްޕޭން ކުރަން ހަދައިގެން އުޅޭ ފާޑުފާޑުގެ ދިރުން ތަކަށްވެސް މިކަހަލަ ރިޕޯޓް ތަކެއް ރަނގަޅެއް ނުވާނެ. މިސަރުކާރަށް ސަނާ ކިޔާފަ ލިޔެބަލަ މިހާރުވެސް އެއްޗެއް. އެވަރެއް ނޯންނާނެ.\nމިރަށު ހޮސްޕިޓަލާ ބަޔަކު ހަވާލު ނުވުމަކާ އެތަނުގެ މުވައްޒަފުންނަކާ އެއްވެސް ގުޅުމެއް ނެތް. ކަލޭމެން ކޮސްނުގޮވަތިބޭ. ރައްޔިތުން ނޫކުލަ ވީމަ ލިބުން ލަނޑެއްވެސް ނޫންމީ. އިންވެސްޓަރުންނަށް ކީއްތަ ރައްޔިތުން އެއީ ކޮންމެ ޕާޓީއެއްގެ ބަޔެއްވިޔަސް އެމީހުން ބޭނުންވާ ކަންތައް ވަންޔާ. މިކަން މިހެން ވީ މިރަށުގަ މިހިރަ ޕްރޮވިންސް އޮފީހުގަ ތިބި މިނިސްޓަރުންގެ ތެތްކަމެއް ނެތީމަ.\nލ. ގަމު ހޮސްޕިޓަލްއާ ބަޔަކު ހަވާލުވީ މެދު ދެކުނު ޕްރޮވިންސްގެ ސްޓޭޓް މިނިސްޓަރ މުޖުތަބާގެ ބުރަ މަސައްކަތުގެ ސަބަބުން. ހަމަ އިންޑިއާގެ އެ ކޮމްޕެނީ (ފަހުގެ ތާރީހެއްގައި ކުންފުނީގެ ނަންވެސް ބުނާނަން) ގެ މީހުން އައްޑުއަށްވެސް ދިޔަ. އަދި ކުޅުދުއްފުއްޓަށްވެސް އައި. ކުޅުދުއްފުއްޓަށް އައިސް ހޮސްޕިޓަލްބަލާ، ޖަލާލުއްދީން ސްކޫލު ބަލާހެދި. އަދި މާލެ އައިސް އެމީހުން ބުނެފައިވަނީ ކުޅުދުއްފުށިވެސް ބަރާބަރު ކަމަށް. އަދި ޖަލާލުއްދީން ސްކޫލް ޕްރައިވަޓައިޒް ކުރަންވެސް އެމީހުން ތިބީ ތައްޔާރަށް. ނަމަވެސް މިރަށު ޕްރޮވިންސް އޮފީހުގެ މިނިސްޓަރުން މިކަމުގެ ފޮލޯއަޕެއް އެއްވެސް ވަރަކަށް ނުހަދާ. އޭގެ ބަދަލުގައި އެކަމާ އުޅެން ފެށީ ލ. ގަމުން މުޖުތަބާ. މުޖުތަބާ އިންޑިއާގެ މީހުންނަށް ގުޅާ، އަދި އިންޑިއާގެ މީހުންނާ ރާއްޖެ އިން ގުޅިފައި ތިބި ސަރުކާރުގެ %100 ހިއްސާވާ ކުންފުންޏަށްވެސް ގުޅާ ގުޅުން ބަދަހި ކުރި. އަދި ދެވަނަ ފަހަރަށް އެމީހުން ގަމަށް ގެންގޮސް އެތަންތަން ދައްކާ ގަމުން އިތުރު ބިން ދޭންވެސް ހުށަހެޅި. އެއީ އެހޮސްޕިޓަލް ފުޅާކޮށް ޓްރެއިންގ ހޮސްޕިޓަލަކަށް ހެދުމަށާއި މަތީ ތައުލީމުގެ ސެންޓަރެއް ހެދުމަށް. މުޖުތަބާގެ އެދުމުގެ މަތިން ސަރުކާރުގެ މިބުނާ ކުންފުނިން ވަނީ މިއިންޑިއާ މީހުންނާ ގުޅުން ބަދަހިކޮށްފައި. ނަތީޖާ އަކަށްވީ އެމީހުން ލ. ގަމަށް ޝައުގު އުފެދުން. އަދި ހޮސްޕިޓަލް ކީއްކުރަން، ތަރައްގީގެ އެތައް ކަމެއް ހިންގަން އެމީހުން މިހާރު އެދަނީ ތައްޔާރުވާން. ދެން ބުނެބަލަ މިއީ ރައްޔިތުން ކުލަ ޖެހިފަ ތިބީމަ ލިބުން ލަނޑެކޭ. މިއީ ހަމަ ޕްރޮވިންސް މިނިސްޓަރުގެ ނާގާބިލުކަން. މިކަން ކާމިޔާބު ކުރެވުން ނަމަ މިރަށުގަ ހުންނާނީ އިންޓަނޭޝަނަލް ހޮސްޕިޓަލެއް އެކަންޏެއް ނޫން. މުސްތަގްބަލުގަ ޔުނިވާސިޓީއެއްވެސް ހުރީސް. ހުނައިފް ގެ ބަދަލުގަ މުޖުތަބާމެން ފަދަ ހިންގުންތެރިއެއް މި ޕްރޮވިންސް އޮފީހަށްވެސް ގެނޭ. މިއީ ހަމަ ސަރުކާރުގެ ނުހިންގޭ ކަން.\nކަންނެއްސޮރު އެބުނި އެއްޗަކަސް މަވެސް ތާއީދު ކުރަން މި ޕުރޮވިންސް ހިންގަން ތިބި ސްޓޭތް މިނސްތަރުގެ ނާގާ ބިލްކަން މި އެހެންކަ މެއްނޫން، ރައްޔިތުންނަސް ހަގީގަތް ހާމަ ކޮސް ދިނީތި ޝުކުރިއްޔާ ކަންނެއްސޮރު\nޑީއާރުޕީ މީހުންގެ ފެންވަރު މިއޮތީ ފެންނަން މިތަނުގައި ކިތަންމެ ވަރަކަށް ފެލުނަސް ތިޔައާލާތުން ނަށް ވާނެ އެއްކަމެއްވެސް ނޯންނާނެ، މީހަކު އިސްތިއުފާއެއްވެސް ނުދޭނެ. ކަލޯމެން ޖެހޭނީ އަސަރުކޮއްލަ ކޮއްލަ ތިބެން. ދެންލަލަލަ، މިސައިޓުހިންގަނީ ޑީއާރުޕީ ގުންޑާއިން ކަމަށް ނުވަންޏާ އެކަހަ އެއްޗެހި ނުފުހެއެއްނުހުންނާނެ.\nއެމްޑީޕީގަ ނުތިބޭނެ ގުންޑާއިންނެއް. މާލޭގެ ކަންކަން މަތީގަ ތިބެނީ އަންނިގެ ފްރެންޑުން. އަންނި އެމީހުން ބުނިހާ ގޮތެއް ހަދައިދޭ. ގޭންގް ކުށްތައް ހުއްޓުވާ ގާނޫނު ނުނިންމީ ޑީއާރުޕީން ކަމަށް ބުނެ ޑީއާރުޕީގެ ބޮލަށް މާރާމާރީގެ މައްސަލަ ޖަހައި އެންމެފަހުން ޑީއާރުޕީން އެގާނޫނު ނިންމީމަ އަންނިގެ އަންބޮޑިއަށް ލައިގެން މިހާރު އެ ތަސްދީގު ނުކޮށް ކީއް އެކުރަނީ؟ އެކުރާކަމެއް އަމިއްލަ އަށް ބުނެފި މިއަދުގެ ރޭޑިޔޯ ހިތާބުގައި. އަމިއްލަ އަށް އެ ބުނަނީ ޑީލް ތައް ހަދާ ވާހަކަ. ކުޅުދުއްފުށީގަ ތިއުޅޭ އެމްޑީޕީއަށް ސަޕޯޓް ކުރާ ޒުވާނުންނަށް އަދި ވަރަށް އާ ވާނެ މިފަދަ ކަންތައްތައް. ވާނީވެސް އެހެން. އަދި އިހަށްދުވަހު ސިޔާސީ އަކީ ކޮންއެއްޗެއްކަންވެސް އެނގުނީ ބައެއް ކުދިންނަށް. ކުރީގެ މެމްބަރު އާދިލް ބަޔަކަށް ލާރިދީގެން އަދި އާއިލީ ގުޅުންވެސް ހުރީމަ ނެއްޓެން ނޭގިގެން ޕިސްޕިސް ނަމުގައި ތިޔަ ކޮމެންޓް ކުރަނީ. ކިތައްމެ ވަރަކަށް މިސަރުކާރު ދިފާއު ކުރަން އުޅުނަސް އެކަމެއް ނުވާނެ. އަމިއްލައަށް އަންނި އަފީފް ރީކޯ މޫސަ ސަރަނގޭމެން މި ސަރުކާރު ބޭޒާރުކުރަނީ. ދެން އާދިލް ލާރިދިނަސް އަދި ތިއީ ތަންކޮޅެއް ބޮޑުވަރު. ހުނައިފަށް ކަމެއް ނުވަންޏާ އިސްތިއުފާއަށް ގޮވުމަކީ މައްސަލައެއް ނޫން. މައުމޫނުގެ އިސްތިއުފާއަށްވެސް އަހަރެމެން ގޮވީ އެބެއަށް އެކަންތައް ނުވާން ފެށީމަ. މުސްކުޅިވެ ހަންޓޯޓޯވީމަ ގޮނޑިން ވައްޓާލީ. ކޮންމެހެން ގަންޏާ ބޯ މީސްމީހުންނަށް މިގައުމު ހަވާލުކުރާކަށް ނޫން.\nއެންމެ މީހެއްގެ އިސްތިއުފާ އަށް ގޮވާލީމާ ހާދަވަރެއް ތިޔަވީ، އެއީ އަޅުގަނޑުގެ ހިޔާލު އަޅުގަނޑު އެބޭނުން ކޮށްފައި އެވަނީ އެ ހައްގު އަޅުގަނޑަށް ލިބިފައިވާތީ، ޕިސްޕިސް މެން މި ސަރުކާރުން ކަންތައް ކުރާ އުސޫލުން އަޅުގަނޑަށް މި ސަރުކާރުގެ ސިޔާސީ މަގާމު ތަކުގައި ތިއްބެވި އެކަމަށް ނާގާބިލް ބޭފުޅުންގެ އިސްތިއުފާ އަށް ނުގޮވޭ ގޮތަށް ހަދާ، އެހެންނޫނި އަދިވެސް ގޮވާނަން، ސްޓޭޓް މިނިސްޓަރާއި އޭބޭފުޅާގެ ދްށުން މަސައްކަތް ކުރަންތިބި ހުރިހާ ސިޔާސީ ބޭފުޅުން އިސްތިއުފާ ދެއްވުމަށް ގޮވާލަން، އަދި މިކަން ޕިސްޕިސް އަށް ހަޖަމް ނުކުރެވޭ ކަމަށްވާނަމަ މިކަހަލަ ސައިޓް ތަކަށް ނުވަދެ އެހެންގޮތަކަށް އުޅުން އެދެން.\nޖަމްޝީދު ކަލޭ ތިޔަ އުޅެނީ ރީތިބޮޑިބޯން މާތުން. ކަލެއަށް ނޭގޭ މަ ކުރިމަތީގަ އިދެގެން ކޮމެންޓުކުރިޔަސް.އަދި ޖަމްޝީދު ނަމުގަ ކޮމެންޓު ކުރަން ކަލޯ ލަދުގަންނަން ވާނެ. އަދި ބުނަން އެހެން މީހަކުނޫން ގަންޖާބޮނީ ކަލޯ. އެހެންވެ ބޮއެގެން އިދެގެން ލިޔވޭ އެއްޗެއްވެސް ކަލޯ އަށް ނޭގެނީ. ދެން ވެސް އަނގަނާރުވާތި މިތާ ބޮޑިއެއްބޯން ނޫނިއްޔާ.\nޕިސްޕިސް ނަމުގަ މި ކޮމެންތް ކުރާ މީހާ ނިކަން ހިއްވަރު ގަދަކަމަށް ވަންޔާ އަމިއްލަނަން ޖަހައިގެން ކޮމެންތް ލިޔެބަލަ، ހަމަ ޔަގީން ޕިސްޕިސް އަކަސް ނުކެރޭނެކަން\nފަރީދު ޝައުޤީ ވިދާޅުވީ\nމިޔޮއް ކަމެއްދޯ؟ ތިތަނުން ވަކި ބަޔަކަށް ތާއީދުކޮށްގެން ކޮންކަމެއްތަ ކަލޭމެނަށް ވަނީ؟ ތިހެން ނާރު ނަގާފަ ތާއީދުކުރުމުގަ ހައްދު ފަހަނައެޅީމަ އޭގެ ނާޖާއިޒު ފައިދާ ނަގާނީ ގައުމުގަ އުޅޭ ވަގުން. ބަނިޔާދަން މީހުން ތިބޭނީ އެއްކައިރީގަ. އެހެންނުން ވާނީ؟ މިސާލަކަށް މަށަކީ އެންމެން ދަންނަ ވަގަކަށް ވިޔަސް، މަ ވަކި ޕާޓީއަކަށް ސޮއިކޮށްލައިފިއްޔާ މަށަށް ބަޔަކު ހޭބަލިވާ ވަރަށް ތާއީދުކޮށް، މަ ލާރިގަނޑު ކެޔަސް އެކަމަށް އުޒުރު ދައްކައިދޭން އެބަ ތިބި ކަލެމެން ކަހަލަ އަޑުގަދަ މީހުން. މަ ހިތަށް ވެސް ނާރާހާ މޮޅަށް މަށަށް އުޒުރުދައްކައިދޭން ކަލޭމެން ތިބިއްޔާ މަ ހަމަ ކާންވީ،، ކަލޭމެން ތިބޭނީ މަށަށް ތާއީދުކުރަން ސޭކުވެފަ.. ބަލަގަ ތިހެން ނޫޅި އަމިއްލަ ގައުމާ ރަށާ އަމިއްލަ މުޖްތަމަޢުގެ ފައިދާޔަށް ތާއީދުކޮށްބަލަ.. ދެން އެހެން ނޫނަސް ބޮލަށް އުނދަގުވޭ ތިގޮތަށް ތާކުން ތާކު ނުޖެހޭ ކޮސް ޒުވާބުކުރީމަ


Hamalaage thahugeegah beyruge eheetherikan hoadhan anganee\nހަމަލާ ދިން ސަރަހައްދުގައި ހަތިޔާރާ އެކު ސިފައިން ފޯރިމަރަނީ -- ފޮޓޯ: އަވަސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދީފައިވާ ހަމަލާ ތަހުގީގުކުރާއިރު ބޭރުގެ ފަންނީ މާހިރުންގެ އެހީތެރިކަން ހޯދައިގެން ތަހުގީގު ކުރިއަށް ގެންދިއުމަށް ސަލާމަތީ ބާރުތަކަށް އެންގުމަށް ރައްޔިތުންގެ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ) ފާސްކޮށްފި އެވެ.\nކޮމިޓީން އެގޮތަށް ނިންމާފައިވަނީ ރައީސް ނަޝީދަށް ހަމަލާ ދިންތާ ކުޑައިރުކޮޅެއް ތެރޭގައި ބޭއްވި 241 ކޮމިޓީގެ ކުއްލި ބައްދަލުވުމެއްގަ އެވެ.\nސިއްރުކޮށްގެން ކުރިއަށް ގެންދިޔަ މިބައްދަލުވުމާ ގުޅޭގޮތުން ކޮމިޓީގެ މުގައްރިރު އަދި ހިތަދޫ އުތުރު ދާއިރާގެ މެންބަރު މުހައްމަދު އަސްލަމް ވިދާޅުވީ ރައީސް ނަޝީދަކީ ދައުލަތުގެ އެއް ބާރުގެ އެންމެ އިސްވެރިޔާ ކަމަށްވާތީ އެމަނިކުފާނަށް އަމާޒުކޮށް ދިން ހަމަލާ އަކީ ސީރިއަސް ކޮށް ބަލަންޖެހޭނެ މައްސަލައެއް ކަމަށެވެ.\nއޭނާ ވިދާޅުވީ ދިވެހި ފުލުހުންނާއި ސިފައިން ސަލާމަތީ ކަންކަން ބެލެހެއްޓުމުގައި ރަނގަޅު މަސައްކަތްތަކެއް ކުރާ ކަމަށް ގަބޫލުކުރައްވާ ކަމަށެވެ. ނަމަވެސް ބޮޑެތި ބައެއް މައްސަލަތަކުގައި އެކަށީގެންވާ ގޮތަކަށް ހެކި ހޯދިފައި ނުވާ ކަން ފާހަގަކުރެއްވި އެވެ. އެހެންކަމުން ނަޝީދަށް ހަމަލާ ދިން މައްސަލަ ރަނގަޅަށް ތަހުގީގު ކުރަން ބޭނުންވާތީ ބޭރުގެ ފަންނީ އެހީތެރިކަން ހޯދަން ކޮމިޓީގެ މެންބަރުންނަށް ފެނިވަޑައިގެންނެވި ކަމަށްވެސް ވިދާޅުވި އެވެ.\n"އެހެންކަމުން ސަލާމަތީ ބާރުތަކުން މިމައްސަލަ ތަހުގީގުކުރާއިރު ބޭރުގެ އެކްސްޕާޓުންގެ އެހީތެރިކަން ހޯދައިގެން ތަހުގީގު ކުރިއަށް ގެންދިއުމަށް އަންގަން ކޮމިޓީން ވަނީ ނިންމާފައި،" އަސްލަމް ވިދާޅުވި އެވެ.\nރައީސް ނަޝީދަށް އަމާޒުކޮށް ދިން ހަމަލާ ތަހުގީގުކޮށް، ކުށް ކުރި މީހުން އިންސާފުގެ ކުރިމައްޗަށް ގެނައުމަށް ދެކޮޅު ހަދާ އެއްވެސް މެންބަރަކު މަޖިލީހުގައި ނެތް ކަމަށްވެސް ވިދާޅުވި އެވެ. ނުރައްކާތެރި ހަމަލާތަކުން ގައުމު ސަލާމަތް ކުރެވޭނީ ސިޔާސީ ވިސްނުން އެއް ފަރާތްކޮށް އެންމެން ގުޅިގެން މަސައްކަތް ކޮށްގެން ކަމުގައި އަސްލަމް ދެކެވަޑައިގަންނަވަ އެވެ.\nހަމަލާގެ ތަހުގީގު ކުރިއަށްދާ ގޮތް 241 ކޮމިޓީން ވަރަށް ގާތުން ބަލާނެ ކަމުގެ ޔަގީންކަން އަސްލަމް ދެއްވި އެވެ. ހަމަލާ އާއި ގުޅިގެން ހޯދަންޖެހޭ މައުލޫމާތުތައް ހޯދާ، އަޅަންޖެހޭ ފިޔަވަޅުތައް އަންގަމުން ގެންދާނެ ކަމުގައިވެސް އަސްލަމް ވަނީ ވިދާޅުވެފަ އެވެ.\nރައީސް ނަޝީދަށް އަމާޒުކޮށް ދިން ހަމަލާ ތަހުގީގުކުރާއިރު އެހެން ގައުމުތަކުގެ ފަންނީ އެހީތެރިކަން ހޯދާނެ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެފައިވެ އެވެ. އިމްރާން އެހެން ވިދާޅުވީ 241 ކޮމިޓީގެ މިރޭގެ ބައްދަލުވުން ފެށުމުގެ ކުރިންނެވެ.\nމާލޭގައި މިރޭ ދިން ހަމަލާ ތަހުގީގުކުުރުމުގައި އެހީތެރިކަން ފޯރުކޮށްދިނުމަށް ބައެއް ގައުމުތަކުން ހުށަހަޅާފައިވާ ކަމަށްވެސް ސަރުކާރުން ވަނީ ބުނެފަ އެވެ.\nއެމްޑީޕީގެ އިންތިހާބު ފަސް ކުރާކަށް ނުނިންމާ


Sihhee dhaairaa ah ithuru samaalukan dheyn jehey: Naruhun\nސިއްހީ ދާއިރާއަށް އިތުރު ސަމާލުކަންދޭންޖެހޭ: ނަރުހުން\nއައިޖީއެމްއެޗްުގައި ނަރުހުން މަސައްކަތް ކުރަނީ: އިތުރަށް ތަރައްގީ ކުރަން ބާރު އަޅަންޖެހޭ\nނަރުހުންގެ ދުވަސް މިއަދު ފާހަގަ ކުރާއިރު، ގައުމީ މަސައްކަތުގައި ނަރުހުން ފްރަންޓްލައިންގައި ނިކުމެ އެބަ ތިއްބެވެ. ޑޮކްޓަރުންނަށް ވުރެ ބޮޑަށް ބަލި މީހުންނާ ކޮންޓެކްޓު ވަނީ ނަރުހުންނެވެ. ނަރުހުންނަކީ އަބަދުވެސް ސިއްހީ ގޮތުން ގައުމަށް ދިމާވާ ކޮންމެ ކަމެއްގައި ވެސް ކުރިމަތިލާ ބައެއް ކަމުގެ ޔަގީންކަން ނަރުހުން ދެ އެވެ.\nމޯލްޑިވްސް ނާސިން އެންޑް މިޑްވައިފްރީ ކައުންސިލުން މިއަދު ނެރުނު ބަޔާނެއްގައި ކުރިމަތިމަތިވެފައިވާ ހާލަތުން އިބްރަތް ހާސިލްކޮށް، ސިއްހީ ދާއިރާއަށް އިތުރަށް އަޅައިލަން އެދިފައި ވެއެވެ.\n"... އަދިވެސް ވަގުތު އެބައޮތެވެ. ދުޅަހެޔޮ ޖީލެއް ބިނާ ކުރުމަށް ސިއްހީ ދާއިރާއަށް ސަމާލުކަން ދިނުމަށް ކަމާބެހޭ ފަރާތްތަކަށް އިލްތިމާސް ކުރަމެވެ." ބަޔާނުގައި ވެއެވެ.\nހެލްތު މިނިސްޓްރީގެ ދަށުން ހިންގާ އެ ކައުންސިލުން ބުނީ، ހާއްސަ ދާއިރާތަކުން ނަރުހުންނަށް ތައުލީމާއި ތަމްރީން ހާސިލް ކުރުމުގެ މަގުފަހިވެގެން ދިއުމަކީ ސިއްހީ ގޮތުން ކުރަންޖެހޭ ހޭދައަށް ލިބޭނެ ލުޔެއް ކަމަށެވެ.\nބަޔާނުގައި ނަރުހުންނާއި އެ މީހުންގެ އެކުވެރިން ތިބީ، ކޮވިޑް-19 ޖެހިފައިވާ ބަލި މީހުން ސަލާމަތުގެ އައްސޭރިއަށް ގެންދިއުމަށް ހިދުމަތް ފޯރު ކޮށްދިނުމަށް އަތުކުރި އޮޅާލައިގެން ކަމަށް ބުނެފައި ވެއެވެ.\n"... ނަރުހުންނަކީ އަބަދުވެސް ސިއްހީ ގޮތުން ގައުމަށް ދިމާވާ މިފަދަ ކޮންމެ ކަމެއްގައިވެސް ހިތްވަރާއި ކެރުމާއެކު ހިދުމަތް ދިނުމުގައި ތަޖުރިބާހުރި ހުނަރުވެރި ނަމޫނާ ބައެކެވެ. އަދި ބަލިމީހުންގެ ސަލާމަތާއި ރައްކާތެރިކަން ކަށަވަރުކޮށްދޭންޖެހޭ ކޮންމެ ދަނޑިވަޅެއްގައިވެސް ސާބިތުކަމާއެކު ކުރިމަތިލައިގެން ތިބޭ އެހީތެރި އެކުވެރިންނެވެ"\nމި އަހަރަކީ ނަރުހުންގެ އަހަރުގެ ގޮތުގައިވެސް ފާހަގަ ކުރާ އަހަރެވެ. އެއީ މި އަހަރު މޮޑަން ނާސިންގެ ހިދުމަތް ތައާރަފުކުރި، "ފްލޮރެންސް ނައިޓިންގޭލް" ގެ 200 ވަނަ އުފަންދުވަހާ ދިމާވާތީ އެވެ.\nކޮވިޑް-19 ޑަބްލިޔޫއެޗްއޯ ހެލްތް މިނިސްޓަރު އަބްދުﷲ އަމީން


Magaamuge beynun nahama gothugai beynun kuraakamah bune Trump ge mahsala egaumuge majileehah - One Online\nމަގާމުގެ ބޭނުން ނަހަމަގޮތުގައި ކުރާކަމަށް ބުނެ ޓްރަމްޕްގެ މައްސަލަ އެގައުމުގެ މަޖިލީހަށް\nމަގާމުގެ ބޭނުން ނަހަމަގޮތުގައި ކުރާކަމަށް ބުނެ އެމެރިކާގެ ރައީސް ޑޮނާލްޑް ޓްރަމްޕްގެ މައްސަލަ އެގައުމުގެ މަޖިލީހުން ބަލާނެ ކަމަށް އެމެރިކާގެ މަޖިލީހުގެ ރައީސް ނޭންސީ ޕެލޮސީ ވިދާޅުވެއްޖެއެވެ.\nބޭރުގެ އެކި ހަބަރުތަކުން ބުނާ ގޮތުގައި ޓްރަމްޕްގެ މައްސަލައެއް މަޖިލީހުން ބެލުމަށް ނިންމާފައިވަނީ ޔޫކްރެއިންގެ ރައީސް ވޮލޮޑިމެރް ޒެލެންސްކީ އާއި ފޯނުން ދެއްކި ވާހަކަތަކަކާއި ގުޅިގެންނެވެ. މި ފޯނު ކޯލުގައި އެމެރިކާގެ ކުރީގެ ނައިބު ރައީސް ޖޯ ބައިޑެން އަދި އޭނާގެ ދަރި ހަންޓާރ ގެ މައްޗަށް ކުރެވޭ ކޮރަޕްޝަންގެ ތުހުމަތުތައް އެ ގައުމުން ނުބަލައިފި ނަމަ އެމެރިކާއިން ޔޫކްރެއިންއަށް ދެމުން އަންނަ މިލިޓަރީ އެހީ ހިފަހައްޓާނެ ކަމަށް ޓްރަމްޕް ބުނެފައިވާ ކަމަށް އެމެރިކާގެ ޑިކޮމްރެޓިކް ޕާޓީގެ މެމްބަރުން ތުހުމަތު ކުރި ނަމަވެސް މި ފޯނު ކޯލުގައި ދެކެވުނުވާހަކަ ސާފު ނުވާކަމަށް ބީބީސީ ނިއުސް ގައި ރިޕޯޓުކޮށްފައިވެއެވެ.\nމި މައްސަލަ ފުރަތަމަ ތިލަވެފައިވަނީ އެމެރިކާގެ އިންޓެލިޖަންސް ވިސިލްބްލޯވާއަކު މި މައްސަލަ ހުށަހެޅުމުންނެވެ. އެއާއެކު އެގައުމުގެ ޑިމޮކްރަޓިކް ޕާޓީ އިން ވަނީ ޓްރަޕްމް މަގާމުގެ ނުފޫޒު ބޭނުންކޮށްގެން އޭނާއަށް ފައިދާ ވާނެ ގޮތަށް ކަންކަން ނިންމުމަށް މަސައްކަތް ކުރާ ކަމަށް ތުހުމަތުކޮށްފައެވެ. މިކަމާ ގުޅިގެން އެމެރިކާގެ މަޖިލީހުގެ ރައީސް ނޭންސީ ޕެލޮސީ ވިދާޅުވީ ޓްރަޕްމްގެ މި އަމަލަކީ އެކަމަށް އޭނާ ޖަވާބުދާރީ ވާން ޖެހޭނެ ކަމެއް ކަމަށެވެ.\nބީބީސީ ނިއުސްއިން ރިޕޯޓު ކުރާ ގޮތުގައި ރިޕަބްލިކަން ޕާޓީގެ މެޖޯރިޓީ އޮންނަ އެމެރިކާގެ މަޖިލީހުގައި ޑިމޮކްރަޓިކް ޕާޓީގެ މެމްބަރުން މި މައްސަލަ ތަހުގީގު ކުރުމަށް ބާރު އެޅިނަމަވެސް މި މައްސަލަ މަޖިލީހުން ފާސް ނުވުމަކީ ވުން އެކަށީގެންވާ ގޮތެކެވެ.\nޓްރަމްޕްގެ މައްޗަށް ކުރެވޭ މި ތުހުމަތުތައް ދޮގުކޮށް، މި ފޯނު ކޯލުގެ ރިކޯޑިންގއެއް އާންމު ކުރާނެ ކަމަށް ޓްރަމްޕް ވަނީ ޓުވީޓެއް މެދުވެރިކޮށް ވިދާޅުވެފައެވެ. ޓްރަމްޕް ވިދާޅުވީ ރައީސް ޒެލެންސްކީ އާއި އޭނާ އާއި ދެމެދު ދެކެވުނީ ރަހުމަތްތެރި އަދި އެކަށީގެންވާ ވާހަކަ ތަކެއް ކަމަށާއި، އެއްވެސް ސިފައެއްގައި އެއްވެސް ކަމަކަށް ޕްރެޝަރ ނުކުރާކަމަށް ޓްރަމްޕް ވިދާޅުވިއެވެ.\nބޭރޫތުގައި ގޮވުމުގެ ހާދިސާ ހިނގަން މެދުވެރިވީ 2700 ޓަނުގެ އެމޯނިއަމް ނައިޓްރޭޓްގެ ސަބަބުން!\nކޮވިޑް ފެތުރުން އިތުރުވުމާއެކު ޗައިނާގެ މެޑިކަލް ޓީމެއް ހޮންގްކޮންގަށް\nލުބުނާނުގައި ބާރުގަދަ ގޮވުމެއް ގޮވައި އެތައް ސަތޭކަ ބަޔަކަށް އަނިޔާވެއްޖެ\nލަންކާގެ ޖަލަކަށް މަސްތުވާތަކެތި އެތެރެކުރަން އުޅުނިކޮށް އަތުލައިގަތް ބުޅާ ފިލައިފި


Maakurathaai Hulhudhuffaru ves aanmu haalathah - One Online\n24 އޮގަސްޓް 2020، ރ. މާކުރަތު، ރ. މާކުރަތުގެ ރައްޔިތުން އެރަށުގައި ތަރައްގީކޮށްފައިވާ ހިތްގައިމު ޕިކްނިކް ބީޗް -- ވަން ފޮޓޯ: ސަލްވީން އަބްދުލް ހަމީދު\nމާކުރަތާއި ހުޅުދުއްފާރުވެސް އާންމު ހާލަތަށް\nރ. މާކުރަތާއި އެ އަތޮޅު ހުޅުދުއްފާރުވެސް މޮނީޓަރިންގެ ހާލަތުން ނަގައިފިއެވެ.\nމާކުރަތު މޮނިޓަރިން އަށް ލާފައިވަނީ ރ. އުނގޫފާރު ކްލަސްޓާގައި ހިމެނޭ މީހަކު އެރަށުން ޕޮޒިޓިވްވުމާ ގުޅިގެންނެވެ. އެރަށް މޮނީޓަރިންގެ ހާލަތަށް ލާފައިވަނީ މިދިޔަ ހަފުތާގެ އަންގާރަ ދުވަހުއެވެ. އަދި ހުޅުދުއްފާރުވެސް މޮނީޓަރިންއަށް ލާފައިވަނީ އުނގޫފާރަށް ދަތުރު ކުރި މީހަކު އެރަށުން ޕޮޒިޓިވްވުމާ ގުޅިގެންނެވެ. އެރަށް މޮނީޓަރިންގެ ހާލަތަށް ލާފައިވަނީ މިދިޔަ މަހުގެ 24 ވަނަ ދުވަހުއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނީ މާކުރަތުން ނެގި ހުރިހާ ރެންޑަމް ސާމްޕަލެއް ވެސް ނެގެޓިވްވުމުން، އެރަށް މިއަދު މޮނީޓަރިންގެ ހާލަތުން ނަގާފައިވާ ކަމަށެވެ. އަދި އެ އަތޮޅު ހުޅުދުއްފާރުވެސް އާންމު ހާލަތަށް ގެނެސްފައިވާ ކަމަށް ބުންޏެވެ.\nމާކުރަތާއި ހުޅުދުއްފާރުގެ އިތުރުން މިއަދު ވަނީ އެ އަތޮޅު އަލިފުށިވެސް މޮނީޓަރިންގެ ހާލަތުން ނަގައިފައެވެ. އަދި އެ އަތޮޅު މަޑުއްވަރީ އާއި އުނގޫފާރުވެސް ވަނީ އާންމު ހާލަތަށް ގެނެސްފައެވެ. އުނގޫފާރު ކުލާސްޓާއާ ގުޅިގެން ކ. ދިއްފުއްޓާއި ޅ. ނައިފަރު އަދިވެސް އޮތީ މޮނީޓަރިންގެ ހާލަތުގައެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) ހެލްތް ޕްރޮޓެކްޝަން އެޖެންސީ ރ. ހުޅުދުއްފާރު ކޮވިޑް 19 ރ. މާކުރަތު


ކޯވިޑް-19 ފެތުރެމުންދާ ޙާލަތުގައި އޯސީޑީ އާއި އެކު ދިރިއުޅުން - GOV.MV\nޚަބަރު ކޯވިޑް-19 ފެތުރެމުންދާ ޙާލަތުގައި އޯސީޑީ އާއި އެކު ދިރިއުޅުން\nއޮބްސެސިވް ކޮމްޕަލްސިވް ޑިސްއޯޑަރ ކުރުކޮށް ކިޔާ ނަމަ އޯސީޑީ އަށް ޑައިގްނޯޒް ކޮށްފައިވާ ފަރާތްތަކުގެ ޢާންމު ދިރިއުޅުމުގެ އެންމެ ދުވަހަކީ ވެސް އެންމެ ރަނގަޅު ދުވަސްތަކުގައިވެސް ގޮންޖެހުންތައް ގިނަ ދުވަހެއް. ކޯވިޑް-19 ފަދަ ބަލިމަޑުކަމެއްގައި މިފަދަ ފަރާތްތަކުގެ ޢާންމު ދިރިއުޅުން ހުންނާނެގޮތް ހިތައް ގެންނަން ވެސް ފަސޭހަކަމަކަށް ނުވާނެކަން ޔަޤީން.\nއޯސީޑީ ކޮންޑިޝަން ހުންނަ މީހުންގެ ޢާންމުކޮށް ފެންނަ ޢަލާމާމްތަކު ތެރޭގައި ތަރުތީބުކުރުމާއި، ކަންކަން ފުރިހަމަ ކުރުމާއި، ކުދި ކުދި ތަފްޞީލުތަކަށް އިސްކަންދިނުން ހިމެނޭ. އެކި މީހުންނަށް އޯސީޑީ ވެވެނީ އެކި ކަންކަމައް. ބައެއް މީހުން ގިނައިން އަތް ދޮންނަ އިރު، އަނެއް ބައި މީހުން ތަންތަން ތަރުތީބުކުރުމުގައި އަވަދިނެތި އުޅޭ. އަދި އެއްވެސް ޙާލެއްގައި މިކަން މިގޮތަށް ނުވެއްޖެނަމަ އެމީހުންގެ ހަމަޖެހުން ގެއްލި ފިކުރުބޮޑުވާ ގޮތްވޭ. ކުރުކޮށް ބުނާނަމަ އޯސީޑީއަކީ ވަރަށް ބޮޑަށް އެ ކޮންޑިޝަން ހުންނަ މީހާ ވަރުބަލިކޮށްލާ ކަމެއް.\nއޯސީޑީ ހުންނަ މީހެއްގެ ދުލުން ބުނާ ނަމަ އެމީހަކު ދެން "އޮބްސެސް" ވާނީ ނުވަތަ އެކަމަކަށް ގޮސް ހުސްވާނީ ކޮންކަމަކާބާއޭ އަބަދުވެސް ހުންނާނީ ހިތައް އަރައަރާ. އެމީހާއަށް އެއީ އެންމެ ހަމަޖެހޭ ކަމެއްނޫންކަން އެނގުނަސް ނުވަތަ ކޫސަނި ކަމެއްގެ ގޮތުގައި ވިސްނުނަސް އެކަން އެހެން ގޮތަކަށް ބަދަލުކުރުމަށް ގިނަ ފަހަރު ނުކުޅެދިގެންވޭ.\nމިއީ އެންމެ ރަނގަޅު ވަގުތެއް ނޫން. ކޯވިޑް-19 ފަދަ ބަލިމަޑުކަމެއް ހުރިހާ އެންމެގެ ޢާންމު ދިރިއުޅުން ހިޞާރުކޮއްފައިވާއިރު، ދިރިއުޅުމުގެ ވައްޓަފާޅިއަށް އަންނަމުންދާ ބަދަލުތަކުގެ އަސަރު ނުކުރާ ހަމަ އެއްވެސް މީހަކު ނެތޭ ބުންޏަސް ގޯހަކަށް ނުވާނެ. ޤަބޫލު ކުރަމުން އައި ހަޤީޤަތް މިވަނީ ކުޑަ ދުވަސްކޮޅެއްގެ ތެރޭގައި އެފުށް މިފުށަށް ޖެހިފައި.\nޚާއްޞަކޮށް އޯސީޑީ ހުންނަ މީހަކު ކޯވިޑް-19 އާ ގުޅިގެން އުފެދޭ ފިކުރުތަކުގައި ސަމާލުކަން ދޭންވީ ކަންކަން ނުވަތަ ޤަބޫލުކުރަންވީ ކަންކަމަށް ބަލާލަމާތޯ.\nމިއީ ތާ އަބަދަށް ދެމިގެންދާނެ ކަމެއް ނޫންކަން.\nގިނަގިނައިން މި ކަންތައް އަމިއްލަ ނަފުސަށް ހަނދާންކޮށްދިނުން މުހިންމު. މާ ބޮޑަށް ފުރަބަންދުގެ ޙާލަތާމެދު ވިސްނާ ފިކުރުބޮޑުވާނަމަ، ފުރަބަންދު ނިމުމުން ކުރަން ބޭނުންވާ ކަމަކާ މެދު ވިސްނާލާ.\nހިފަހައްޓާލުން ނުވަތަ ކޮންޓްރޯލްކުރުން.\nއޯސީޑީއަކީ ވަރަށް ބޮޑަށް ހިފަހައްޓާލުން ނުވަތަ ކޮންޓްރޯލް ކުރުމާ ގުޅިފައިވާ ކަމެއް. އެހެންކަމުން ކޯވިޑް-19 ބަލި ޖެހުމުގެ ޙިރާސް ކުޑަކޮށް އެ ބަލިޖެހުމުން ރައްކާތެރިވުމަށް ކުރެވެން ހުރި ހުރިހާ ކަމެއް އޯސީޑީ ހުންނަ މީހުން ޤަވައިދުން ކުރުމަކީ އެކަށީގެންވާ ކަމެއް. މީގެ ތެރޭގައި ގިނަ ވަގުތު ގޭގައި ތިބުމާއި، ކޮންމެހެން ދާން ޖެހިގެން މެނުވީ ޒަރޫރީ ބޭނުމެއްގައިވިޔަސް ބޭރަށް ނުނުކުތުމާއި، ވިޔަފާރި ކުރުމުގައިވެސް ރައްކާތެރިވުމަށް އަންގި ލެއްވުމާއި މާސްކް އެޅުން އަދި ތަންތާގައި އަތްލެވޭ މިންވަރު ކުޑަކޮށް އެކަކު އަނެކަކާ ދެމެދު މަދުވެގެން3ފޫޓޫގެ ގައިދުރުކަން ފަރިތަކުރުން ހިމެނޭ. އަދި ވިޔަފާރި ކުރުމަށް ފަހު ތަރުކާރީ އާއި މޭވާ ފަދަ ތަކެތި ރަނގަޅަށް ދޮވެ ސާފުކުރުމަށްފަހު ނޫނީ ބޭނުން ނުކުރުން. މިއީ ޤަބޫލުކުރެވުނަސް ނުކުރެވުނަސް އޯސީޑީ ހުންނަ މީހުންނަށް ކޯވިޑް-19 އިން އިތުރަށް ރައްކާތެރިވުމަށް އެޅޭ ފިޔަވަޅުތަކެއް.\nކޮންޓްރޯލު ނުކުރެވޭ ކަންތައްތައް ވެސް ހުންނާނެކަން ޤަބޫލުކުރުން.\nއޯސީޑީ ހުންނަ މީހާ ކިތައްމެ ބަލައިގެން އުޅުކަމުގައި ވިޔަސް ދެންހުންނަ މީހާ އެވަރަށް ފަރުވާތެރިވާނެ ކަމެއް ޔަޤީނެއް ނޫން. މިސާލަކަށް ފިހާރައިގައި ބާޒާރުކުރުމަށް ނުކުމެ އުޅޭ އިރު ދެންހުންނަ މީހާ އައިސް ގައިގައި ޖެހިވެސްދާނެ ނުވަތަ ކެއްސާ ކިނބިއްސެއް ވެސް އަޅާފާނެ. އެކަމަކީ އޯސީޑީ ހުންނަ މީހުންނަށް ކޮންޓްރޯލް ކުރެވޭނެ ކަމެއް ނޫން. ނަމަވެސް އެކަމާ ކަންބޮޑުވެ ހާސްވުމުގެ ބަދަލުގައި އަމިއްލަޔަށް ރައްކާތެރިވުމަށް ސެނިޓައިޒަރ ފަދަ ތަކެތި ބޭނުން ކުރެވިދާނެ ނުވަތަ އަވަހަށް އެތަނަކުން ދުރަށް ދެވިދާނެ.\nނަފްސާނީ ދުޅަހެޔޮކަމަށް އެންމެ ފައިދާ ހުރި އެއް ކަމަކީ ކަސްރަތުކުރުން. އެއީ މިފަދަ ކޮންޑިޝަންތައް ތަޙައްމަލުކުރަމުންދާ ހުރިހާ އެންމެނަށް ވެސް އެނގޭނެ ކަމެއްކަން ކަށަވަރު. ކޮންމެވެސް މިންވަރަކަށް ކަސްރަތު ނުކުރެވޭ ދުވަސް ދުވަހު އޯސީޑީގެ ޢަލާމާތްތައް ތަންކޮޅެއް ބޮޑަށް ފެނުން އެކަށީގެންވޭ. އެންމެ ރަނގަޅު ގޮތަކީ ލުއި ކަސްރަތުގެ ގޮތުގައި ކުޑަ ދަރިފުޅު ފަހަތުން ދުވެލުން ވިޔަސް ނުވަތަ ގޭގައި އޮން ދަ ސްޕޮޓް ޖޮގިން ވިޔަސް ނުވަތަ ބަރު ބޭނުންކޮށްގެން ކުރާ ޒާތުގެ ކަސްރަތުތައްވިޔަސް ކޮއްލުން. އޭގެ ފައިދާ ހަމަ ގައިމުވެސް ފެންނާނެ ކަން ޔަޤީން.\nއަމިއްލަ ނަފްސަށް އަޅާލަން އާދަކުރުން\nއެކި މީހުންނަށް އަމިއްލަ ނަފްސަށް އަޅާލެވެނީ އެކި ގޮތްގޮތައް. ބައެއް މީހުން އަމިއްލަ ނަފްސައް އަޅާލުމުގެ ގޮތުން ނަފްސާނީ ދުޅަހެޔޮކަން ދެމެހެއްޓުމަށް ޕްލޭނެއް އެކުލަވާލައި އެއާއި އެއްގޮތައް ޢަމަލުކުރޭ. އަދި ޤަވައިދުން ބޭސްކެއުމާއި، ޑޮކްޓަރަށް ދެއްކުމާއި، އަމިއްލަ މީހާ ހިތްހަމަޖެހޭ ފަދަ ކޮންމެސް ކަމެއް ކޮއްލާ. މިގޮތުން ކީރިތި ޤުރުއާން ކިޔެވުން، ފޮތެއް ކިޔާލުން ނުވަތަ ބޮޑެތި މީހުންނަށް ޚާއްޞަ ކުލަޖައްސާ ފޮތެއްގައި ކުލަ ޖެއްސުން ވެސް އެއީ ކުރެވިދާނެކަމެއް. ނޫނީ ލަވަ އަޑުއެހުމާއި ފިލްމެއް ބަލާލައި ލޯބިވާ މީހުންނާ އެކު ވަގުތު ހޭދަކުރެވިދާނެ. ތިމާ ހިތްހަމަޖެހޭ ފަދަ ކިތަންމެ ކުޑަ ކަމެއްވިޔަސް ކޮންމެ ދުވަހެއްގައިވެސް ކުރުމަށް އަޒުމް ކަނޑައަޅާ.


10 couple akah EURO 2020 balaalumuge furusathu Coca Cola in\n10 ކަޕުލްއަކަށް ޔޫރޯ 2020 ބަލާލުމުގެ ފުރުސަތު ކޮކާކޯލާއިން\n24 ޖެނުއަރީ 2020 - 20:22:03\n10 ކަޕުލްއަކަށް ޔޫރޯ 2020 ބަލާލުމުގެ ފުރުސަތު ކޮކާކޯލާއިން ހުޅުވާލައިފިއެވެ.\nއެޕްރޮމޯޝަން ފައްޓަވައިދެއްވީ ކޮކާ ކޯލާގެ ޖެނެރަލް މެނޭޖާ އޮފް އޮޕެރޭޝަންސް މިލިން ދެރްސާރީ އެވެ. މި ޕްރޮމޯޝަން ފަށާފައިވަނީ ކޮކާ ކޯލާ އާއި، މޯލްޑިވްސް ސޮކާ މޭޓްސްގެ އިތުރުން ފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިންތިޒާމްކޮށްގެން މިއަދު ހަވީރު ކުޅިވަރު އެކުވެނީގެ އެއް ނަންބަރު ޓާފް ދަނޑުގައި ކުޅުނު "ލެޖެންޑްސް ކަޕް" ފުޓްބޯޅަ މެޗު ފެށުމުގެ ކުރިން ބޭއްވި ރަސްމިއްޔާތެއްގައެވެ.\nކޮކާކޯލާ އިން މިއަދު ފެށި މި ޕްރޮމޯޝަނުގައި ނަސީބުވެރި 10 ކަޕުލް އަކަށް ޔޫރޯ 2020 ވަގުތުން ބަލާލުމަށް އަރެލެންޑަށް ދިއުމުގެ ފުރުސަތު ލިބިގެންދާނެއެވެ.\nފުޓުބޯޅައަށް ޝައުގުވެރިކަން ހުންނަ ފަރާތްތަކަށް ހާއްސަކޮށްގެން ކުރިއަށް ގެންދާ މި ޕްރޮމޯޝަނުގައި ބައިވެރިވުމަށްޓަކައި ރަން މަތިގަނޑު ޖަހާފައިހުރި ކޯކު ފުޅި މަތީގަނޑުގައި އިން ޔުނިކް ކޯޑު ޖެހުމަށްފަހު 2626 އަށް އެސްއެމްއެސް ކުރައްވަން ޖެހެއެވެ.\nމި ޕްރޮމޯޝަން ކުރިއަށްދަނީ މާޗް މަހުގެ 31 ވަނަ ދުވަހުގެ ނިޔަލަށެވެ.\nކޮކާކޯލާ ކުންފުންޏަކީ ރާއްޖެއަށް ހިޖުތިމާއީ ގޮތުންނާއި ތަފާތު އެހިނިހެން ރޮނގުރޮނގުން ކެނޑިނޭޅި އެހީތެރިވަމުން އަންނަ ކުންފުންޏެކެވެ. ކޮކާ ކޯލާ އިން ވަނީ މީގެ ކުރިންވެސް މިފަދަ ގިނަ ޕްރޮމޯޝަންސްތަކެއް ބާއްވައިފައެވެ.


Indian food ge Almaidah\nވަރަށް ގިނައިން ދިމާވާ ދުވަސްވީ ރަހުމަތްތެރި އެކެވެ؛ ބައްދަލުވުމުން އަބަދުވެސް ދައްކަވާނީ ޓޫރިޒަމްގެ ވާހަކަ އެވެ. އެކަމަކު މި ފަހުން ވާހަކަ ބަަދަލު ވެއްޖެ އެވެ. މިހާރު މުޅީން ވެސް ދައްކަނީ ކެއުމުގެ ވާހަކަ އެވެ. ހުޅުމާލޭގައި ފެންވަރުގެ އިންޑިއަން ރެސްޓޯރެންޓެއްގެ ހުޅުވި ވާހަކަ އެވެ. އެވާހަކައެއް ދައްކާވަރުން އެތަނަށް ދާން ޖެހުނީ އެވެ.\nހުޅުމާލެއަށް ގޮސް އޭނާގެ އިންޑިއަން ފުޑުގެ ރެސްޓޯރެންޓު ހޯދައިލީ ގޫގުްލް މެޕްގެ އެހީގަ އެވެ. މިހާރު މިއޮތީ ހުޅުމާލޭގައި އަލަށް ހުޅުވި އިންޑިއަން ރެސްޓޯރެންޓް، "އަލްމައިދާ" އާހަމައަށް ފޯރާފަ އެވެ.\nނިރޮޅު މަގު ހަ ނަމްބަރު ގޯޅިއަށް ވާ ގޮތަށް ހުޅުވާފައިވާ އަލް މައިދާ ހޯދަން އެންމެ ފަސޭ ހަވާނީ ކައިރިން ފެންނަ "ލުއި ބުއިން" ކުރިމައްޗަށްވާ ގޮތަށް އޮންނަ ގޯޅި ކުރިމަތީގައި މަޑުކުރުމުންނެވެ. އެހިސާބުން ދެން މޫނު ހުރި ގޮތަށް ހިނގާލާފައި ދާންވީ އެވެ.\nއަލް މައިދާ ރެސްޓޯރެންޓުގައި ލިބެން ހުރި ބައެއް ބާވަތްތައް-\nރެސްޓޯރެންޓަށް ބޭރުން ބަލައިލާއިރު "އިންޑިއާވަންތަ" ގޮތެއް ހުރެއެވެ. ރެސްޓޯރެންޓްގެ އެންމެ ބޭރު ފަށަލަ ހާއްސަކޮށްފައި ވަނީ އެއާކޯން ފިނީގައި ޖެހެން ބޭނުން ނުވާ މީހުނަށެވެ. އެއީ ވެސް އެއް ފަހަރާ ގިނަ ބަޔަކަށް ތިބެލެވޭނެ އަރާމު މާހައުލެކެވެ. މިތާނގެ މުޅި މަންޒަރު ބަދަލުކޮށްލައި ދެނީ ލޮލުގައި އަޅައިގަން ހިސާބު ފިހެވި ފިހެވި އޮންނަ ބޮޑެތި ކުކުޅު އޫތަކުންނެވެ. ކުޅުދިޔައި ކުރާ ހިސާބަކީ އެއީ އެވެ.\nއަލް މައިދާ ރެސްޓޯރެންޓުގެ ބިރިޔާނީ\nބޭރު ފަށަލަ ހުރަސްކޮށް ދޮރުމައްޗަށް އެރުމާއެކު އެއޮށް ހުޅުވާލައި ދިނީ "އެތެރެއަށް ވަންނަ ވާށޭ" ބުނެލުމުގެ ހިނިތުންވުމުގެ މެހުންމާދާރީއާއެކު އެވެ. އެއެއީ ހިތް ދެވޭ ހިސާބެވެ. އަދި އެއީ އަލްމައިދާގެ ފިނި ކުރި ފަށަލަ އެވެ.\nމި ބައިގެ ފަރުމާ ގެނެސްފައިވަނީ ސީދާ އިންޑިޔާގެ ފުރިހަމަ ރެސްޓޯރެންޓެއްގެ ސިފައިގަ އެވެ. ގޮނޑިތަކާއި މޭޒުތަކުގެ ފާޑާއި އެތުރުން ވެސް ވަރަށް އިންޑިއަން އެވެ.\nމި ވަދެވުނީ ބަނޑުހައިކަން އިހުސާސްވާ ފަށަލަ އަށެވެ. އިންޑިއަން ރެސްޓޯރެންޓެއްގެ މެނޫގައި ހިމެނޭނެ ހުރިހާ ރަހައެއް ހިމަނާފައިވާ މެނޫ ބަލާލާފައި އަހަރެން ބޭނުންވީ ބިރިޔާނީ އެވެ. އަލް މައިދާގައި ބިރިޔާނީ ހަދަނީ ހާއްސަ ޝެފެކެވެ. އެހެންވެ މި ބިރިޔާނީ މީރު ވެސް ވާނެ އެވެ. އޭނާއާއެކު މިތާނގެ ބަދިގޭގައި މުޅިން ވެސް މަސައްކަތް ކުރަނީ އިންޑިޔާގެ ތަޖުރިބާކާރު ޝެފުންނެވެ. މިތާނގެ "ޗައި" ވެސް ވަރަށް ތަފާތެވެ. އެކަން ކުރަނީ ވެސް އެކަމަށް ފަރިތަ ވަރަށް ހާއްސަ މީހެކެވެ.\nގިނަ އިންޑިއަން ރެސްޓޯރެންޓުތަކުގައި ހުންނަނީ އަޑު ގަދަކޮށް ހިނދީ ލަވަ އަޅުވާފައެވެ. އެހެންވެ ބައެއް ފަހަރު ބޮލަށް އުނދަގޫވާ ގޮތްވެ އެވެ. އެކަމަކު އަލްމައިދާގެ މާހައުލަށް ދޫކޮށްލާފައި ވަނީ ވަރަށް ލުއި ހިނދީ ރާގުގެ މިއުޒިކެވެ. ބޮލަށް ވަރަށް ފަސޭހަ އެވެ. ވަކީން ހާއްސަކޮށް މިތާނގެ ލައިޓިން ހަދާފައިވާ ގޮތާއި މޭޒުތަކުގެ ތަރުތީބު އޮތް ގޮތާއި ސްޓާފުންގެ މެހުމާންދާރީން ހިތަށް ފަސޭހަ ކޮށްދެ އެވެ.\nރަހުމަތްތެރިޔާ ގެނައީ ނާން އާއި ޗިކަން ޓިއްކާ ހިމެނޭ ގޮތަށް އިންޑިއާގެ ފުރިހަމަ ކެއުމެކެވެ. އެކި ބަވާތްތައް އަތުރާލި ހިސާބަކީ އެހެން ކަހަލަ ވަގުތުކޮޅަކަށްވި އެވެ. ކައި ނިމުމުން ލިބޭ އައިސްކިރިމީގެ އިތުރަށް އަނގަ މީރުކޮށްލާނެ އެހެން އެއްޗެއް ވެސް ދެއެވެ. އަލްމައިދާގެ އެންމެ ހާއްސަ ކަމަކީ ހުރިހާ ބާވަތްތެއް ވެސް ތައްޔާރު ކުރަނީ ސީދާ އިންޑިއާ އިން އެއްޗިހި އެތެރެކޮށް ތާޒާ ކަންމަތީގައި ކަމަށްވާތީ އެވެ.\nމިހާރު މިއާދެވުނީ ބަނޑު ފުރުނު ހިސާބަށެވެ. ފިސާރި ތެދެއް ބުނެފާނަމެވެ. ހުރިހާ ރަހައެއް ވަރަށް ރަހަ ހެޔޮވަރެވެ. ވަރަށް މީރެވެ. ދެން މިއޮތީ އެންމެ ފަހު ފަށަލައަ އެވެ. ބިލު އަންނަ ހިސާބެވެ. މި ބިލްވެސް މިކިޔާ "ރީޒަނަބަލް" ފަށަލާގައި ބޭއްވޭ ވަރުވެ އެވެ. މާ ބޮޑަށް ވެސް ހިތްހަމަ ޖެހެ އެވެ. ރަހުމަތްތެރިޔާ ފަހަކަށް އައިސް އޭނާގެ ކެފޭއެއްގެ ވާހަކަ އެ ދައްކަނީ ހަމަ ދައްކާވާރު ވެގެނެވެ. އިންޑިއަން ފުޑުގައި މި ވަގުތަށް އަލްމައިދާ މިއޮތީ ކުރީގަ އެވެ.


Shireen Maraalumah Fahu Ekan Olhuvaalan Israel In Masaikai Fashaifi\nމަރާލި އަލްޖަޒީރާގެ ނޫސްވެރިޔާ ޝިރީން އަބޫ އަގްލާ\nޝިރީން މަރާލުމަށްފަހު އެކަން އޮޅުވާލަން އިސްރާއީލުން މަސައްކަތް ފަށައިފި\n12 މޭ 2022 - 10:00:05\nފަލަސްތީނުގެ ހަބަރުތައް ގެނެސްދެމުން ދިޔަ އަލްޖަޒީރާގެ ނޫސްވެރިޔާ ޝިރީން އަބޫ އަގްލާ މަރާލުމަށްފަހު އެކަން ކުރީ އިސްރާއީލު ސިފައިން ނޫން ކަމަށް ދައްކަން އެގައުމުން މަސައްކަތް ފަށައިފި އެވެ.\nއިސްރާއީލުން ހިފާފައިވާ ފަލަސްތީނުގެ ހުޅަނގު އައްސޭރީގައި އިސްރާއިލު ސިފައިން ދިން ހަމަލާއެއްގައި ޝިރީން މަރުވީ، މިމަހުގެ 11 ވަނަ ދުވަހު އެވެ.\nމި ހަމަލާއަކީ ސީދާ ޝިރީން އަށް އަމާޒުކޮށް އިސްރާއީލު ސިފައިން ދިން ހަމަލާއެއް ކަމަށް އެވަގުތު އެތަނުގައި ތިބި އެހެން ނޫސްވެރިން ވަނީ ބުނެފައެވެ. ހަމަލާ ދީފައި ވަނީ، ޝިރީން އަޅައިގެން ހުރި ހެލްމެޓު ތިރިން ކަންފަތް ކާރިއަށެވެ.\nމި ހަމަލާއަށް ފަހު އިސްރާއީލަށް ބޮޑެތި ފާޑުކިޔުންތައް އަމާޒުވާން ފެށުމުން އެގައުމުގެ ބޮޑުވަޒީރު ނަފްތާލީ ބެނެޓް ވަނީ ޝިރީން އަށް ހަމަލާދިނީ، އިސްރާއީލު ސިފައިން ނޫން ކަމަށް ބުނެފައެވެ. ޝިރީން އަށް ހަމަލާދިނީ، އެ ސަރަހައްދުގައި ތިބި ފަލަސްތީނުގެ މުޖާހިދުން ކަމަށް އޭނާ ވަނީ ބުނެފައެވެ.\nމީގެ އިތުރުން އިސްރާއީލުގެ ޑިފެންސް މިނިސްޓަރުވެސް ވަނީ އިސްރާއީލުން ނޫސްވެރިޔަކު މަރާ ލާނެ ކަމަށް ގަބޫލު ނުކުރާ ކަމަށް ބުނެފައެވެ.\nއެހެން ނަމަވެސް އިސްރާއީލުގެ އިންސާނީ ހައްގުތަކަށް މަސައްކަތް ކުރަމުން އަންނަ ޖަމިއްޔާއެއް ކަމަށްވާ، ބީޓީލެމް އިން ވަނީ ހަމަލާގެ ވީޑިއޯ ދިރާސާ ކުރުމަށްފަހު އެ ހަމަލާ ދިނީ އިސްރާއީލު ސިފައިންގެ ސްނައިޕަރެއް ކަމަށް ބުނެފައެވެ. އަދި ހަމަލާ ދިން ސަރަހައްދުގައި ފަލަސްތީނުގެ މުޖާހިދުން ތިބި ނަމަވެސް އެމީހުންނަށް ޝިރީން އަށް ހަމަލާ ނުދެވޭނެ ކަމަށް ވަނީ ބުނެފައެވެ.\nއިސްރާއީލުން ދިން ހަމަލާގައި މަރުވި ނޫސްވެރިޔާގެ މައްސަލަ ތަހުގީގު ކުރަން އދ. އިން ގޮވާލާފައި ވާއިރު، މި ތަހުގީގުގައި ބައިވެރި ވާނެ ކަމަށް އިސްރާއީލުން ވަނީ ބުނެފައެވެ. އެހެން ނަމަވެސް އިސްރާއީލު ބައިވެރިކޮށް ތަހުގީގު ކުރިއަށް ގެންދަން ފަލަސްތީނުން ބޭނުން ނުވެއެވެ.


India ge hiley ehee ithuru koffi\nހައި އިމްޕެކްޓް ކޮމިއުނިޓީ ޑިވެލޮޕްމަންޓް ޕްރޮޖެކްޓްތައް ހިންގުމަށް އިންޑިއާ ސަރުކާރުން ރާއްޖެއަށްދޭ އެހީ އިތުރުކޮށް އެކަމާ ގުޅޭ އެއްބަސްވުން އައު ކުރުން -- ފޮޓޯ: ފޮރިން މިނިސްޓްރީ\nހައި އިމްޕެކްޓް ކޮމިއުނިޓީ ޑިވެލޮޕްމަންޓް ޕްރޮޖެކްޓްތައް ހިންގުމަށް އިންޑިއާ ސަރުކާރުން ރާއްޖެއަށްދޭ އެހީ އިތުރުކޮށް އެކަމާ ގުޅޭ އެއްބަސްވުން އައު ކޮށްފި އެވެ.\nއެހީ އިތުރުކޮށް ހައި އިމްޕެކްޓް ކޮމިއުނިޓީ ޑިވެލޮޕްމަންޓް ޕްރޮޖެކްޓްގެ އައުކުރެވިފައިވާ މެމޮރެންޑަމް އޮފް އަންޑަސްޓޭންޑިންގައި ސޮއިކުރެއްވީ އެކަމަށްޓަކައި އިންޑިއާގެ ވެރިރަށް ނިއުދިއްލީގައި މިއަދު އޮތް ރަސްމިއްޔާތެއްގައެވެ. ދިވެހި ސަރުކާރުގެ ފަރާތުން ސޮއިކުރެއްވީ ފޮރިން މިނިސްޓަރު އަބްދުﷲ ޝާހިދުއެވެ. އަދި އިންޑިއާ ސަރުކާރުގެ ފަރާތުން ސޮއިކުރެއްވީ އެކްސްޓާނަލް އެފެއާޒް މިނިސްޓަރު ޑރ ޖައިޝަންކަރެވެ.\nޕްރޮޖެކްޓްތައް ހިންގުމަށް އިންޑިއާ ސަރުކާރުން ރާއްޖެއަށް ކުރިން ދީފައިވަނީ 85 މިލިއަން ދިވެހި ރުފިޔާއެވެ. މި އެމްއޯޔޫގައި ސޮއިކުރުމާއެކު މި އަދަދު 155 މިލިއަން ދިވެހި ރުފިޔާއަށް އިތުރުވާނެއެވެ.\nހައި އިމްޕެކްޓް ކޮމިއުނިޓީ ޑިވެލޮޕްމަންޓް ޕްރޮޖެކްޓްތަކާ ގުޅޭ އެމްއޯޔޫގައި އެންމެ ފުރަތަމަ ސޮއިކޮށްފައިވަނީ އިންޑިއާގެ އޭރުގެ އެކްސްޓަނަލް އެފެއާޒް މިނިސްޓަރު ސުޝްމާ ސްވަރާޖް ދިވެހިރާއްޖެއަށް ކުރެއްވި ރަސްމީ ދަތުރުފުޅުގައި މާޗް 17، 2019 ގައެވެ.\nހައި އިމްޕެކްޓް ކޮމިއުނިޓީ ޑިވެލޮޕްމަންޓް ޕްރޮޖެކްޓްގެ އެމްއޯޔޫގެ ދަށުން މިހާރުވެސް 12 ޕްރޮޖެކްޓެއް ކުރިއަށްގެންދެއެވެ. އެއީ އައްޑޫ ސިޓީ ހިތަދޫ އާއި މަރަދޫ އަދި ހުޅުދޫ އާއި ނ. ކެނދިކުޅުދޫގައި ގޭދޮށު މަސް ޕްލާންޓް ގާއިމްކުރުމުގެ މަޝްރޫއު އާއި އައްޑޫ ސިޓީ ހިތަދޫ އާއި ފޭދޫ އާއި މަރަދޫ އާއި މީދޫ އަދި ހުޅުދޫގައި ފަތުރުވެރިކަމުގެ ޒޯންތައް ތަރައްގީކުރުމުގެ މަޝްރޫއު އާއި ހަނިމާދޫގައި ހިންގާ ދަނޑުވެރިކަމުގެ މަޝްރޫއު އާއި އައްޑޫ ސިޓީ ހުޅުދޫގައި ޑްރަގް ޑީޓޮކްސް މަރުކަޒެއް ގާއިމްކުރުމުގެ މަޝްރޫއުގެ އިތުރުން ހއ ހޯރަފުށީގައި ފެން ބަންދުކުރާ ޕްލާންޓެއް ގާއިމްކުރުމުގެ މަޝްރޫއެވެ.\nއިންޑިއާ އިންޑިޔާގެ ބޮޑުވަޒީރު މޯދީ ފޮރިން މިނިސްޓްރީ + އަބްދުﷲ ޝާހިދު ދިވެހި އިންޑިއާގެ ގުޅުން


Dengue bayyah enme rangalhu Remedy akee Falho fai : Dhiraasaa - AO News Dengue bayyah enme rangalhu Remedy akee Falho fai : Dhiraasaa\nޑޭންގީ ބައްޔަށް އެންމެ ރަނގަޅު ރެމެޑީ އަކީ ފަޅޯފަތް: ދިރާސާ\nހުޅަނގު މޫސުމަކީ އިރުވައިމޫސުމުގެ ހޫނުން އަދި އަރިދަފުސް ރޯގާފަދަ ބަލިތަކުން އަޅުގަނޑުމެން ސަލާމަތްކޮށް ދޭ މޫސުމެކެވެ. އެހެން ނަމަވެސް ހުޅަނގު މޫސުމުގައި އަޅުގަނޑުމެންނަ ދިމާވާ އެންމެ އުނދަގޫ ތަކަކީ ވިއްސާރަ ވެ ފެންބޮޑު ވުމުން އަދި ފެންހަރުލާ ފަދަ ތަންތަނުގައި ފެންހަރުލާފައި ހުރުމުން މަދިރީގެ އުނދަގޫތަ ކާއި ކުރިމަތިވެ އެންމެ ފަހުން އޭގެން އުފެދޭ ބަލިތައް ފެތުރުމެވެ. އެގޮތުން ރާއްޖޭގައި މިހާރުވެސް އާންމު ގޮތެއްގައި މަދިރިން އުފެދޭ ބަލިތައް ކަމަށްވަ ޑެންގީ އަދި ޗިކެންގުންޔާގެ ކޭސްތައް ގިނައެވެ.\nޑެންގީ އަކީ އެބަލީގެ ފުރަތަމަ ކޮޅު ފަރުވާ ނުދެވިއްޖެ ނަމަ ފުރާނައަށް ނުރައްކާ ކުރުވާ ބައްޔެކެވެ. ޑެނގީ ޖެހެނީ އަންހެން މަދިރި “އީޑީސް”އިންސާނުގެ ގައިގައި ހެފުމުންނެވެ. އާންމުގޮތެއްގައި މިމަދިރި އުޅޭނީ ދުވާލުގަޑީގައެވެ. ޑެންގީ ޖެހުމުން ހުންއައިސް، ބްލަޑް ޕްލެޓްލެޓްސް ވަރަށް އަވަހަށް ދަށްކޮށްލައެވެ. އަދި ހުޅު ހުޅުގައި ރިއްސުމުގެ އިތުރުން ގައިގައި ރަތް ބިހިތަކެއް ނަގައެވެ.\nޑެންގީ ބަލި ޖެހިފައިވާނަމަ ޑޮކްޓަރެއްގެ ލަފަޔާއެއް ގޮތަށް ބޭސް ބޭނުން ކުރަންވާނެއެވެ. އެހެން ނަމަވެސް ޑޮކްޓަރީބޭހާ އެކު އަޅުގަނޑުމެންނަށް ޑެންގީ ބަލިން އަވަހަށް ފަސޭހަ ވުމަށް ފަޅޯފަތް ބޭނުން ކުރެވިދާނެ ކަމަށް ސިއްޙީ މާހިރުން ބުނެއެވެ. ޑެންގީ ބަލީގައި އެންމެ މުހިންމީ ޕްލޭޓްލެޓް ކައުންޓް ދަށް ވިޔަނުދީ ހިފެހެއްޓުމެވެ. ސިއްހީ މާހިރުން ބުނާ ގޮތުގައި ޑޮކްޓާރީ ބޭހާއެކު ޕްލޭޓް ލެޓް ކައުންޓް އެންމެ އަވަހަށް ހިފަހައްޓައި ދީ އަދި ދިފާއީ ނިޒާމް ވަރުގަދަކޮށްދެނީ ފަޅޯފަތުގެ ޖޫހުންނެވެ.\nޑެންގީ ބައްޔަށް ފަރުވާ ކުރަން ހޯމްރެމެޑީސް ތައްޔާރުކުރުމަށް ދުނިޔޭގެ އެކި ކަންކޮޅުތަކުގައިބޭނުން ކުރަމުން އަންނަތާ ޒަމާންވީ މި ރެމެޑީ، ހާއްސަކޮސް އިންޑިއާގައި ބޭނުން ކުރަމުންދާއިރު ޑެންގޫ ބަލި މިފަތުގެ ޖޫހުން ފަސޭހަވާ ކަމުގެ އެއްވެސް ސައިންޓިފިކް ހެއްކެއް އަދި ލިބިފައި ނުވެއެވެ. އެހެން ނަމަވެސް އަވަށްޓެރި އިންޑިއާގައި ޑެންގީ ބައްޔަށް ފަރުވާ ހޯދުމަށް ފަޅޯފަތުގެ ޖޫސް މަގްބޫލްވެ އޭގޭ އެންމެ ފަތެއްގެ އަގު މިހާރުވަނީ ބަޒާރުގައި 1000ރުޕީސް އަށް އަރާފައެވެ.\nފަަޅޯތުން ލިބިދޭ ފައިދާއަށް ބަލާއިރު، ފަޅޯ ފަތަކީޕަޕައިން އަދި ކީމޯ ޕަޕައިން ފަދަ އެންޒައިމްސް އިން މުއްސަންދި އެއްޗެކެވެ. މިއެންޒައިމްސް ތަކަކީ ޖަހަމްގެ ނިޒާމަށް ފައިދާ ހުރިއެއްޗެކެވެ. މީގެ އިތުރުން އިސްތަށިފޭބުމާއި ޑޭންޑްރަފް އަށް ފަރުވާ ލިބެއެވެ. ޖާދުލެއް ފަދަ މިފަތުގެ ޖޫހުގައި ވިޓަމިން އޭ، ސީ، އީ، ކޭ އަދި ބީ ހިމެނެއެވެ. މީގެ އިތުރުން ކެލްޝިއަމް ، މެގްނެޝިއަމް، ސޯޑިއަމް އަދި އަޔަން ހިމެނެއެވެ.\nސިއްހީ މާހިރުން ބުނާގޮތުން ފަޅޯފަތް ބޭނުން ކުރުމުން ހަށިގަނޑުގައި ޕްލެޓްލެޓް ހުންނަ މިންވަރާއި އެ އުފައްދާ މިންވަރު އިތުރު ކޮށްދެއެވެ. ހަމަ އެހެންމެ މިޒަމާން ވީ ފަރުވާއަކީ ޕްލެޓްލެޓް އިތުރު ކުރުމަށާއި ހަށިގަނޑުގެ ދިފާއީ ނިޒާމް ވަރުގަދަ ކުރުމަށް މިހާތަނަށް ހޯދުނު އެންމެ މޮޅު އެއް ފަރުވާއެވެ.\nނޯޓް: މި އާޓިކަލް އަކީ އިންޑިއާގެ ސިއްހީ މާހިރުންތަކެއް ކޮށްފައިވާ ދިރާސާ އަކަށް ބަލައިގެން ލިޔެފައިވާ ލިޔުމެކެވެ.\nސަމް ޖުލައި 12, 2019\nޢާޓިކަލްގެ ރިފަރެންސް ކޮބާ؟


Dho?! Moodhu bulhaa: Zoonaage emme hiygaimu manzaru\nއަހަރެމެންގެ ތެރޭގައި މޫދާ ރައްޓެހި މީހުން ވަރަށް ގިނަ އެވެ. އެކަމަކު ރަސްމީ ވަޒީފާއެއްގެ ގޮތުން ކޮންމެ ދުވަހަކު މޫދަށް ގޮސް އުޅެނީ އޭގެން ކިތައް މީހުން ހެއްޔެވެ؟ މީގެ ތެރޭގައި ކިތައް އަންހެނުން ހިމެނޭ ހެއްޔެވެ؟ ޔަގީނުން ވެސް ވަރަށް މަދުވާނެ އެވެ.\nމިއީ އާންމުންގެ މާ ބޮޑު ކަންބޮޑުވުމަކަށް ނުވިޔަސް، ޒޫނާ ނަސީމަށް މިއީ ވަރަށް ބޮޑު މައްސަލައެކެވެ. އޭނާގެ ސުވާލަކީ ޑައިވިން އަށް އަންހެނުން ނުދަނީ ކީއްވެގެން ހެއްޔޭ އެވެ؟ މިކަމުގެ ތެރެއަށް އަންހެނުން ނުވަންނަނީ ކީއްވެ ހެއްޔޭ އެވެ؟ އޭނާ ފަދައިން މި ދާއިރާގައި ޕްރޮފެޝަނަލްކޮށް މި މަސައްކަތް ކުރަން ބައިވަރު އަންހެނުން ނުނުކުންނަނީ ކޮން ސަބަބެއް މެދުވެރިވެގެން ހެއްޔޭ އެވެ؟\nމި ސުވާލުތަކަށް އޭނާ ޖަވާބު ދެނީ އޭނަގެ އަމިއްލަ ހަޔާތުގެ ސޮފުހާތައް ހުޅުވާލުމަށް ފަހު އެވެ.\nއެންމެ ކުޑައިރުން ފެށިގެން ގޮސް މިއަދާ ހަމައަށް އައިއިރު ޒޫނާ ނަސީމްގެ ހަޔާތުގެ ގިނަ ދުވަސްތަކާއި ވަގުތުތައް ހޭދަވެފައި ވަނީ ރަށުގެ ގޮނޑުދޮށުން ފެށިގެން ގޮސް ނޫކަނޑުގެ އަޑީގަ އެވެ. ފެނު ތެރޭގަ އެވެ. އޭނާގެ ހިތް މޫދަށް ގެނބިގެން ގޮސް، އެހެން ހުރިހާ ކަމެއްގެ މަތިން ފޫހިވީ އެވެ.\n"އެއްވެސް ވަރަކަށް އިންޓްރަސްޓެއް ނުހުރޭ ޑެސްކު ޖޮބެއް އަދާކުރާކަށް. އެންމެ ފުރަތަމަ ޑައިވް އަކަށް ދިޔަ ދުވަހު އެ ފެނުނު ހިތްގައިމު މަންޒަރުތަކުން ވަރަށް އަޖައިބުވި. ހިތަށް އެރި ކޮން ލެވަލް އަކަށް ގޮސްގެންބާއޭ އެހެން މީހަކަށް މި މަންޒަރު ދައްކާލަން ގެންދެވޭނީ.-- އެކަން ކުރަން މި ޖެހެނީ އިންސްޓަރަކްޓާ ކޯސް ހަަދަން." ޒޫނާ ބުންޏެވެ.\nޒޫނާ ކޯހެއް ހިންގަނީ\nނ. ކުޑަފަރީ އަށް އުފަން ޒޫނާގެ އާއިލާގެ މީހުންނަކީ ވެސް މޫދަށް ދެވި ހިފައިފައި ތިބި ބައެއް ކަމުން ޒޫނާ އަކީ ކުޑައިރު ވެސް މޫދަށް އެހާ ފަރިތަ ކުއްޖެކެވެ. ފުރާވަރަށް އަރައިގެން އައިއިރު އޭނާގެ ވިސްނުން ހުރީ މި ދާއިރާ އިން ކިޔެވުމަށެވެ. އެކަމަކު އިންސްޓްރަކްޓާ ކޯސް ހަދަން ބެލިއިރު އުމުރުން އެންމެ 18 އަހަރެވެ. ކަންދިމާކުރި ގޮތުން އޭރު ރާއްޖޭގައި އެ ކޯސް ފުރިހަމަ ކޮށްގެން ވަޒީފާ އަދާކުރާ އެހެން ދިވެހި އަންހެނަކު ނުވެސް އުޅެ އެވެ. އެކަމަކު އެ ކޯސް ހަދައި، އޭނާ އަމަލީ މައިދާނަށް ނުކުތެވެ. އެކަމަކު ވަރަށް ތަފާތު އެހެން ގޮސްޖެހުންތަކަކާ ވެސް އެވެ. ކޯސް ފުރިހަމަ ކުރުމަށް ފަހު ރިސޯޓުތަކުގައި މަސަތްކަތް ކުރަން ޖެހުނީ މުޅިން ވެސް ފިރިހެނުންނާ އެކުގަ އެވެ.\nދަސްވި އެއްޗެއްގެ ބޭނުން ހިފުމުގެ ކުރިން ޒޫނާ ފުރަތަމަ ޖެހުނީ އެހެން ކަމެއް ކުރާށެވެ! އަންހެނުންނާއި ފިރިހެނުންގެ މެދުގައި މަސައްކަތުގެ މާހައުލުގައި އޮތް ތަފާތުތައް ނައްތާލާށެވެ. އޭނާ ޖެހުނީ އެ ތަފާތުތައް ފާހަގަކޮށް، ދަމާލެވިފައިވާ ރޮނގު މަޑުމަޑުން ފޮހެލާށެވެ. އެކަން ވެސް އޭނާ ކުރި އެވެ.\nޒޫނާ އޭނާގެ އާއިލާއާ އެކު\nއެ ހުރިހާ ކަމެއް ގިރާކުރުމަށް ފަހު ޒޫނާ އަކީ މިއަދު އަމިއްލަ ޑައިވިން ސެންޓަރަކާ އެކު މިކަން ކުރާ އިތުރު އަންހެނުންތަކެއް މި ދާއިރާ އަށް އުފަން ކުރުވުމުގައި އެންމެ ހަރަކާތްތެރި އެއް މޭސްތިރި އެވެ.\n"ޕެޑި އަކީ އަސްލު ވޯލްޑް ވައިޑް ޑައިވް އޯގަނައިޒޭޝަނެއް. އެ މީހުންގެ މި ކޯސް އޭރު ވެސް އަހަރަކު އެއް ފަހަރު ކޮންޑަކްޓް ކުރާނެ. މިކޮޅުން ޖެހޭނީ އަމިއްލަ އަށް ރެޑީވީމަ އެ ކޯހުގަ ބައިވެރިވާން. ބޭރުން އަންނާނީ އެގްޒެމިނާސް އޭތި ކޮންޑަކްޓުކުރަން ރާއްޖޭގެ ވަކި ޕޮއިންޓްތަކެއްގައި. އެކަމަކު އޭރު އެންމެ ބޮޑު އިޝޫއަކަށް ވީ ފައިނޭންސް،" ޒޫނާ ބުންޏެވެ. "ދެން ސަންޓްރެވަލް އިން އޭރު ހުޅުވި ޑައިވް ސްކޫލެއް މާލޭގައި. އެތަނަށް ފުރަތަމަ ދިޔައީ ރިސެޕްޝަނިސްޓަކަށް. އެއީ ދާން ބޭނުންވާ މަގު ފަހިކުރުމަށް އެންމެ ފުރަތަމަ އެޅި ފިޔަވަޅު. އޭގެ ފަހުން އެތަނަށް އެދުނީ ޕެޑީ އިންސްޓްރަކްޓާ ކޯސް ފުރިހަމަ ކުރަން ބޭނުންވާ ފައިސާ ލޯނެއްގެ ގޮތަށް ދިނުމަށް. އެ ލޯނުގައި އިންސްޓްރަކްޓާ ކޯސް ހެދީ."\nޒޫނާ މޫދުގައި: އޭނާގެ ގިނަ ވަގުތުތައް ހޭދަކުރަނީ މޫދާއި ކަނޑުގައި\nއެންމެ ފުރަތަމަ ދުވަހު ޑައިވަށް ދިޔަ ދުވަސްވެގެން ދިޔައީ ޒޫނާ އަށް އާދަޔާ ހިލާފު އިހުސާސްތަކެއް ގެނުވި ދުވަހަކަށެވެ. އޭނާ ހިތަށް އެރި ފުރަތަމަ އެއްޗަކީ ވެސް، މިކަން މީހުން ނުކުރަނީ ކީއްވެގެން ބާއޭ އެވެ؟\n"ހިތަށް އެރީ މިހާ ސަޅި ކަމެއް މީހުން ކީއްވެބާއޭ ޕްރޮފެޝަނެއް ގޮތަށް ނުކުރަނީ. އަސްލު ރާއްޖޭގެ ރީތިކަން މިއޮތީ ކަނޑު އަޑީގައޭ. އެތައް ބަލާލުމަކީ ފަސޭހަ ކަމެކޭ ވެސް ހިތަށް އެރި. އެކަމަކު އެއީ އަސްލު އޭރު އަހަންނަކީ އެތަނަށް ދިޔަ އިރު ވެސް މޫދަށް ފުދޭވަރަކަށް ފަރިތަ މީހެއް ވީމަ،" ޒޫނާ ބުންޏެވެ.\nޒޫނާ މީހަކާ އެކު ފީނަނީ\nއިންސްޓްރަކްޓާ ކޯސް ފުރިހަމަކޮށް ނިމުމަށް ފަހު އެކި ރިސޯޓުތަކުގައި ޒޫނާ މަސަތްކަތް ކުރި އެވެ. ނަމަވެސް ދިވެހިންނަށް ކިޔަވައިދިނުމުގެ ފުރުސަތު ނުލިބޭތީ ސީ އެކްސްޕްލޯރާއިން ހިންގި ކޯސްތަކުގައި ފަސް އަހަރު ވަންދެން އެކި ދިވެހިން ޓްރެއިން ކުރި އެވެ. އެއަށް ފަހު ބަންޔަން ޓްރީ މޯލްޑިވްސްގެ އޭރިއާ މެރިން ރިކްރިއޭޝަންސް މެނޭޖަރުގެ މަގާމަށް ބަދަލުވި އެވެ. މިއީ އިންޓަނޭޝަނަލް ޗެއިނަކުން އަންހެނަކަށް ދިން ވަރަށް ޒިންމާދާރު މަގާމެކެވެ. ފަސް ރިސޯޓެއްގެ ޑައިވް ސެންޓަރާ ހަވާލުވެ ޒޫނާ އަށް އަހަރު ވަންދެން ވަޒީފާގައި ދެމިހުއްޓެވެ.\n"ދެން ފުރަތަމަ ދަރިފުޅު ލިބެން އުޅޭތީ ނެގީ ބްރޭކެއް. އެއަށް ފަހު ދަރިފުޅާ އެއްކޮށް ޓައިމް ސްޕެންޑް ކުރުމުގެ ބޭނުމުގައި އަލުން އެ ޕޮޒިޝަނަށް ނުދިޔައީ. އެ މީހުން އޮފާ ވެސް ކުރި އަލުން އަންނަން. އެކަމު ޗޫޒް ކުރީ ދަރިފުޅު. އޭގެ ފަހުން މާލޭގެ ހުރެގެން ދުސިތު ތާނީ ރިސޯޓުގެ ޑައިވް ސެންޓާއެއް މެނޭޖް ކުރީ ދެތިން އަހަރު،" ޒޫނާ ބުންޏެވެ.\nޒޫނާގެ ދިރިއުޅުމަށް އައި ބޮޑެތި ބަދަލުތަކާ އެކު ފިރިމީހާއާ ދެ މީހުން ވެގެން އަމިއްލަ ޑައިވް ސެންޓަރެއް ހުޅުވަން މިސްރާބު ޖެހި އެވެ. އެގޮތުން މިދިޔަ އަހަރު އަންހެނުންގެ ދުވަހު ވިލިނގިލީގައި 'މޫދު ބުޅާ' ނަމަކަށް ކިޔާ ޑައިވިން ސެންޓަރެއް ހުޅުވައި ވީހާ ވެސް ގިނަ އަންހެނުންނާއި ކުޑަކުދިން މި ފީލްޑަށް ވެއްދުމުގެ މަސަތްކަތާއިގެން ކުރިއަށް ދިޔަ އެވެ. ޕަޑި ކޯސްތައް ކޮންޑަކްޓް ކުރާ މި ސެންޓަރުން އޯޕަން ވޯޓާއިން ފެށިގެން ޑައިވް މާސްޓާއާ ހިސާބަށް ދެވެ އެވެ.\n"ދެން އޮތް އުފާވެރި ހަބަރަކީ މިދިޔަ އަހަރު ސެޕްޓެންބަރުގައި ލިބުނު ކޯސް ޑަައިރެކްޓާކަން. އެއީ ޕަޑި ނުވަތަ ޑައިވިންގައި ދެވޭނެ އެންމެ ހަޔަސްޓް ރޭންކިން. މުޅި ރީޖަން ބޭސްކޮށް އެ މީހުން ހޮވާނީ ވަކި އަދަދަކަށް ކެންޑިޑޭޓުން. ރާއްޖޭގައި މިހާތަނަށް ހުންނާނީ އެންމެ ކޯސް ޑައިރެކްޓަރެއް. އެވެސް ފިރިހެނެއް."\nޒޫނާ ޑައިވިން އަށް ދާން ތައްޔާރުވަނީ\nރާއްޖެ އަށް ލިިބުނު ދެވަނަ ފުރުސަތާ އެކު ޒޫނާ މިހާރު އަންނަނީ އެންމެ ފުރަތަމަ އަންހެން ކޯސް ޑައިރެކްޓާގެ މަގާމު އަދާކުރަމުންނެވެ. ޒުވާނުންނާއި އަންހެނުން މިކަމަށް ނެރުމުގެ މަސަތްކަތުގެ ތެރެއިން މީގެ ކުރިން ރާއްޖޭގައި ބަލައިނުގަންނަ މި ކޯސްތަކަކީ މިހާރު އެކްރެޑިޓް ކުރާ ކޯސްތަކެކެވެ. އެކަމު މިފަހަަރު އިއުލާން ކުރި ސްކޮލާޝިޕްތަކުގެ ތެރޭގައި ޑައިވިން ހިމަނައިފައި އޮތްކަން މިއީ ފާހަގަ ކޮށްލަންޖެހޭ އުފާވެރި ކަމެކެވެ. މި މަސަަތްކަތުގައި އެންމެ ބޮޑު އެއް ރޯލެއް ކުޅެދީފައި ވަނީ ޒޫނާ އެވެ.\nމޫދަށް ދާން ވެސް މިހާރު ނަލަހެދެން ޖެހޭ\nމި ހިތްދަތިކަން ކިޔައިދޭނެ ގޮތެއް ނޭނގެ!\nޝަލަބީގެ އާ ހެއާސްޓައިލާއި އިތުރު ވާހަކަތަކެއް


Ras Online - ރާއްޖޭގެ ފުރަތަމަ އޯޕަން އެކްސެސް ނެޓްވޯކް؛ ޒަމާނީ ޓެކްނޮލޮޖީއަށް ވާސިލުވުމަށް މުހިއްމު މަސައްކަތެއް\nރާއްޖޭގެ ފުރަތަމަ އޯޕަން އެކްސެސް ނެޓްވޯކް؛ ޒަމާނީ ޓެކްނޮލޮޖީއަށް ވާސިލުވުމަށް މުހިއްމު މަސައްކަތެއް\nރާއްޖޭގައި ފުރަތަމަ ގާއިމު ކުރެވުނު އޯޕަން އެކްސެސް ފައިބަރ ނެޓްވޯކް ގާއިމުކޮށްފައިވަނީ ތ. އަތޮޅު ވިލުފުށީގައެވެ. އޯޕަން އެކްސެސް ފައިބަރ ނެޓްވޯކަކީ ވާދަވެރިކަމާއެކު ޒަމާނީ މުވާސަލާތީ ޚިދުމަތްދޭ ފަރާތްތަކުން ދޭ ޚިދުމަތްތައް އެއް ވިއުގައެއް ނުވަތަ އެއް ޕްލެޓްފޯމެއްގައި ރައިޑް ކުރުމަށް ލިބޭ ފަސޭހަ ވަސީލަތެކެވެ. ވިލުފުށީގައި ގާއިމްކޮށްފައިވާ މި ނެޓްވޯކް ގާއިމްކުރީ ރާއްޖޭގެ އަމިއްލަ ކުންފުންޏެއް ކަމަށްވާ ފަންބޮޑި މޯލްޑިވްސްއިންނެވެ. އެކުންފުންޏަށް މި ވިއުގަ ފަރުމާކޮށްދީ މި ބުރަ މަސައްކަތް ކޮށްދީފައިވަނީ މި ދާއިރާގައި ރާއްޖޭގައި ހުރި އެންމެ ތަޖުރިބާކާރު އެއް ފަރާތްކަމަށްވާ މުހަންމަދު ފަޔާޒު، ޖޭބީއެވެ.\nފަންބޮނޑި މޯލްޑިވްސްއިން ވިލުފުށީގައި 2016 ވަނަ އަހަރު ގާއިމުކުރި މި އޯޕަން އެކްސަސް ފައިބަރ ނެޓްވޯކަކީ މި ރޮނގުން ރާއްޖޭގައި ކުރެވުނު ފުރަތަމަ ތަޖުރިބާ ކަމަށްވިޔަސް އެކުންފުނީގެ މި މަސައްކަތަކީ ވަރަށް ކާމިޔާބު އަދި ޒަމާނީ ޓެކްނޮޖީއަށް ވާސިލުވުމަށް ކޮށައިދިން ވަރަށް ފުރިހަމަ މުހިންމު ވަސީލަތެކެވެ. މި މަސައްކަތުގެ އެންމެ ބޮޑު ކާމިޔާބަކީ ރާއްޖޭގައި މުވާސަލާތީ ޚިދުމަތްދޭ ދެކުންފުނި ކަމަށްވާ ދިރާގާއި އޫރީދޫގެ ޚިދުމަތް މި އޯޕަން އެކްސެސް ފައިބަރ ނެޓްވޯކްގެ ތެރެއިން ދޭން ފެށުމެވެ. މިއަދު ދިރާގު ޓީވީއާއި އިންޓަނެޓާއި އޫރީދޫގެ އިންޓަރނެޓްގެ ޚިދުމަތް ވިލުފުށީގެ ރައްޔިތުންނަށް ދެމުން ގެންދަނީ މިދެންނެވި ނެޓްވޯކްގެ ތެރެއިންނެވެ. ވާދަވެރިން އެރަށަށް ގޮސް ނެޓްވޯކް ގާއިމުކުރުމަށް ބޮޑު ހޭދައެއް ނުކޮށް ނޫނީ އެބުރަ މަސައްކަތް ނުކޮށް ޚިދުމަތް ދެމުން އެ ގެންދަނީ ފަންބޮނޑި މޯލްޑިވްސްއިން ވިލުފުށީގައި ގާއިމުކޮށްފައިވާ މިދެންނެވި އޯޕަން އެކްސެސް ފައިބަރ ނެޓްވޯކްގެ ތެރެއިންނެވެ.\n"ރަސް އޮންލައިން" އާއި ވާހަކަ ދައްކަވަމުން ފަންބޮނޑި މޯލްޑިވްސްގެ ސީއޯއޯ ފާތުމަތު އާސިޔާ ވިދާޅުވީ އޯޕަން އެކްސެސް ނެޓްވޯކަކީ އެޚިދުމަތް ތަރައްގީކުރުމުގެ ޚަރަދާއި ނެޓްވޯކް ބެލެހެއްޓުމާއި އިކްއިޕްމެންޓްގެ ޚަރަދު ބޮޑު ނަމަވެސް، މިއީ ޒަމާނީ ޓެކްނޮލޮޖީއަށް ވާސިލުވުމަށް ކުރެވުނު ވަރަށް މުހިންމު މަސައްކަތެއް ކަމަށެވެ.\n"އޯޕަން އެކްސެސް ނެޓްވޯކާއެކު ޚިދުމަތްދޭ އެންމެން ކޭބަލް އެޅުން ނިމުމަކަށް އަންނާނެ، މިސާލަކަށް އުރީދޫ، ދިރާގް، މީޑިޔާ ނެޓް ހިދުމަތް ހޯދުމަށް ވެސް އެޕާޓްމެންޓަށް ވަންނާނީ އެންމެ ކޭބަލެއް." އާސިޔާ ވިދާޅުވި އެވެ.\nޓީވީގެ ޚިދުމަތާއި އިންޓަރނެޓްގެ ޚިދުމަތް ނޫނަސް މުވާސަލާތީ އެހެނިހެން ޚިދުމަތްތައް ވެސް މި ނެޓްވޯކްގެ ތެރެއިން ދެވޭނެ ކަމަށް އެކުންފުނިން ހާމަކުރެއެވެ. އެގޮތުން ކޮމިއުނިޓީ ޓީވީއާއި ސެކިއުރިޓީ ކެމެރާގެ ޚިދުމަތްފަދަ ޒަމާނީ މުހިންމު ވަސީލަތްތަކުގެ ޚިދުމަތް މި ނެޓްވޯގެ ތެރެއިން ފަސޭހަ ކަމާއެކު ރައިޑް ކުރެވޭނެއެވެ.\nމިއީ ވަކިވަކިން އުފެދިފައިވާ ރާއްޖޭގެ ރަށްތަކަށް ޒަމާނީ މުވާސަލާތީ ޚިދުމަތް ދިނުމުގައި ކޮށްފައިވާ ވަރަށް މުހިންމު އަދި ވަރަށް ކާމިޔާބު ތަޖުރިބާއެކެވެ. މުވާސަލާތީ ޚިދުމަތްދޭ ކޮންމެ ކުންފުންޏަކުން ރަށުގެ މަގުތައް ނުކޮނެ އަދި ގޭގެއަށް ތިން ހަތަރު ނެޓްވޯކް ލައިން ވެއްދުމުގެ ބަދަލުގައި ވާދަވެރިންނަށް ވާދަވެރިކަމާއެކު މި ޒަމާނީ ވަސީލަތުގެ ބޭނުން ހިފައިގެން ޚިދުމަތް ދެވޭނެކަން މިއޮތީ ވިލުފުށީގައި ފަންބޮނޑި މޯލްޑިވްސްއިން ސާބިތުކޮށްދީފައެވެ.\nމައުލޫމާތު ލިބިފައިވާ ގޮތުގައި މިހާރު ރާއްޖޭގެ އެހެން ބައެއް ރަށްރަށުގައިވެސް ބައެއް ފަރާތްތަކުން މިފަދަ އޯޕަން އެކްސެސް ނެޓްވޯކް ވިއުގަތަށް ތަރައްގީ ކުރުމުގެ މަސައްކަތް ކުރެވެމުން އެބަދެއެވެ. އެޗްޑީސީން ހުޅުމާލޭގައި ވެސް މިފަދަ އޯޕަން އެކްސެސް ނެޓްވޯކް ވިއުގައެއް ގާއިމު ކުރުމަށް މަސައްކަތް ކުރަމުންދާ ކަމަށް އެކުންފުނިން ދާދިފަހުން ވަނީ އިޢުލާންކޮށްފައެވެ. އަދި މާލޭގައިވެސް އެކަން އެގޮތަށް ނުކުރެވެންވީ ސަބަބެއް ނެތެވެ. މާލޭގެ މަގުތައް އަލުން ތަރައްގީކުރުމުގެ މަސައްކަތް ކުރަމުންދާއިރު އަދި ޒަމާނީ ޓެކްނޮލޮޖީއާއެކު ކުރިއަށްދާން ވިސްނާއިރު މިއީ ކުރަންޖެހޭ ވަރަށް މުހިންމު ކަމެކެވެ.


Lanka gai hingi accident eh gai dhivehsakaai eynage dharifulhu maruvejje\nލަންކާގައި އެކްސިޑެންޓެއްވެ ދިވެއްސަކާއި އޭނާގެ ދަރިފުޅު މަރުވެއްޖެ\nސްރީލަންކާގައި ހިނގި ނުރައްކާތެރި އެކްސިޑެންޓެއްގައި ދިވެއްސަކާއި އޭނާގެ ދަރިފުޅު މަރުވެއްޖެ އެވެ. މި އެކްސިޑެންޓުގައި މަރުވީ ކުޅުދުއްފުށީ ބަބޫގެ، އުމުރުން 29 އަހަރުގެ ހަސަން އަލީ އާއި އޭނާގެ ތިން އަހަރުގެ ދަރިފުޅެވެ.\n"އަވަސް" އާ ވާހަކަ ދައްކަވަމުން އެ ދެބަފައިންގެ އާއިލާ މީހަކު ބުނީ އެ ހާދިސާ ހިނގީ މިދިޔަ އާދީއްތަ ދުވަހު ކަމަށާއި އެކްސިޑެންޓް ހިނގީ އާއިލާއާއެކު އެކު ދުއްވާލަން ނިކުތް ގަޑީގައި ކަމަށެވެ. އެ ހާދިސާއާ ގުޅޭ އިތުރު ތަފްސީލެއް އާއިލާއިން ހިއްސާއެއް ނުކުރެއެވެ. ނަމަވެސް އެނގިފައިވާ ގޮތުގައި އެ ހާދިސާގައި ވެހިކަލްގައި އިން ހަސަންގެ އަނބިމީހާއާއި ހަގު ދަރިފުޅު ސަލާމަތްވި އެވެ.\nއެކަމާ ގުޅިގެން ފޮރިން މިނިސްޓްރީ އިން ބުނީ އެފަދަ ހާދިސާއެއް ހިނގައިފަވާ ކަން ރިޕޯޓުކޮށްފައި ނުވާ ކަމަށާއި ނަމަވެސް އެ ހާދިސާއާ ގުޅޭ މައުލޫމާތު ހޯދަން މިހާރު މަސައްކަތް ކުރަމުން އަންނަ ކަމަށެވެ.\nކުޅުދުއްފުށީ ކައުންސިލްގެ ރައީސް އަލީ މުހައްމަދު ވެސް ވިދާޅުވީ އެފަދަ ހާދިސާއެއް އުޅޭކަން އެނގިފައި ނުވާ ކަމަށެވެ. އަދި އާއިލާއިން އެފަދަ އެއްވެސް މައުލޫމާތެއް ހިއްސާކޮށްފައި ނުވާ ކަމަށެވެ. މި ހާދިސާގެ މައުލޫމާތު ސްރީލަންކާގައި ހުންނަ ރާއްޖޭގެ އެމްބަސީއާ ވެސް އަދި ހިއްސާކޮށްފައި ނުވާކަމަށް ވެއެވެ.\nމީގެ ދެ މަސް ކުރިން ލަންކާގައި ދިވެހި ޒުވާނަކު ވަނީ ރޭލެއްގެ ދަށުވެގެން ވެސް މަރުވެފަ އެވެ. އަދި އޭގެ ކުރިން 18 އަހަރުގެ ދިވެހި ޒުވާނަކު ކަރަންޓްގައި ޖެހިގެން ވެސް ލަންކާގައި މަރުވެފައިވެއެވެ. ލަންކާގައި ދިވެހިންގެ ބޮޑު އާބާދީއެއް ދިރިއުޅެ އެވެ.\nގަލޮޅު ގެއެއްގެ ތެރޭ މީހަކު މަރުވެފައި އޮއްވާ ފެނިއްޖެ


Sushant ge ekuveri Siddharth hayyarukohfi – Iru\nބޮލީވުޑް އެކްޓަރު ސުޝާންތު ސިންގް ރާޖްޕުތުގެ މަރަށް އެއްއަހަރު ވާން ކައިރިވެފައި ވަނިކޮށް، އެކަމާ ގުޅުންހުރި މައްސަލައެއްގައި އޭނާގެ އެކުވެރިއަކު ފުލުހުންގެ ބެލުމުގެ ދަށަށް ގެންގޮސްފިއެވެ.\nސުޝާންތާއެކީ އެއް ފްލެޓެއްގައި ދިރިއުޅެމުންދިޔަ ސިދާތު ޕިޓާނީ ހައްޔަރުކޮށްފައިވަނީ ނާކޮޓިކްސް ކޮންޓްރޯލް ބިއުރޯ (އެންސީބީ) އިންނެވެ. މިދިޔަ އަހަރު މުމްބާއީ ފުލުހުން ސުޝާންތުގެ މަރު ތަހުޤީޤުކުރަމުން ދަނިކޮށް، އޭނާއާ ގުޅުންހުރި މަސްތުވާތަކެތީގެ މައްސަލައެއް ވަނީ ފެންމަތިވެފައެވެ. އެއާއެކު، އެންސީބީ އިން އެ މައްސަލަ ބަލަމުން ދަނިކޮށް، މަސްތުވާތަކެތި ގަނެ، އޭގެ ބޭނުންކުރިކަމަށް ސުޝާންތުގެ ގާތް ފަރާތްތަކެއްގެ ނަންތައް ވަނީ ހާމަވެފައެވެ. އޭގެތެރޭގައި އޭނާގެ ލޯބިވެރިޔާ އެކްޓްރެސް ރިއާ ޗަކްރަބަތީ ވެސް ހިމެނެއެވެ. އެންސީބީ އިން ވަނީ މިދިޔަ އަހަރު ރިއާ އާއި ރިއާގެ ކޮއްކޮ ހައްޔަރުކޮށްފައެވެ. އެކަމަކު ޖަލުގައި ދެތިން މަސް ހޭދަކުރުމަށްފަހު ރިއާ ވަނީ ކަފާލާތުގެ ދަށުން މިނިވަންވެފައެވެ. އަދި ރިއާގެ ކޮއްކޮގެ ވެސް މިހާރު ހުރީ މިނިވަންވެފައެވެ.\nއެ މައްސަލައާ ގުޅިގެން ސުޝާންތުގެ ފްލެޓްމޭޓް ސިދާތު ހައްޔަރުކޮށްފައިވަނީ މިއަދު ހައިދަރްއާބާދުން ކަމަށް މީޑިއާ ރިޕޯޓުތައް ބުނެއެވެ. މިދިޔަ ޖޫން 14 ވަނަ ދުވަހު ސުޝާންތު ދަންޖެހިގެން މަރުވުމާ ގުޅިގެން، އޭރުވެސް ފުލުހުން ވަނީ އެތައް ފަހަރެއްގެ މަތިން ސިދާތު ހާޒިރުކޮށް ސުވާލުކޮށްފައެވެ.\nސުޝާންތު ދަންޖެހި މަރުވެފައި ހުއްޓައި އެންމެފުރަތަމަ އެ މަންޒަރު ފެނުނު އެކަކަކީ ވެސް ސިދާތު ޕިޓާނީއެވެ.\nކޮވިޑް-19: މިއަދުގެ އަދަދުތައްވެސް 250 އިން ދަށުގައި\nއެހެންނަމަވެސް، ސުޝާންތު މަރުވީ އަމިއްލައަށް ދަންޖެހިގެން ކަމެއް ނުވަތަ އޭނާ މަރައިލެވުނީ ކަމެއް މިހާތަނަށް ތަހުޤީޤު ޓީމުން ރަސްމީކޮށް ނިންމާފައެއް ނުވެއެވެ. ސުޝާންތުގެ އާއިލާއިން ދެކޭގޮތުގައި ސުޝާންތު ވަނީ ބައެއްގެ ރޭވުމުގެ ދަށުން މަރައިލެވިފައެވެ.


Resort Thakuge Verin Alhugandah Fonuvanee Hiy: Raees Nasheed - Vaguthu\nރިސޯޓުތަކުގެ ވެރިން އަޅުގަނޑަށް ފޮނުވަނީ ހިތް: ރައީސް ނަޝީދު\nޓޫރިޒަމްގެ ގާނޫނަށް ހުށަހެޅި އިސްލާހާ ގުޅިގެން ރިސޯޓްތަކުގެ ބައެއް ވެރިން އެމަނިކުފާނަށް ހިތް ފޮނުވަމުންދާ ކަމަށް ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nރައްޔިތުންގެ މަޖިލިހުގެ ޖަލްސާގައި ނަޝީދު ވިދާޅުވީ ފަތުރުވެރިކަމުގެ ގާނޫނަށް އާންމުންގެ ބޮޑު ޝައުގުވެރިކަމެއް ހުރި ކަމަށާއި އެމަނިކުފާނަށް ލިބިވަޑައިގަންނަވާ މެސެޖްތަކުން އެކަން އެނގިވަޑައިގެންފައިވާ ކަމަށެވެ.\nއެހެންވެ، މިއަދު 11 ޖަހާ އިރު މުޅި މަޖިލިހުގެ ކޮމިޓީގެ ބައްދަލުވުމެއް ބާއްވަވާނެ ކަމަށާއި އޭގެ ބޭނުމަކީ ފަތުރުވެރިކަމުގެ ގާނޫނުގެ މަސައްކަތް މިއަދު ނިންމުން ކަމަށް ވެސް ނަޝީދު ވިދާޅުވިއެވެ.\nމެމްބަރުން އެ ކޮމިޓީއަށް ވަޑައިގަންނަވާ އިރު މެމްބަރުން ބޭނުންވާ އިސްލާހެއް ނޫނީ ބަދަލެއް އޮތް ނަމަ ތައްޔާރުވެވަޑައިގެން ތިއްބެވުމަށް ރައީސް ނަޝީދު ވަނީ އިލްތިމާސް ކުރައްވައިފައެވެ.\n"އަޅުގަނޑަށް ފެނުނީ ޓުއަރިޒަމް އެމަންޑްމެންޓް ގާނޫނަށް ވަރަށް ބޮޑު ޝައުގުވެރިކަމެއް ވަރަށް ގިނަ ފަރާތްތަކުގެ، ރައްޔިތުން ވެސް އަދި ވިޔަފާރިވެރިން ވެސް އަޅުގަނޑަށް އެބަހުރި ހާޓު ވެސް ފޮނުވާފަ. ހަމަ ރިސޯޓް އޯނަރުން އިނގޭތޯ ހާޓްވެސް ފޮނުވާފަ. ބަލައިގަނެފި ނަމަ އެއީ ރިޝްވަތަށް މަގުފަހިވާ ކަމަކަށް ވެދާނެ. ދެން އަޅުގަނޑު ހިތުން އަނބުރާ ބްރޯކެން ހާޓެއް އަޅުގަނޑު ފޮނުވާލީމަ ހައްލެއް ގޮތުގައި އަޅުގަނޑު މިދެކެނީ." ރައީސް ނަޝީދު ވިދާޅުވިއެވެ.\nރައީސް ނަޝީދު އެގޮތަށް ވިދާޅުވި އިރު، ސަރުކާރުގެ ފަރާތުން މި އިސްލާހު ހުށަހެޅުއްވި މެދު ހެންވޭރު ދާއިރާގެ މެމްބަރު އަލީ އާޒިމް ވިދާޅުވީ އިސްލާހު ހުށަހެޅުއްވި ނަމަވެސް ރައްޔިތުންގެ ހާދިމެއްގެ ހައިސިއްޔަތުން އެ އިސްލާހާ މެދުގައި ކަންބޮޑުވެވަޑައިގަންނަވާ ކަމަށެވެ.\nއާޒިމް ވިދާޅުވީ، ޓޫރިޒަމް ސިނާއަތުގައި މިހާރު ވެސް ސަރުކާރުގެ ދެ ކުންފުނި އޮތް އިރު އަނެއްކާ ވެސް ކުންފުންޏެއް އުފައްދާ ގޮތަށް ބިލުގައި ހިމަނާފައިވާ ސަބަބާ މެދު ސުވާލު އުފެދޭ ކަމަށެވެ.\nއަދި "ނޭނގޭ ގޮތަށް ވައްކަން ނުކުރެވޭނެ" ކަމަށާއި ކޮށްފައި ހުރި ވައްކަންތައް ވެސް އެނގިވަޑައިގަންނަވާ ކަމަށް ފާހަގަކުރައްވާ މިހާރުގެ އިކޮނޮމިކް މިނިސްޓަރ ފައްޔާޒް އިސްމާއިލް އަށް އޭނާ ވަނީ ވަރަށް ބޮޑަށް ފާޑު ވިދާޅުވެފައެވެ.\nނޮވެމްބަރު 25, 2020 10:10\nރިޒޯޓްތަކުގެވެރިން ފޮނުވަނީ ތުންދިގު ފުޅިއެއްނޫންތޯ\nނޮވެމްބަރު 25, 2020 10:18\nމީދެން ކިހާ ދެރަކަމެއްތަ؟ މި ނަޝީދުގެ ވާހަކަތައް ތިވަރަށް ނުލިޔެބަލަ، މިކަމުން ސަލާމަތްވާން ރައްޔިތުން އިންތިހާއަށް ބޭނުމޭ.\nގާސިމް އެކަމަކު ކަލެޔަށް ހިތެއްނުދޭނެ ޅަ ފުރައިގެ އަންހެންކުދިން މަށަށް މަށަށް ގޮވަމުން ފަހަތުން ދުވާހާ ހިނދަކު\nނޮވެމްބަރު 25, 2020 11:09\nކަލޯ އަށް އަމިއްލަޔަށް ކިޔޭނެ ތިކަހަލަ ވާހަކަ.. ތި ރިޝްވަތުގައި ހިފާފަ ތި މޮޅުވާން ދައްކާ ވާހަކަ ތީ..\nމިހާރު ދެން ސަރުކާރު ޖަވާބުދާރީ ކުރުވާނެ ނޫހެއްވެސް ނެތް ދޮތްތޮ! ކީއްކުރާނީ އަނގަޔާ އަތާ ދިމާކުރެވެން އޮތީ މިސަރުކާރަށް އެއްޗެއް ނުބުނެ ބިރުވެރިކަންމަތީ ހުރުން.\nނޮވެމްބަރު 25, 2020 11:40\nކިހާބޮޑުވެއްޖެ ކަމެއް މީ! މޮޔަ ފުޅުވިޔަސް ތީ ދެން ފުކެއް ބޮޑުވަރު ދޯ؟ތިހެން ހާޓް ކޯލެއް މާރިޔާށް ވެސް ކޮށްގެން އުޅުނުކަން ނޭގެ.......\nރިސޯޓުތަކުގެ ވެރިންކަލެޔަށް ފޮނުވަނީ ހިތެއްވެސް ނޫން ވެރިންނާއި ސުޓާފުންގެ ދަތްޕިލަ ސާފުވެއްޖެތޯ.\nނޮވެމްބަރު 25, 2020 12:12\nއަހަރެންފޮނުވާނީ އަނދުންހުސޭނުބުނި ބިންމަތީގަނުޖެހޭއެތި!\nނޮވެމްބަރު 25, 2020 12:20\nއެމީހުން ކަލެޔަށް ހިތް ފޮނުމީމާ މުއައްޒަފުންގެ މައްޗަށް ހިތެއް ނޯވެޔޭ!\nނޮވެމްބަރު 25, 2020 12:26\nއަނެއްކާ ގޯސް ކުޅިއެއް ނުކުޅެއްޗޭ.....\nހިތޭ ތިޔަބުނުއްވީ ބަނގުރާ ވިދާޅު ނުވަންތޯ...؟؟؟ އެހެން ނޫނީ އެމީހުން ފޮނުވާ ހުރިހާ ފުޅިޔެއްގަވެސް ހިތެއް ކުރަހާފަ ފޮނުވަނީތޯ...؟؟؟\nނޮވެމްބަރު 25, 2020 15:06\nއާޒިމް ފައްޔާޒާ ނުބެހިބަލަ ..ފައްޔާޒަކާ ނުކުޅެވޭނެ..ވަރައްސަލާމް


SunOnline: Facebook post akaa gulhigen India meehege machah dahuvaakoffi\nކަމަލް ސީ ޗަވަރާއާ --\nފޭސްބްކް ޕޯސްޓަކާ ގުޅިގެން އިންޑިއާ މީހެއްގެ މައްޗަށް ދައުވާއުފުލައިފި\n2 އަހަރު6މަސް ކުރިން - 19 ޑިސެމްބަރ 2016 0\nއިންޑިއާ (18 ޑިސެމްބަރު) -- ގައުމީ ސަލާމަށް މަލާމާތް ރައްދުވާ ގޮތަށް ފޭސްބުކްގައި ކޮމެންޓް ކުރި މައްސަލައެއްގައި އިންޑިއާ މީހެއްގެ މައްޗަށް ދައުވާ އުފުލައިފި އެވެ.\nމަލިޔާލަމް ލިޔުންތެރިއާ އަދި ތިއޭޓާ އާޓިސްޓް ކަމަލް ސީ ޗަވަރާއާ ވަނީ އެ މައްސަލާގައި ފުލުހަށް ހާޒިރުކޮށް ހައްޔަރުކޮށްފަ އެވެ.\n"އޭނާގެ ހިސްޓްރީ ބަލަމުން ދަނީ، ނަމަވެސް މި ފަހަރު މި ހާޒިރު ކުރީ ގައުމީ ސަލާމާ ބެހޭ ގޮތުން އޭނާ ފޭސްބްކުގައި ލިޔެފައިވާ ކޮންޓަރަވާސަލް ކޮމެންޓާ ގުޅިގެން،" ފުލުހުން ބުންޏެވެ.\nލިޔުންތެރިޔާ ފުރަމަ ހައްޔަރު ކުރީ ކޮޒިކޯޑް ކިޔާ އަވަށަކުންނެވެ. ނަމަވެސް ފަހުން ވަނީ، އެ މައްސަލަ އޭނާގެ މައްޗަށް ހުށަހެޅި އަވަށް، ކޮއްލާމަށް ބަދަލުކޮށްފަ އެވެ.\nކަމަލްގެ ފޭސް ބްކް އެކައުންޓްގައި ގައުމީ ސަލާމަށް އިހުތިރާމްނުކޮށް، ކޮމެންޓްކޮށްގެން، ބީޖޭޕީގެ ޔޫތު ވިންގުން ވަނީ އެ މައްސަލަ ފުލުހަށް ހުށަޙަޅައިފަ އެވެ. ނަމަވެސް ފޭސް ބްކް އެކައުންޓްގައި އޭނާ ލިޔުނީ ކީކޭ ކަމެއް ބުނެފައެއް ނުވެ އެވެ.\nއެ މައްސަލަ މި މަހު ކުރީ ކޮޅު ފުރަތަމަ ފެންމަތިވީ، ޓްޜެވިންޑްރަމްގައި އިންޓަނޭޝަނަލް ފިލްމް ފެސްޓިވަލްގައި ގައުމީ ސަލާމް ކިޔި އިރު ބަޔަކު ކޮއްޅަށް ނުތެދުވެގެންނެވެ. އަދި އެ މައްސަލައާ ގުޅިގެން 12 މީހަކު ހައްޔަރު ކުރި އެވެ.\nމިދިޔަ ނޮވެމްބަރު މަހު 30 ވަނަ ދުވަހު ސުޕްރީމް ކޯޓުން އަމުރުކޮށްފައި ވަނީ ސިނަމާތަކުގައި ފިލްމްތައް ދައްކަން ފެއްޓުމުގެ ކުރިން ގައުމީ ސަލާމް ކިޔަން ޖެހޭނެ ކަމަށެވެ. އަދި ގައުމީ ސަލާމް ކިޔާ އިރު ހުރިހާ މީހުން ވެސް ކޮޅަށް ތެދުވެ ގައުމީ ސަލާމަށް އިހުތުރާމް ކުރަން ޖެހޭނެ ކަމަށެވެ. އަދި މައްސަލަ ހޫނުވީ އެއާ ގުޅިގެންނެވެ.\nއިންޑިއާ ހިރިގާ ފޭސްބުކް ސޯޝަލް މީޑިއާ\nވިސާގެ މައްސަލާގައި އިންޑިއާއާއި ރާއްޖެއިން މަޝްވަރާކުރަން ފަށައިފި4ގަޑި 14 މިނެޓް ކުރިން\nއިންޑިއާ އިން ހައްޔަރުކުރި ދިވެހިން ހެކިހޯދުމަށް ތަންތަނަށް ގެންގޮސްފި 1 ދުވަސް5ގަޑި ކުރިން\nޓްރިވެންޑްރަމްގައި އުޅޭ ދިވެހީންނަށް ވޯލްޑްކަޕް ބަލަން ޚާއްސަ މަރުކަޒެއް!3ދުވަސް 23 ގަޑި ކުރިން\nރާއްޖޭގައި މަސައްކަތްކުރާ އިންޑިއާ މީހުންގެ ވޯކް ވިސާގެ މައްސަލަ ހައްލުކޮށްދޭން އެދިއްޖެ3ދުވަސް 42 މިނެޓް ކުރިން\nއިންޑިއާގެ 600 މިލިއަން މީހުން ފެނަށް ޖެހިފައި!3ދުވަސް4ގަޑި ކުރިން


"Maamui" cinema ah ahnaanee July mahu\n"މާމުއި" ސިނަމާއަށް އަންނާނީ ޖުލައި މަހު\nމާމުއިގެ ޕޯސްޓަރެއް- ފޮޓޯ: މާމުއި ފޭސްބުކް ޕޭޖް\nޑާކްރެއިން އެންޓަޓެއިންމަންޓުގެ ކޮމެޑީ ފިލްމު 'މާމުއި' އަންނަ އަހަރު ޖުލައި މަހުގެ އެކެއްގައި ސިނަމާތަކުގައި އަޅުވަން ނިންމައިފި އެވެ.\nތަފާތު ކެރެކްޓާތަކެއް ފެނިގެންދާނެ މި ފިލްމް މީގެކުރިން އަޅުވަން ހަމަޖެހިފައި އޮތީ އަންނަ އޭޕްރީލްގަ އެވެ. ނަމަވެސް އެ ތާރީހަށް އޮލިމްޕަސް ނުލިބޭތީި ޖުލައި މަހަށް ފިލްމް ފަސްކުރީ ކަމަށް ފިލްމުގެ ޕްރޮޑިއުސަރު މުހައްމަދު އަލީ، މޮގާ ބުންޏެވެ.\nމޮގާ ބުނި ގޮތުގައި، މިއީ ރާއްޖޭގައި މިހާތަނަށް އުފައްދާ އެންމެ އަގު ބޮޑު ފިލްމެވެ. ބޮޑު ހަރަދެއް ކޮށްގެން އުފައްދާ ފިލްމްގެ ގިނަ ޝޯތަކެއް ދެއްކުމަށް ބޭނުންވާ ކަމަށެވެ.\n"ފިލްމު އެޅުވުމުގެ ތާރީހް ލަސް ކުރެވުނީ އަންނަ އަހަަރު އޭޕްރީލް މަހު އެހެން ބަޔަކަށް އޮލިމްޕަސް ދީފައި އޮތީމަ. އަދި މިއީ ރާއްޖޭގައި އުފައްދާ އެންމެ އަގުބޮޑު ފިލްމަށްވީމަ ގިނަ ދުވަހު އޮލިމްޕަހުގައި އަޅުވައިގެން ނޫނީ ފިލްމަށް ހަރަދުވި ކޮސްޓް ރިކަވާއެއް ނުކުރެވޭނެ. އެހެންވެ ޖުލައި އެކަކަށް ރިލީޒް ޑޭޓް ލަސްކޮށްލީ،" އަވަސްއާ ވާހަކަ ދައްކަމުން މޮގާ ބުންޏެވެ.\nޑާކްރެއިންއަކީ އަބަދުުވެސް ތަފާތު ޖޯންރާތަކަށް ފިލްމު އުފައްދަމުން އަންނަ ބައެކެވެ. މި ފިލްމުގެ ކެރެކްޓާތަކުގެ ހެއްވާ މަޖާ ނަންތައް ސޯޝަލް މީޑީއާގައި އިއުލާން ކުރުމާއެކު ގިނަ ބަޔަކަށް ވަނީ ކަމުގޮސްފަ އެވެ. އަދި ނަންތަކުން އެކަނިވެސް ފިލްމަށް ކުރެވޭ އުއްމީދު ބޮޑުވާނެ ކަމަށް ސޯޝަލް މީޑިއާގައި ބެލުންތެރިން ދަނީ ހިޔާލު ފާޅު ކުރަމުންނެވެ.\nބޮޑު ކާސްޓެއް ހިމެނޭ މި ފިލްމުގެ ލީޑު ރޯލުތަކުން ޖުމައްޔިލް ނިމާލް، އިސްމާއީލް ޖުމައިހް، މަރިޔަމް މަޖުދާ، މަރިޔަމް އައްޒަ، ޝީލާ ނަޖީބު ފެންނާނެ އެވެ. ފިލްމުގެ ހާއްސަ ފެނިލުމަކުން ކުރީިގެ މަޝްހޫރު ފިލްމީ ތަރި އިސްމާއިލް ވަޖީހުވެސް ފެންނާނެ އެވެ. މިއީ ވަޖީހު ފިލްމީ ދާއިރާއާ ދުރުގައި ވަރަށް ގިނަ ދުވަހު ހުރުމަށްފަހު ކުޅޭ ފިލްމެއް ކަމުން 'މާމުއި' ހުރިހާ ގޮތަކުންވެސް ހާއްސަ ވާނެ އެވެ.\nކޮމެޑީ ފިލްމު "މާމުއި" ފިލްމުގެ ކާސްޓާއި، ޑައިރެކްޓަރު އަދި ޕްރޮޑިއުސަރު: އީދު ތަހުނިޔާ ފޮނުވަން އާންމުކުރި ފޮޓޯއެއް --\nމޮގާ އާއި އައިޝަތު ފުއާދު ތައުފީގު ޕްރޮޑިއުސްކުރާ މި ފިލްމު ޑައިރެކްޓު ކުރަނީ އަލީ ޝިފާއު (ޗިއްޕެ) އެވެ. ސްކްރީންޕްލޭ ތައްޔާރުކުރީ އައިޝަތު އާއި އަހްމަދު ތޮލާލް އެވެ. އަދި ސިނެމަޓޯގްރާފީގެ މަސައްކަތްކުރަނީ ޗިއްޕެއާއެކު އަހްމަދު ޝިނާން އެވެ.


SunOnline: School thakah disinfect kuran chemical hoadhanee\nސްކޫލުތައް ޑިސްއިންފެކްޓު ކުރަން ބޭނުންވާ ކެމިކަލް ހޯދަން އިއުލާނުކޮށްފި\nސްކޫލުތައް ޑިސްއިންފެކްޓު ކުރުމަށް ބޭނުންވާ ކެމިކަލް ހޯދުމަށް އިއުލާނު ކޮށްފިއެވެ.\nއެޑިއުކޭޝަން މިނިސްޓްރީ އިން ކުރި އިއުލާނެއްގައި ބުނީ ސްކޫލުތައް ޑިސްއިންފެކްޓު ކުރުމަށް ބޭނުންވާ 1،400 ލީޓަރު ޑިސްއިންފެކްޓެންޓް ކެމިކަލް ގަންނަން ބޭނުންވާ ކަމަށެވެ.\nޔުނިސެފްގެ އެހީގައި ގަންނަ އެ ކެމިކަލް ފޯރުކޮށްދިނުމަށް ބޭނުންވާ ފަރާތްތަކުން ބިޑު ހުށަހެޅުމަށް މިހާރު ވަނީ ހުޅުވާލައިފައެވެ. މިނިސްޓްރީ އިން ބުނީ ބިޑް ހުށަހެޅޭނީ އިކޮނޮމިކް މިނިސްޓްރީގެ ކުދި އަދި މެދުފަންތީގެ ވިޔަފާރި ގިންތިއަކުން ގިންތިއެއްގައި ރެޖިސްޓްރީކޮށްފައިވާ ދިވެހި ވިޔަފާރިތަކަށް ކަމަށެވެ.\nއެ ޕްރޮޖެކްޓުގައި ރެޖިސްޓްރީ ވުމުގެ ފުރުސަތު މިމަހުގެ 29ގެ ނިޔަލަށް ވަނީ ހުޅުވާލައިފައެވެ.\nބީލަން ހުށަހެޅޭނީ އެ މުއްދަތުގައި ރަޖިސްޓްރީ ކުރާ ފަރާތްތަކަށް ކަމަށާއި ބިޑް ސެކިޔުރިޓީގެ ގޮތުގައި 5،000 ރުފިޔާ ހުށަހަޅަން ޖެހޭނެ ކަމަށް މިނިސްޓްރީ އިން ބުންޏެވެ.\nކޮވިޑް19 އާއި ގުޅިގެން ރާއްޖޭގެ ސްކޫލުތަކުގައި ކިޔަވައިދެމުންދަނީ ސިއްހީ ގޮތުން ރައްކާތެރިިކަމުގެ ފިޔަވަޅުތައް އަޅައިގެންނެވެ. ޖުލައި މަހު ސްކޫލުތައް ހުޅުވާލިއިރު ސްކޫލުތަކަށް ބޭނުންވާ އަތްދޮންނަ ސައިބޯންޏާއި ކުދިންގެ ޓެމްޕަރޭޗާ ބަލާގެ ތާމޯމީޓަރު ވަނީ ހޯދައިފައެވެ. ސްކޫލަށް ހާޒިުރުވާން ޖެހެނީ މާސްކު އަޅައިގެންނެވެ.\nމާލެ ސަރަހައްދުގައި ކޮވިޑުގެ ކޭސްތައް ގިނަވާން ފެށުމާއެކު މާލޭ ސްކޫލިތަކުގައި ކިޔަވައިދިނުން ހުއްޓާލާފައި އޮތުމަށްފަހު އަންނަ ހަފްތާ އިން ފެށިގެން ގްރޭޑު ނުވަޔަކުން 12 އަށް ސްކޫލުތަކުގައި ކިޔަވައިދެން ފަށަން ވަނީ ނިންމައިފައެވެ.


Positive Vaa Meehun Myhun Quarantine Vaan Jehey Muhdhathu Kurukoffi\nގއ އަތޮޅު ހޮސްޕިޓަލުގެ ނަރުހުން ކޮވިޑްގެ ސާމްޕަލް ނެގުމުގެ މަސައްކަތުގައި ފޮޓޯ: ގއ އަތޮޅު ހޮސްޕިޓަލު ފޭސްބުކްޕޭޖް\nކޮވިޑް-19 އަށް ޕޮޒިޓިވްވާ މީހުން ކަރަންޓީނުވާން ޖެހޭ މުއްދަތު ކުރު ކޮށްފި\n13 ޖެނުއަރީ 2022 - 10:31:10\nކޮވިޑް-19 އަށް ޕޮޒިޓީވްވާ ފަރާތްތައް ބަލީގެ އެއްވެސް އަލާމާތެއް ނެތްނަމަ، ޓެސްޓު ހެދި ތާރީހުން ފެށިގެން ހަތް ދުވަހަށް ކަރަންޓީނު ކުރާ ގޮތަށް އުސޫލު ބަދަލު ކޮށްފިއެވެ.\nއެޗްޕީއޭއިން ނެރެފައިވާ އިއުލާނެއްގައި ބުނެފައިވަނީ، ކޮވިޑް-19 އަށް ޕޮޒިޓިވް ވެގެން ކަރަންޓީން ކުރާ މީހުން ބަލީގެ އެއްވެސް އަލާމާތެއް ނުފެންނަ ނަމަ ހަތް ދުވަހުގެ ތެރޭގައި ކަރަންޓީންގެ މުއްދަތު ނިމޭނެ ކަމަށެވެ. ނަމަވެސް އަލާމާތެއް ފެންނަނަމަ ކަރަންޓީންގެ މުއްދަތު ނިމޭނީ އަލާމާތެއް ނުފެންނަތާ 24 ގަޑިއިރު ފަހުން ކަމަށް ވެސް އެޗްޕީއޭން ބުނެއެވެ. ހަތް ދުވަހަށް ކަރަންޓީންގެ މުއްދަތު ކުޑަކުރި ނަމަވެސް މަސައްކަތަށް ނުކުންނަން ވާނީ ކޮވިޑް ޓެސްޓް ހަދައި ނަތީޖާ ނެގަޓިވް ވުމުން ކަމަށްވެސް އެޗްޕީއޭއިން ވަނީ ބުނެފައެވެ.\nކޮޮވިޑް-19 ވެކްސިންގެ ޑޯޒްތައް ފުރިހަމަ ކޮށްފައިވާ ކޮވިޑް-19 އަށް ފައްސިވާމީހުންގެ ކޮންޓެކްޓުން ނުވަތަ ގާތުން އެއްތާވި މީހުން ކަރަންޓީނު ކުރެވޭނީ ފައްސިވި މީހާއާ ކޮންޓެކްޓުވި ތާރީހިން ފެށިގެން ދިހަ ދުވަހުގެ މުއްދަތަކަށް ކަމަށާއި، މި 10 ދުވަސް ފުރިހަމަވުމުން، ބަލީގެ އަލާމާތެއް ނެތްނަމަ އިތުރު ޓެސްޓުކުރުމަކާނުލައި ކަރަންޓީނުން ދޫކުރެވޭނެ ކަމަށްވެސް މިއަދު ނެރުުނު އިއުލާނުގައި ބުނެފައި ވެއެވެ.\nއެހެން ނަމަވެސް ފަސް ދުވަސް ފުރިހަމަވުމުން، ޕީ.ސީ.އާރ ޓެސްޓު ހަދައި ނަތީޖާ ނެގެޓިވް ވުމުން ކަރަންޓީނުން ދޫކުރެވޭނެ ކަމަށާއި، ފަސް ދުވަސް ފުރިހަމަ ވުމުން ދޫކޮށްލާނީ ކޮޮވިޑް-19 އަށް ޕޮޒިޓިވްވާ މީހުންނާ މުޅިން ވަކިން ކަރަންޓީނުގައި ތިބޭ ނަމައެވެ.\nނަމަވެސް ވެކްސިން ފުރިހަމަ ނުކުރާ މީހުން، މިހާރެކޭވެސް އެއްގޮތަށް 14 ދުވަހު ކަރަންޓީންވާން ޖެހޭނެއެވެ. އަދި އެމީހުންގެ ކަރަންޓީން ނިމޭނީ 14 ދުވަސްވުމުން، ޓެސްޓުހަދައި ނެގެޓިވް ނަތީޖާއެއް ލިބުމުން ކަމަށް އިއުލާންގައި ވަނީ ބުނެފައެވެ.\nމި ނިންމުން އެޗްޕީއޭއިން ނިންމާފައި މިވަނީ ދުނިޔޭގެ އެހެނިހެން ގައުމު ތަކުގައިވެސް ކަންކުރަމުންދާ އުސޫލަށް ބެލުމަށްފަހު ކަމަށް އެއިދާރާއިން ވަނީ ބުނެފައެވެ.\n"ދަރަނި ދެއްކުމުގައި ދަތިކަމެއް ނެތް"\nސަރުކާރުން މި އަހަރު 22 ބިލެއް މަޖިލީހަށް ހުށަހަޅާނެ\nޑރ. ނަޒީރު ގޮވައިގެން ޖޭއެސްސީން ހައިކޯޓަށް\n"އަސްކަރީ ފީލްޑް އެމްބިއުލާންސް" ރާއްޖެއަށް ލިބިއްޖެ


Parachute Alhaigen Dhandah Eri Meehakah Reendhoo Card Eh Dhahkaifi - Vaguthu\nޕޮލޭންޑުގައި ދަނޑެއްގައި ކުރިއަށް ދިޔަ ފުޓްބޯޅަށް މެޗެއްގެ ތެރެއަށް ޕެރެޝޫޓް އަޅައިގެން ފޭބި މީހަކަށް މެޗުގެ ރެފްރީ ރީނދޫ ކާޑެއް ދައްކައިފިއެވެ.\nއޮލިމްޕިއާ އެބްބްލަގް އާއި ޕީއައިއެސްއޭ ޕްރިމަވޭރާ އާއި ދެމެދު ކުރިއަށް ދިޔަ މި މެޗުގެ ތެރެއަށް ޕެރެޝޫޓެއް އަޅައިގެން ހުރި މީހަކު ކުއްލި ގޮތަކަށް ޖެއްސުމާއި ގުޅިގެން މުޅި މީސްމީޑިއާގައި މިހާރު ވަނީ އެވާހަކަ ދައްކަން ފަށާފައެވެ. އަދި ގިނަ ބަޔަކަށް އެކަމުން ހައިރާން ކަމެއް ލިބުނުއިރު، އެމަންޒަރު މަޖާވެގެން ދިޔައީ ރެފްރީ އެމީހާއަށް ރީނދޫ ކާޑެއް ދެއްކުމާއި ގުޅިގެންނެވެ.\nވަކި ވަގުތު ކޮޅަކަށް މެޗު މެދުކަނޑާލި ނަމަވެސް، މެޗު ކުރިއަށް ގެންގޮސްފައިވަނީ އޭނާ ޕެރެޝޫޓް ނަގައިގެން ދަނޑުން ފޭބުމުންނެވެ.\nމީޑިއާތަކުން ރިޕޯޓް ކޮށްފައިވާ ޕެރެޝޫޓް އަޅައިގެން ދަނޑަށް ތިރި ކުރި މީހާ އޮލިމްޕިއާގެ ކުޅުންތެރިއެއްގެ ގައިގައި ނުޖެހުނީ ކުރިއާއެވެ.\n🛬 Awaryjne lądowanie w Elblągu, podczas spotkania rezerw @ZKSOlimpia z Pisą Primavera Barczewo. Takie rzeczy tylko na boiskach forBET IV Ligi! @iforbetpl #KursNaforBETIVLigę pic.twitter.com/ib0dZpbvRq\nދަނޑަށް ތިރި ކުރި މީހާއަށް ރީނދޫ ކާޑެއް ދެއްކުމާއި އެކު މީސްމީޑީއާގައި މީމް އެއް ގޮތަށް ގިނަ ބަޔަކު ވަނީ އެވާހަކަ ދައްކަން ފަށާފައެވެ. އެގޮތުން ދެން ފަހަރަކުން އޭނާ ވިސްނައިގެން އެކަހަލަ ކަމެއް ކުރުމަށް ވަނީ ބުނެފައެވެ.\n"ދެން ފަހަރަކުން އެފަދަ ކަމެއް ކޮށްފިނަމަ، އިތުރު ރީނދޫ ކާޑެއް ދައްކާނީ. އޭގެ މާނައަކީ އެއީ ދަނޑުން ފައިބަން ޖެހުނީ ކަމަށް" އެކަމަށް ޖޯކު ޖަހައި މީހާކު ބުނެފައިވެއެވެ.\nފިރިމީހާ އަދާކުރި ވަޒީފާއަށް ލަދުގަތް އަންހެނަކަށް ފަހުން މި ލިބުނީ ބޮޑު ހިތާމައެއް!\n"ސިންދްރެލާ"ގެ ޓްރެއިލާ ބަލައިފިންތަ؟\nސާރާގެ ނޭފަތް ހަލާކުވިކަން އަންގައި ދިނީ މަޖާ ޕޯސްޓަކުން\nޖޫން 11, 2021 19:31\nޖޫން 11, 2021 22:01\nތިޔައީކުޑައަ ދަބެއް. އަސްލުޖެހޭނީ ރަތްކާޑެއް ދައްކާފަ ފޮނުވާލަން


Manta Air Ge2Sea Plane Anna Hafthaa Gai Raajje Gehnanee - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް! -2ގަޑިއިރު ކުރިން\nމަންޓާ އެއާގެ2ސީޕްލޭން އަންނަ ހަފްތާގައި ރާއްޖެ ގެންނަނީ\n1 އަހަރު ކުރިން ( އޮކްޓޯބަރ 4, 2019 )\nމަންޓާ އިން އަލަށް ގެންނަ ދެ ސީޕްލޭން\nރާއްޖޭގައި މިހާރު މުޅިން އަލަށް އުދުހެން ފަށާފައިވާ މަންޓާ އެއާގެ2ސީޕްލޭން އަންނަ ހަފްތާގައި ރާއްޖެ ގެންނާނެ ކަމަށް އެ އެއާލައިނުން ބުނެފިއެވެ.\nމަންޓާ އެއާއިން ބުނެފައިވާ ގޮތުގައި މި މަހުގެ 10 ވަނަ ދުވަހު ޑީއެޗްސީ6 ޓްވިން އޮޓާ މަރުކާގެ ދެ އެއާކްރާފްޓު ކެނެޑާއިން ރާއްޖެ ގެންނާނެއެވެ. 16،000 ކިލޯމީޓަރުގެ ދަތުރެއް ކޮށް މުޅިއަކު7ތަނަކަށް މި ބޯޓު ރާއްޖެ އައުމުގެ ކުރިން މަޑު ކުރާނެ ކަމަށްވެސް އެ ކުންފުނިން ބުނެފައިވެއެވެ.\nއަދި މީގެ އިތުރުން މިމަހުގެ ފަހު ކޮޅުގައި އިތުރު3ސީޕްލޭން ގެންނާނެ ކަމަށްވެސް މަންޓާ އެއާލައިނުން ބުނެފައިވެއެވެ. އެ ކުންފުނީގެ އަމާޒަކީ މި އަހަރު ނިމުމުގެ ކުރިން 10 ސީޕްލޭނުގެ ފްލީޓެއް މަންޓާގައި އޮތުން ކަމަށް އެ އެއާލައިނުން ބުންޏެވެ.\nމަންޓާ އެއާއަކީ ރާއްޖޭގައި ސީޕްލޭން ބޭނުން ކުރަންފެށި3ވަނަ އެއާލައިނެވެ. މި އެއާލައިނުގެ ދަތުރުތައް ރަސްމީކޮށް ފަށާފައިވަނީ މިއަހަރުގެ ފެބްރުއަރީ މަހުގެ ތެރޭގައެވެ. ރިސޯޓުތަކަށް ކުރާ ސީޕްލޭން ދަތުރުތަކުގެ އިތުރުން، މަންޓާއިން މިހާރު ދަތުރުކުރަނީ ދ. ކުޑަހުވަދޫގެ ދާލު އެއާޕޯޓަށާއި ބ.ދަރަވަންދޫ އެއާޕޯޓަށެވެ. ޑޮމެސްޓިކް ދަތުރުތަކުގައި އެ ކުންފުނިން ބޭނުންކުރަނީ އޭޓީއާރު 600-72 މަރުކާގެ3މަތިންދާ ބޯޓެވެ.\nމަންޓާ އެއާލައިނަކީ މިވަގުތު ރާއްޖޭގައި އެންމެ ބާރަށް ކުރިއަރަމުން އަންނަ އެއް އެއާލައިނުކަން ފާހަގަކޮށްލެވެއެވެ.


Brazil gai maruvi meehunge adhadhu dholhu lakka ah vure mahchah!\nބްރެޒިލް--ފޮޓޯ: އެންޑޮލް އެޖެންސީ\nބްރެޒިލްގައި މަރުވި މީހުންގެ އަދަދު ދޮޅުލައްކައަށް!\n11 އޮކްޓޯބަރ 2020 - 16:32:21\nބްރެޒިލްއިން ކޮވިޑް-19 ގައި މަރުވި މީހުންގެ އަދަދު ދޮޅުލައްކަ އަށް ވުރެ މައްޗަށް އަރައިފި އެވެ.\nހޮނިހިރު ދުވަހުގެ ރޭ ބްރެޒިލްގެ ހެލްތު މިނިސްޓްރީން އާންމުކުރި މައުލޫމާތުގައިވާ ގޮތުން މިހާރު ބްރެޒިލްއިން ވަނީ ޖުމްލަ 150،198 މީހުން މަރުވެފަ އެވެ. ބްރެޒިލްއަކީ އެމެރިކާ އަށް ފަހު ދެވަނައަށް ކޮވިޑް-19 ގެ ސަބަބުން އެންމެ ގިނަ މީހުން މަރުވެފައިވާ ގައުމެވެ.\nބްރެޒިލްގައި ވައިރަސްގެ ސަބަބުން ދޮޅުލައްކައަށްވުރެ ގިނަ ބަޔަކު މަރުވެފައިވާ އިރު، އެގައުމު ރައީސް ޖަޔާ ބޮލްސޮނާރޯ ވަނީ ގައިދުރުކުރުން ފަދަ ފިޔަވަޅުތަކަށް ޖޯކު ޖައްސަވައި ފާޅުގައި ވާހަކަފުޅު ދައްކަވައިފައެވެ. ސަރުކާރުގެ އެހެނިހެން އިސްވެރިން ހަރުކަށި ފިޔަވަޅުތައް އެޅުމަށް ގޮވާލައްވާފައި ވާއިރު ބޮލްސޮނާރޯ ވަނީ އެ ގޮވާލުންތަކަށް ބީރު ކަންފަތެއް ދެއްވާފައެވެ.\nފަހަކަށް އައިސް ބްރެޒިލްގައި ކޮވިޑް-19 ގެ ސަބަބުން މަރުވާ މީހުންގެ ރޭޓް ވަނީ މަދުވެފަ އެވެ. އެގޮތުން މިދިޔަ ހަފްތާގައި އެވަރެޖް ގޮތެއްގައި މަރުވެފައިވަނީ 598 މީހުންނެވެ. މިއީ މޭ މަހަށްފަހު މިހާތަނަށް އެންމެ މަދުން މަރު ރިޕޯޓްކުރެވުނު އަދަދެވެ.


Premier League ge hat-trick record Agüero muguraaalifi\nހެޓްރިކްގެ ރެކޯޑް އަގުއޭރޯ މުގުރާލައިފި\nއެސްޓަން ވިލާ މައްޗަށް 6-1 ން މެންޗެސްޓާ ސިޓީ މޮޅުވި މެޗުގައި، ސާޖިއޯ ކުން އަގުއޭރޯ ހެދި ޕްރިމިއާ ލީގްގެ ހެޓްރިކްގެ ރެކޯޑާއެކު ސިޓީ ތާވަލުގެ ދެ ވަނައަށް ޖެހިލައިފި އެވެ.\nއަގުއޭރޯ ރޭ ގެ މެޗުގައި ހެދި ހެޓްރިކާއެކު އޭނާ ވަނީ، ނިއު ކާސަލްގެ ލެޖެންޑް އެލަން ޝިއެރާ ހަދާފައިވާ ރެކޯޑް މުގުރާލާފަ އެވެ. ސިޓީއަށް އެންމެ ގިނަ ލަނޑު ޖަހައިދިން ކުޅުންތެރިޔާގެ ރެކޯޑްވެސް އޮންނަ އަގުއޭރޯ ރޭ ހެދި ހެޓްރިކަކީ ޕްރމިއާ ލީގްގައި އޭނާ ހެދި 12 ވަނަ ހެޓްރިކެވެ.\nމެޗަށް ފަހު ވާހަކަ ދައްކަމުން، ސިޓީގެ ކޯޗް ޕެޕް ގާޑިއޯލާ ބުނީ، ވަރުގަދަ ލެޖެންޑުންގެ އަތުން އަގުއޭރޯ އެ ރެކޯޑް ނެގުމުން އޭނާ އަށް މަރުހަބާ ކިޔާ ކަމަށެވެ. "އޮންރީ ޝިއެރާމެން ފަދަ ލެޖެންޑްގެ ރެކޯޑް އޭނާ މުގުރާލީމަ އޭގެއިން އެބަ ދޭހެ ކޮށްދޭ އޭނާއަކީ އެއް ސީޒަން ނުވަތަ ދެ ސީޒަންގައި ލަނޑު ޖަހާ ކުޅުންތެރިޔެއް ނޫން ކަން، އޭނާ އަކީ ފެށުނީންސުރެ ގިނަ ލަނޑުތަކެއް ޖަހާ ކުޅުންތެރިޔެއް." ގާޑިއޯލާ ބުންޏެވެ.\nގާޑިއޯލާ މަސައްކަތް ކުރި ފޯވަޑުންގެ ތެރެއިން އަގުއޭރޯ ހިމަނާނީ ކިތައް ވަނައިގައިތޯ ސުވާލު ކުރުމުން ގާޑިއޯލާ ބުނީ މެސީއަށް ފަހު އަގުއޭރޯ ކަމަށެވެ. ރޭގެ މެޗުގައި ސިޓީގެ އަނެއް ތިން ލަނޑުގެ ތެރެއިން ދެ ލަނޑު ކާމިޔާބު ކުރީ ރިޔާދު މަހްރޭޒް އެވެ. އަނެއް ލަނޑު ކާމިޔާބު ކުރީ ފެނާންޑޯ ގެބްރިއަލް ޖެސޫސް އެވެ.\nއަގުއޭރޯ އާ ބެހޭންގޮތުން، ވިލާގެ ކޯޗް ޑީން ސްމިތު ބުނީ އަގުއޭރޯ އަކީ ވަރުގަދަ ސްޓައިކަރެއް ކަމަށާއި އޭނާ ގޯލްތަކުން އެކަން ހާމަ ވެގެންދާ ކަމަށެވެ.\nއަގްއޭރޯ މެންޗެސްޓާ ސިޓީ ޕެޕް ގާޑިއޯލާ\nގާޑިއޯލާ ކްލަބް ކޯޗިން ދޫކޮށްލަނީ\nމި ސީޒަނަށްފަހު އަގުއޭރޯ ސިޓީ ދޫކޮށްލަނީ\nސިޓީގެ ދަނޑުގެ ވިނަގަނޑު ގާޑިއޯލާއަށް ކަމަކު ނުދޭ


Manma Aai Bappa Kuhliakah Maru, Thuhthu4Kudhinnah Fun Hithaama Eh - Vaguthu\nމަންމަ އާއި ބައްޕަ ކުއްލިއަކަށް މަރު، ތުއްތު ހަތަރު ކުދިންނަށް ފުން ހިތާމައެއް!\nމަންމަ އާއި ބައްޕަ އަދި އެންމެ ކުޑަ ކޮއްކޮ މަރުވި ކާރު އެކްސިޑެންޓަށް ފަހު ސަލާމަތްވި ދައްތަ އައި ކޮއްކޮ ބައްދަލުވެއްޖެއެވެ.\nމި މަހުގެ ކުރީކޮޅު ޓެކްސަސްގައި ހިނގި އެކްސިޑެންޓެއްގައި ޒަކަރީ (5އ) އާއި އެންޖަލާ (8އ) އެ އެކްސިޑެންޓުން ސަލާމަތްވި ނަމަވެސް ދެ ކުދިންނަށްވަނީ ވަރަށް ބޮޑަށް އަނިޔާވެފައެވެ. އަދި ދެ ދެކުދިންނަށް ދެ ކުދިންނައި ބައްދަލު ކުރުމުގެ ފުރުސަތު ވަނީ ނުލިބިފައެވެ. ނަމަވެސް އިއްޔެގެ ވަގުތެއްގައި އެހާ ދުވަސްފަހުން މި ދެ ކުދިން ބައްދަލުވެއްޖެއެވެ.\n"އިއްޔެ ޒަކަރީއަށް ވަނީ އޭނާ ހޮސްޕިޓަލްގައި ބާއްވާފައި އޮތް އެނދުން ފޭބުމުގެ ފުރުސަތު ލިބިފައި. ފުރޮޅުލީ ގޮނޑިގައި ޒަކަރީ ގޮސް އެންޖީ އާއި ބައްދަލުކޮށްފައި. އެންގީއަށް ވަނީ ވަރަށް ބޮޑަށް ބޮލަށް ގެއްލުން ލިބިފައި އަދި އޭގެ ސަބަބުން ސިކުނޑިއަށްވެސް އެކަމުގެ އަސަރުތައްކޮށްފައި. ނަމަވެސް އިއްޔެ އޭނާވެސް ވަނީ އަހަރުމެންނާއި އެކު ފޮތް ކިޔާ ލަވަ ކިޔާ ހަދާފައި" މި ކުދިންގެ ބޮޑުދައިތަ ފޭސްބުކްގައި ލިޔުނެވެ.\nމި ދެ ކުދިންގެ ބޮޑުދައިތަ ބުނީ، އެހާ ދުވަސް ފަހުން މި ދެކުދިން ބައްދަލުވުމުން ވަަރަށް އުފާވެފައި ތިބި ކަމަށެވެ.\nމި އާއިލާ އެކްސިޑެންޓްވެފައި ވަނީ، އެންމެން އެކީ ބޭރުގައި އުޅުމަށްފަހު ކާރުގައި ގެއަށް ދިޔަ މަގުމަތީގައެވެ. މި އެކްސިޑެންޓް ހިނގާފައި ވަނީ ކާރުބާރުބޮޑު މަގެއްގައިކަމަށް ވެއެވެ.\nމި ހާދިސާގައި މި ދެމަފިރިންގެ ހަތަރު އަހަރުގެ ދަރިފުޅާއި ދެ އަހަރުގެ ދަރިފުޅުވެސް ސަލާމަތްވިއެވެ. މި ކުދިންގެ ތެރެއިން ދެ އަހަރުގެ ކުއްޖާ މިހާރު ހުރީ މާމާ ކައިރީގައިކަމަށް ވެއެވެ. އަދި އަނެއް ކުއްޖާއަށްވެސް ހޮސްޕިޓަލްގައި ފަރުވާދެމުން އަންނަކަމަށް ވެއެވެ.\nއެކްސިޑެންޓުން ސަލާމަތްވި ހަތަރު ކުދިން ބެލުމާއި އެކުދިންގެ އާއިލާ އިން ހަވާލުވެފައިވާއިރު އެކުދިންނަށް ވަރަށް ގިނަ ފަރާތްތަކުގެ މާލީ އެހީ ވެސް މިހާރު ދަނީ ލިބެމުންނެވެ.\nޒަކަރީއަށް ލިބުނު އަނިޔާތަކަށް ބަލާއިރު، އޭނާގެ ބުރަކަށި ވަނީ ބިންދައިގެން ގޮސްފައެވެ. މި ކުދިންނަށް ފަރުވާދެމުން ދަނީ ފޯޓް ވޯތްގައި ހުންނަ ކޫކް ޗިލްޑްރެންސް މެޑިކަލް ސެންޓަރުގައެވެ.\nއޭޕްރީލް 29, 2018 12:52\nއިންޝާﷲ ރަނގަޅުވާނެ ފަހުން އަދި


Male city council ge corruption ge bodu massala eh\nސިނަމާލެ ބްރިޖް ސަަރަހައްދުގައި މާލޭ ސިޓީ ކައުންސިލުން ހަދަމުންދާ އިމާރާތުގެ މަސައްކަތް އަމީން ކޮންސްޓްރަކްޝަނުން ކުރަމުން ގެންދަނީ -- ފޮޓޯ: ކައުންސިލް މެންބަރު ފަޒީން\nސިނަމާލެ ބްރިޖް ސަަރަހައްދުގައި މާލޭ ސިޓީ ކައުންސިލުން ހަދަމުންދާ އިމާރާތުގެ މަސައްކަތް އަމީން ކޮންސްޓްރަކްޝަނުން ކުރަމުން އަންނަނީ އެ ކުންފުންޏަށް އެ މަސައްކަތް ރަސްމީކޮށް ހަވާލުވެސް ނުކުރަނީސް ކަމަށް މާލޭ ސިޓީ ކައުންސިލްގެ ބައެއް މެންބަރުން ތުހުމަތު ކޮށްފި އެވެ.\nއަވަސްއާ ވާހަކަ ދެއްކި ސިޓީ ކައުންސިލްގެ ބައެއް މެންބަރުން ވިދާޅުވީ އަޑިޕާކް ސަރަހައްދުގައި ފާޚާނާ ބަރިއެއް ހެދުމަށް އެ ކައުންސިލުން ނިންމާފައިވާ ކަމަށެވެ. އެ މަސައްކަތް ކުރުމަށް ސިޓީ ކައުންސިލުން ނިންމާފައިވަނީ ރައީސުލްޖުމްހޫރިއްޔާގެ އޮފީހުން ހަމަޖައްސަވައިދޭ ޚާއްސަ ބަޖެޓަކުން ކަމަށެވެ. އެ މަސައްކަތުގެ އަގަކީ 1.9 މިލިއަން ރުފިޔާ ކަމަށްވާތީ އެ މަސައްކަތް ކޮށްދޭނެ ފަރާތެއް ހޯދުމަށް ބިޑަށް ލުމަށް ހަމަޖައްސާފައިވާ ކަމަށާ ނަމަވެސް އެ މަސައްކަތް އެއްވެސް ބަޔަކާ ރަސްމީކޮށް ހަވާލުކޮށްފައި ނުވާ ކަމަށް އެ މެންބަރުން ވިދާޅުވިއެވެ.\nނަމަވެސް އަމީން ކޮންސްޓްރަކްޝަން ގެންދަނީ އެ މަސައްކަތް މިހާރު ކުރަމުން ކަމަށް އެ މެންބަރުން ވިދާޅުވިއެވެ. އެކަން މީޑިއާތަކުގެ ސަމާލު ކަމަށް ގެނެސްފައިވަނީ މާފަންނު އުތުރު ދާއިރާގެ އެމްޑީޕީގެ މެމްބަރު މުހައްމަދު ފަޒީންނެވެ.\nއެ ސަރަހައްދުގައި މަސައްކަތް ހިނގަމުންދާ މަންޒަރުތައް ފެންނަ ފޮޓޯތަކާއެކު ފަޒީން ކުރެއްވި ޓްވީޓެއްގައި ވިދާޅުވީ ސިޓީ ކައުންސިލުން މަަސައްކަތް ކުރަމުންދަނީ ވީހާވެސް އަވަހަށް އަޑިޕާކް ސަރަހައްދުގައި ފާޚާނާ ބަރިއެއް ހެދުމަށް ބަޔަކާ ހަވާލުކުރުމަށް ކަމަށެވެ. ނަމަވެސް މިހާރު އެ މަސައްކަތް ބަޔަކު ކޮށް ނިންމަމުންދާ ކަމަށެވެ.\n"މިވަރުންވެސް ބަލަން ހުންނަންވީ." އޭސީސީއަށް ޓެގް ކުރައްވާ ފަޒީން ކުރެއްވި ޓްވީޓްގައި ވިދާޅުވިއެވެ.\nފަޒީން މިރޭ ވިދާޅުވީ އެކަން ސޯޝަލް މީޑިއާގައި ހިއްސާކުރުމުން މާލޭ ސިޓީގެ ލީގަލް އޮފިސަރު އަލީ ނަސީރު ގާސިމް، އޭނާއާއި އާއިލާގެ މެންބަރުނަށް އިންޒާރު ދެއްވާފައިވާ ކަމަށެވެ.\nސިޓީ ކައުންސިލްގެ އެހެން މެންބަރަކު މިރޭ އަވަސްއަށް ވިދާޅުވީ އެ ކައުންސިލްގެ ހުރިހާ ކަމެއްވެސް ގޯހުން ގޯހަށް ގޮސްފައިވާ ކަމަށެވެ. އަދި އެކަންކަން އެހެން ކުރަމުންދަނީ ސިޓީ ކައުންސިލްގެ މޭޔާ ޝިފާ މުހައްމަދު އަޑީގައި ހުންނަވައިގެން ކަމަށެވެ.\nއެކަމާ ގުޅޭގޮތުން މާލެ ސިޓީގެ މޭޔާ ޝިފާ މުހައްމަދުގެ ބަހެއް އަވަސްއަށް ލިބޭގޮތް ވަނީ ނުވެފައެވެ. ނަމަވެސް ބައެއް މީޑިއާތަކަށް މައުލޫމާތު ދެއްވަމުން ޝިފާ ވިދާޅުވީ ކައުންސިލްގެ މެންބަރު ފަޒީން "ވަގު" ބަދުނާމް ނާޅުވާ އެއްވެސް މުވައްޒިފެއްވެސް ކައުންސިލްގައި ނެތް ކަމަށެވެ.\nއޭސީސީ މާލޭ ސިޓީ ހިޔާނާތް + މާލޭ ސިޓީ ކައުންސިލް


Shahu 'Gossip' Kuraa Kamah Ebbaheh Nuwey, Ekamaku Varah Meehunge Vaahaka Hoadhaa! - Vaguthu\nޝަހޫ "ގޮސިޕް" ކުރާކަމަށް އެއްބަހެއް ނުވޭ، އެކަމަކު ވަރަށް މީހުންގެ ވާހަކަ ހޯދާ!\nމަޝްހޫރު ހޯސްޓް ޝަހޫ\nއައިސްޓީވީއިން ގެނެސްދިން 'މީހުންގެ ވާހަކަ' ޝޯ އަދި މިހާރު ބައިސްކޯފުން ކުރިޔަށް ގެންދާ 'ތުންތުން މަތިން' ގެ ހޯސްޓް ޝަހުފާ ޝާކިރް އެންމެން ދަންނަ ނަމުން ނަމަ ޝަހޫ އަކީ މިހާރު ރާއްޖޭގެ އެންމެ ގިނަ ބަޔަކަށް ކަމުދާ ހޯސްޓްއޭ ބުންޏަށް ދޮގަކަށް ނުވާނެއެވެ. މިއީ މަޝްހޫރު މީހުންގެ ވާހަކަތައް ހޯދުމަށް ކުރިއަށްގެންްދާ ދެ ޝޯވކަމަށްވާއިރު، ޝަހޫ ވާހަކަ ހޯދައި އެ ވާހަކަތައް ހިއްސާ ކުރާ ގޮތް ފެނިފައި ބައެއް ފަހަރު އަޖައިބުވެސް ވެއެވެ.\nދިވެހި މިއުޒިކް އިންޑަސްޓްރީއިން ވިޔަސް ނުވަތަ ފިލްމީ އިންޑަސްޓްރީން ވިޔަސް އާންމުން ދަންނަ މަޝްހޫރު މީހަކަށް ވުމުން ތުންތުން މަތިން އިވޭ އަޑުތަކާއި، އުޅެގޮތް ބަލާ މީހުން ގިނަވެއެވެ. ޝަހޫއަކީ މީގެ ތެރެއިން އެކަކެވެ. އެ ތަރިން ސިއްރުކޮށްގެން އުޅޭ ވާހަކަތައްވެސް ޝަހޫ ހޯދާލައެވެ. ހޯދަނީ ކިހިނެއް ކަމެއް ނުބުނައެވެ. ބުނަނީ އަބަދުވެސް ތުންތުންމަތިން އެ ވާހަކަތައް އިވޭ ކަމެވެ.\nޝަހޫ މިފަހުން ހުށަހަޅައިދިން ދެ ޝޯގެ ވެސް ކޮންސެޕްޓް ބިނާކޮށްފައިވަނީ ތުންތުން މަތިން މަޝްހޫރު މީހުންނޭ ކިޔައިގެން އަޑު އިވިފައިވާ އެކި ކަހަލަ ވާހަކަތަކަށް އަލި އަޅުވާލައި، އެ މައުުޟޫތަކަށް ވާހަކަ ދައްކައި އޭގެ ތެދު ހަގީގަތް މަޝްހޫރު މީހުންގެ ފަރާތުން ބެލުންތެރިންނާއި ހިއްސާ ކުރުންކަމަށް ވާއިރު، ޝަހޫ އޭނާގެ ވާޒީފާ ވަރަށް ރަނގަޅަށް އަދާކޮށްފިއެވެ. ތަރިންގެ އަނގައިން ވާހަކަތައް ނެރެލީއެވެ.\nޝަހޫގެ ޝޯތަކުން މީގެ ކުރިން ބެލުންތެރިންނަށް އެނގިފައިނުވާ މައުލޫމާތާއި، ފަންނާނުންނޭ ކިޔައިގެން ދެކެވެމުންދާ ވާހަކަތަކުގެ ހަގީގަތް ހާމަވެގެންދާއިރު، މި ޝޯތަކަށް ބެލުންތެރިންގެ ބޮޑު ތަރުހީބެއް ލިބެމުންދާކަން ފާހަގަ ކޮށްލެވެއެވެ.\nނަމަވެސް، ބައެއް ފަންނާނުން އަދި ބެލުންތެރިން ގަބޫލުކުރާ ގޮތުގައި މި ޝޯތަކުގެ ތެރޭގައި އާންމުން ދެކެވެނީ މީހުންގެ ވާހަކައެވެ. ޝޯތައް ކުރިޔަށް ގެންދާއިރު ދެކެވޭ ވާހަކަތައް އަބަދުވެސް ވެފައިވަނީ ތުންތުން މަތިން ޝަހޫއަށް އަޑުއިވޭ ވާހަކަ ތަކަކަށެވެ. އެއިން އެއްވެސް ޕްރޮގްރާމެއްގައި ޝަހޫ އަމިއްލައަށް މީހުންގެ ވާހަކަ ދައްކާ ކަމަކަށް އެއްބަހެއް ނުވޭތާއެވެ.\nއެކަމަކު ބުނަން ބޭނުންވާ ވާހަކައަކީ ޝަހޫ ހޯސްޓް ކޮށްދޭ ޝޯތައް ވަރަށް ފުރިހަމަ ވާހަކައެވެ. ޝަހޫ މީހުންގެ ވާހަކަތައް ހޯދާލަން ކުޅަދާނަ ކަމެވެ.\nޝޯއެއްގައި މިއީ 'ގޮސިޕް ކުރަން' ނުވަތަ މީހުންގެ ވާހަކަ ދައްކަން ގެނައި ޝޯއެއްތޯ ބައިވެރިޔާ ސުވާލުކުރުމުން ވެސް ޝަހޫ ދެމުންގެންދާ ޖަވާބަކަށް ވެފައިވަނީ ޝަހޫ ގޮސިޕް ނުުކުރާ ކަމަށެވެ.\nޝަހޫ ހޯސްޓް ކުރި މި ދެ ޝޯއަށްވެސް ގިނަބައެއްގެ ބޮޑު ތަރުހީބެއް ލިބިގެން ދިޔަކަން ފާހަގަކޮށްލަން ޖެހެއެވެ.\nޖުލައި 13, 2021 16:54\nއަެހެންމީހުންގެ ވާހަކަތައް ހޯދައިގެން ދެއްކުން ރަނގަޅެއް ނޫން.\nޖުލައި 15, 2021 18:13\nއަދި މަށާ ސުވާލްކޮއްލާ ދުވަހަކުން މީނަގެ ފަތިފުށް މަކިޔާލަދޭނަމޭ މީހުން ކިޔާއަޑުއަހަމޭ ކިޔާފަ


Bridge dhathurah fahu Raees ge bas: Saharo ey heevi! | Mihaaru\nސިނަމާލެ ބްރިޖު މަތިން ވެހިކަލްތައް ދުއްވާއިރު ބްރިޖުގެ މަތިން ހުރަސްކޮށް ސައުދީގެ ފްލައިޓެއް ވެލާނާ އިންޓަނޭޝަނަލް އެއާޕޯޓަށް ޖައްސަނ.---ފޮޓޯ: ހުސައިން ވަހީދު/މިހާރު\nބްރިޖު ދަތުރަށް ފަހު ރައީސްގެ ބަސް: ސަހަރޯއޭ ހީވި!\n12 ސެޕްޓެމްބަރ 2018 - 11:53 88 comments\nމާލެ އާއި ހުޅުލެ ގުޅުވާލި ބްރިޖުން ރޭ ކުރެއްވި ފުރަތަމަ ދަތުރުފުޅަށް ފަހު "ސަހަރޯއޭ ހީވެއްޖެ" ކަމަށް ވިދާޅުވެ، އެ މަޝްރޫއަށް ރައީސް އަބްދުﷲ ޔާމީން ވަރަށް ބޮޑަށް ތައުރީފު ކުރައްވައިފި އެވެ.\n"ހިޔާ" މަޝްރޫއުގެ ދަށުން ހުޅުމާލޭގައި އިމާރާތް ކުރަމުން އަންނަ ފްލެޓުތައް ދައްކާލުމަށް ބޭއްވި ބޮޑު ޖަލްސާ އަށް ރައީސް ޔާމީން ވަޑައިގަތީ ވެސް އެމަނިކުފާނުގެ ކާރުކޮޅުގައި ބްރިޖުންނެވެ. މިއީ އެމަނިކުފާނު ބްރިޖު ހުރަސް ކުރައްވައި ހުޅުމާލެ އަށް ވަޑައިގެންނެވި ފުރަތަމަ ފަހަރެވެ. ބްރިޖު ހުޅުވި ރޭ ބްރިޖް ހުރަސްކުރެއްވުމަށް އެ މަނިކުފާނު ވަޑައިގަތީ ހަމައެކަނި ހުޅުލެ އަށެވެ.\nހުޅުމާލޭގައި ހަދަމުން އަންނަ ފްލެޓުތައް ރައްޔިތުންނަށް ދައްކާލުމަށް ރޭ ބޭއްވި ޖަލްސާގައި ރައީސް ޔާމީން ވާހަކަފުޅު ދައްކަވަނީ. - ފޮޓޯ: ރައީސް އޮފީސް\n"އަޅުގަނޑު މިއައީ ބްރިޖުގައި ދުއްވާފައި. އަޅުގަނޑުގެ އަމިއްލަ ވަގުތު ނަގައިގެން ބްރިޖުގައި ހިތްހަމަޖެހުމާ އެކީގައި ދުއްވާލީ. އަޅުގަނޑު ހިތަށް އެރީ ސަހަރޯއޭ" --- ރައީސް\nސިނަމާލެ ބްރިޖު މަތިން ދުއްވާފައި ގިނަ އަދަދެއްގެ މީހުން ހުޅުމާލެއަށް ދަނީ.---ފޮޓޯ: ހުސައިން ވަހީދު/މިހާރު\n"ފުރަތަމަ އަޅުގަނޑު އުޅުނީ ލޯންޗުގައި (ހުޅުމާލެ އަށް) އަންނަން. އެކަމަކު، އުތުރު ފަރާތު ބަނދަރު އެހާ ފަސޭހަ ނޫންވީމަ، އަޅުގަނޑު މިއައީ ބްރިޖުގައި ދުއްވާފައި. އަޅުގަނޑުގެ އަމިއްލަ ވަގުތު ނަގައިގެން ބްރިޖުގައި ހިތްހަމަޖެހުމާ އެކީގައި ދުއްވާލީ. އަޅުގަނޑު ހިތަށް އެރީ ސަހަރޯއޭ،" ރައީސް ޔާމީން ވިދާޅުވި އެވެ.\nއެމަނިކުފާނު ވިދާޅުވި ގޮތުގައި، މާލޭގެ ބޭރު މަގުން ވަޑައިގަތް އިރު، މަގަށް އައިސްފައި އޮތް ބަދަލާއި އެތަނުގެ ހިތްފަސޭހަކަމާއި ތޮއްޖެހިގެން މީހުން އުޅެމުން ނުދާކަން ފާހަގަވި ކަމަށެވެ. އަދި ބްރިޖު ހުރަސްކޮށް، ހުޅުމާލެ ވަޑައިގަތީމަ، މިއީ ހަމަ "ދުނިޔެމަތީގެ ސުވަރުގެ ކަން" އިތުރަށް ޔަގީންވި ކަމަށް ރައީސް ވިދާޅުވި އެވެ. އެހެންވެ، މިވަރުގެ ފުރުސަތެއް ރައްޔިތުން ދޫކޮށްލަން އުޅެނީ ކީއްވެތޯ އެމަނިކުފާނު ސުވާލު ކުރެއްވި އެވެ.\nހުޅުމާލޭގައި ހަދަމުން އަންނަ ފްލެޓުތައް ރައްޔިތުންނަށް ދައްކާލުމަށް ރޭ ބޭއްވި ޖަލްސާގައި ގިނަ ބަޔަކު ބައިވެރިވަނީ. - ފޮޓޯ: ރައީސް އޮފީސް\n"ހުރިހާ ތަނަކުން ފެންނަނީ އަމާންކަން. ފުޅާ މަގުތަކުން ދުއްވާފައި އައިއިރު، އަނދިރި ދިމާތައް ވެސް އެބަހުރި. އެކަމަކު އަމާންކަން ނޫން ކަމެއް އަޅުގަނޑަށް އިހްސާސެއް ނުވޭ. މި އަމާންކަން މަތީގައި ކީއްވެގެންތޯ ދިވެހިން ނޫޅެންވީ؟" މި މަހުގެ 23 ގައި އޮންނަ ރިޔާސީ އިންތިހާބުގައި އެމަނިކުފާނާ ދެކޮޅަށް ސަރުކާރުގެ ކުރީގެ އިސް ވެރިން މަސައްކަތް ކުރައްވާތީ އެކަމަށް އިޝާރާތް ކުރައްވައި ރައީސް ވިދާޅުވި އެވެ.\nބެލެވޭ ގޮތުގައި، އެމަނިކުފާނުގެ ބަހުގެ ހަމަލާތައް އަމާޒު ކުރެއްވީ ކުރީގެ ރައީސް މައުމޫން އަބްދުލްގައްޔޫމްގެ އަނބިކަނބަލުން ނަސްރީނާ އިބްރާހީމްގެ އެއްބަނޑު އެއްބަފާ ބޭބޭފުޅު އައްބާސް އިބްރާހީމަށެވެ.\nމިދިޔަ ހޮނިހިރު ދުވަހުގެ ރޭ އިދިކޮޅު ޕާޓީތައް ގުޅިގެން އަލިމަސް ކާނިވަލުގައި ބޭއްވި ޖަލްސާގައި އައްބާސް ވިދާޅުވީ މީގެ ފަންސާސް އަހަރު ކުރިން، ހުޅުލެ އާއި ގާދޫއާ ދޭތެރޭގައި ފާލަމެއް އެޅި ކަމަށެވެ. އައްބާސް ވިދާޅުވި ގޮތުގައި، އެއީ 1960 ވަނަ އަހަރުގެ އޭޕްރީލް މަހުގެ ތެރޭގަ އެވެ.\n"މިހާރު އެއާޕޯޓު އޮތީ މި ދެންނެވި ރަށް އޭގެ ތެރޭގައި ހިމެނިގެން. ގާދޫ ހަނދާން ހުންނަ ކުއްޖެއް، އަދި އެ ދަންނަ ކުއްޖެއް ވެސް މިހާރުގެ [ޖީލުގެ] ތެރޭގައި ހުންނާނެހެން ހީނުވޭ،" އައްބާސް ވިދާޅުވި އެވެ.\nއައްބާސް ވިދާޅުވި ގޮތުގައި އޭރު ވެސް ތަރައްގީ ގެނަ އެވެ. އެކަމަކު، ބޭރު ބަޔަކު ދިން ފައިސާ، އެހެން ބަޔަކަށް ދީ، އެމީހުން ލައްވާ މަސައްކަތް ކުރުވީމަ އެއީ ދިވެހިންގެ ތަރައްގީ ކަމަކަށް ގަބޫލު ނުކުރައްވާ ކަމަށް އޭނާ ވިދާޅުވި އެވެ. ތަރައްގީގައި ދިވެހިންގެ ބައިވެރިވުން އޮންނަން ޖެހޭ ކަމަށް އޭނާ ވިދާޅުވި އެވެ.\nއައްބާސްގެ ވާހަކަތަކަށް ރައްދު ދެއްވައި ރައީސް ޔާމީން ސަމާސާ ރާގެއްގައި ވިދާޅުވީ ބްރިޖަކީ ޑިމޮކްރަސީގެ ވާހަކަތަކުން "ވިހެއި" ބްރިޖެއް ނޫން ކަމަށެވެ. އަދި ބްރިޖަކީ، އިދިކޮޅު ފަރާތްތަކާ ގުޅިގެން މަސައްކަތް ކުރާ ބޭރުގެ ފަރާތްތަކުގެ އެހީއާއެކު އެޅި ބްރިޖެއް ނޫން ކަމަށް ވެސް އެމަނިކުފާނު ވިދާޅުވި އެވެ.\nހުޅުމާލޭގައި ހަދަމުން އަންނަ ފްލެޓުތައް ރައްޔިތުންނަށް ދައްކާލުމަށް ރޭ ބޭއްވި ޖަލްސާގައި ރައީސް ޔާމީން، ތައިލެންޑަށް ކަނޑައަޅުއްވާފައި ހުންނަވާ ސަފީރު މުހައްމަދު ނަޝީދުއާ ސަލާމް ކުރައްވަނީ. - ފޮޓޯ: ރައީސް އޮފީސް\n"ބްރިޖު އެޅުމުގައި ސަރުކާރުގެ ބަޖެޓަށް ފައިސާލުމަށް އިދިކޮޅު އެއްވެސް މެމްބަރަކު ތާއީދެއް ނުކުރޭ. ބްރިޖުގެ ހިޔާލަކަށް ވެސް އަދި ތާއީދެއް ނުކުރޭ. ތާއީދު ނުކުރާނެތާ، އެ މީހުންގެ ވިސްނުމުގައި މިއީ އެޅޭނެ ބްރިޖެއް ނޫން،" ގިނަ ބަޔަކު ބައިވެރިވި ޖަލްސާގައި ރައީސް ޔާމީން ވިދާޅުވި އެވެ.\nއެކަމަކު، އެމަނިކުފާނު ވިދާޅުވި ގޮތުގައި، އެމްޑީޕީގެ ބައެއް މެމްބަރުން "މިއީ ސަޅި ބްރިޖެކޭ" ވެސް ވިދާޅުވާ ވާހަކަ އަޑު އެއްސެވި އެވެ.\nސިނަމާލެ ބްރިޖުގައި ދަތުރުފަތުރު ކުރުމުގެ ފުރުސަތު ހުޅުވާލުމާއެކު، ގިނަ އަދަދެއްގެ ބަޔަކު ވަނީ ބްރިޖު ހުރަސްކޮށް، ހުޅުމާލެ އަށް ގޮސްފަ އެވެ. އަދި ހަފްތާ ބަންދުގައި ބާރުބޮޑުކޮށް އޮންނަ ފެރީ ޓާމިނަލުން މިހާރު ފެންނަނީ ފަޅު ކަމެވެ. ފެރީގައި އާންމުކޮށް 25 މިނިޓުން ހުޅުމާލެ އިން މާލެ އަށް ކުރާ ދަތުރު، ބްރިޖު ހުރަސްކޮށް 15 ވަރަކަށް މިނިޓަށް ހުޅުމާލެ އަށް ކުރެވޭ ގޮތް ވުމުން ގިނަ ބަޔަކު މިހާރު ދަތުރުކުރަނީ ބްރިޖުންނެވެ. އެކަމަކު، ބްރިޖު ހުރަސްކޮށް ދަތުރު ކުރާ މީހުން އަތުން ފީއެއް ނުނަގަ އެވެ.\nއިތުރު ލިޔުންތައް ހުޅުމާލެ މާލެ ތަރައްގީގެ މަޝްރޫއުތައް ސަރުކާރު ރައީސް އަބްދުﷲ ޔާމީން ސިނަމާލެ ބްރިޖު\nބްރިޖުގައި "ހިތުހުރި ގޮތަކަށް"، ޒިންމާ ކޮބާ؟\nބްރިޖް ހުޅުވުމާ އެކު އެތައް ސަތޭކަ ބަޔަކު ދަތުރުކޮށްފި


ސައިރެން – 03 | Vaahaka ސައިރެން – 03 – Vaahaka\n1k30\tDecember 8, 2020\n"ހޫނ! ކިހިނެ…" ނޫރީން އެހިސާބަށް ބުނެވުނުތަނާ ހުއްޓުންއެރިއެވެ.\nނޫރީން ހުއްޓުންއެރީ އެމީހުންގެ ހާސްވެފައި ތިބިތަން ފެނުމުންނެއް ނޫނެވެ. ކޮޓަރީގައި ހަރުކޮށްފައިހުރި ފޮޓޯ ފްރޭމްް ފެނިފައެވެ.\n"ނޫރީ ކީތްވެ ސިޓިންރޫމަގަ ތި ހުންނަނީ؟" ނިކާން ހިތްހަމަނުޖެހިފައި އެއްސެވެ.\n"މަންމާ!" ނޫރީން އެހެން ބުނެލުމަށްފަހު ނިކާންގެ ފަހަތުގައިހުރި ފާރާއި ދިމާއަށް ދާން ފެށިއެވެ.\nނިކާން ހައިރާންކަމާއިއެކު އެދިމާއަށް އެނބުރުނު ގަޑީގައި އޭނާގެ ލޮލުގައި ނޫރީންއަށް ފެނުނު ފޮޓޯ ފްރޭމް އަޅައިގަތެވެ. ނިކާންވެސް އެއާއި ދިމާއަށް ދާން ފެށިއެވެ. ނޫރީންގޮސް ފޮޓޯ ފްރޭމްގެ ކުރިމަތީގައި ހުއްޓިފައި ފޮޓޯ ފްރޭމަ އަތަށް ނެގިއެވެ.\nއެ ފޮޓޯގައި އިނީ މާޔާއެވެ. މާޔާ އިނީ ކޮންމެވެސް ތަނެއްގެ ގޮނޑުދޮށުގައި އިށީނދެއެވެ. އޭނާގެ ކައިރީގައި ޕަރީކަހަލަ އަންހެން އެއްޗަކާއި ފިރިހެން އެއްޗެއްއިނެވެ. އަދި މާޔާ ތުއްތު އަންހެން ކުއްޖެއް އުރައިލައިގެންއިން އިރު ފިރިހެން އެއްޗާއި އަންހެން އެތި އިނީ ފިރިހެން ދެކުދިން އުރައިލައިގެންނެވެ. މާޔާ އުރައިލައިގެން އިނީ ނޫރީންއެވެ. ނޫރީންއަށް އެއިރު ގާތްގަނޑަކަށް ވާނީ ތިން މަހެވެ. އަދި ފިރިހެން އެތި އުރައިލައިގެން އިނީ ނިކާންއެވެ. ނިކާންއަށް އެއިރު ވާނީ ގާތްގަނޑަކަށް އެއްއަހަރާއި ބައެވެ. ނަމަވެސް އަންހެން އެތި އުރައިލައިގެން އިނީ ކާކުކަމެއް ނޭނގެއެވެ. އެކުއްޖާއަށް އެއްއަހަރު ވާނޭކަން ޔަޤީނެވެ. ނިކާންވެސް އެ ފޮޓޯގަނޑަށް ބަލައިލުމަށްފަހު ނޫރީންއަށް ބަލައިލިއެވެ.\n"މިއީ ހަމަ މަންމަތަ؟" ދެމީހުންނަށް އެއްފަހަރާ އެހުނެވެ.\n"މަންމައޭ؟!؟" ކީވާއަށާއި ލިއަމްއަށް ބުނެވުނެވެ. އަދި އެމީހުންގެ ކައިރިއަށްގޮސް އެފޮޓޯގަނޑަށް ބަލައިލިއެވެ.\n"އޯއެމްޖީ! ސީރިއެސްލީ؟" އެފޮޓޯގަނޑުގެ 'ސްކޭން' އެއް ލޮލުން ކޮށްލުމަށްފަހު ކީވާ ބުންޏެވެ.\n"މިއީ ހަމަ އަސްލުތަ؟" ލިއަމް މާޔާގެ ދެކޮޅުގައިއިން ގޮތް ނޭނގޭ ދެއެއްޗަށް އިޝާރާތްކޮށްލުމަށްފަހު އެއްސެވެ. "އައި ޑީ ކޭ…" ނޫރީން ބުންޏެވެ.\nކުއްލިއަކަށް ނޫރީންގެ ފޯނަށް މާޔާ ގުޅަންފެށިއެވެ. ނޫރީން ފޯނުނަގައި ކަންފަތުގައި ޖަހައިލަމުން ދެންތިބި މީހުންނާއި ދުރަށް ޖެހިލިއެވެ. އަދި ކުޑަކޮށް ވާހަކަ ދައްކައިލުމަށްފަހު ފޯނު ބޭއްވިއެވެ.\n"ދޮންބޭ! މަންމަ ބުނީ ދާށޯ މިހާރު." ނޫރީން ބުންޏެވެ.\n"ދީބަލަ ތި ފްރޭމް." ނޫރީން އެހެން ބުނެފައިގޮސް ނިކާންގެ އަތުން އެފްރޭމް އަތުލިއެވެ.\n"ދެން ހިނގާ ދާން." ނޫރީން ބުންޏެވެ.\n"އަޑިނުފެންނަ އެއްޗަކަށް ލައިގެންނުން ދާންވާނީ؟" ލިއަމް ބުންޏެވެ.\n"އާނ! ދޮގެއްވެސް ނޫން. މަންމައަށް ފެނިދާނެ." ނިކާން ބުންޏެވެ.\nނޫރީން އެކޮޓަރީގައިހުރި އަލަމާރި ހުޅުވައިލިއެވެ. އެ އަލަމާރި ތެރެއިން ކޮނޑުގައި އަޅުވާ ދަބަހެއް ފެނުނެވެ. އޭގައިހުރި އެއްޗެހި ނުބަލައި ނޫރީން ކޮންމެވެސް ބަޔަކަށް އެފްރޭމް ވައްދައިލިއެވެ. އަދި ކޮނޑުގައި ދަބަސް އަޅުވައިލުމަށްފަހު ދާން ހިނގާށޭ ބުނެ ކޮޓަރިން ނިކުތެވެ. އެހެން ކުދިންވެސް އޭނާގެ ފަހަތުން ނިކުތުމާއިއެކު މައި ދޮރާއި ދިމާއަށްގޮސް އެދޮރު ހުޅުވިއެވެ. އަދި އެދޮރުން ނިކުމެ އެންމެން ނޫރީންގެ ގޭގެ ގޭޓާއި ހިސާބަށް ދިޔައެވެ.\n"ހިނގާ މިރޭ މިގޭގަ ނިދަން؟ މީތި ބަލައިލަންށާ އެއްކޮށް." ނިކާން ނޫރީން އަޅުވައިގެންހުރި ދަަބަހަށް އިޝާރާތްކޮށްލަމުން ބުންޏެވެ.\nއެންމެން އެއްބަސްވުމުން ކީވާއާއި ލިއަމް ނިދާހެދުން ހިފައިގެން އަންނާނެކަމަށް ބުނެ ދިޔައެވެ. އެދެކުދިން އެތެރެއަށް ހަމަވަތް ތަނާ މާޔާއަށް އެދެކުދިން ފެނުނެވެ.\n"ތީ… ތީ ކޮން ދަބަ… ދަބަހެއް؟" މާޔާ ތުރުތުރު އަޅަމުންދިޔަ އަޑަކުން ނޫރީން އަޅުވައިގެންހުރި ދަބަހަށް އިޝާރާތްކޮށްލުމަށްފަހު އެއްސެވެ.\n"މިއީ….ކީވް ދިން ދަބަހެއް." ނޫރީންއަށް އެންމެ އަވަހަށް ވިސްނުނު އެތި ބުންޏެވެ.\n"އެހެންތަ؟" މާޔާ ހަމަޖެހުމުގެ ނޭވާއެއްލަމުން ބުންޏެވެ.\n"މަންމާ! ކީވް އާއި ލިއަމް އަންނާނެ އިނގޭ ސްލީޕްއޯވާއަކަށް." ނިކާން ބުންޏެވެ.\nމާޔާ އެންމެ ރަނގަޅޭ ބުނުމުން ނޫރީންއާއި ނިކާން އެމީހުންގެ ކޮޓަރިއާއި ހިސާބަށްގޮސް ނިކާން ބުނުމުން ނޫރީން މަޑުކޮށްލިއެވެ.\n"ކީވް ދިން ދަބަހެކޭ؟" ނިކާން އެއްބުމަ މައްޗައް އަރުވައިލަމުން އެއްސެވެ.\n"ދެން އެގަޑީގަ އެހެން އެއްޗެއް ނުވިސްނުނޭ." ނޫރީން ޝަކުވާކުރާ ރާގަކަށް ބުންޏެވެ.\nނިކާން ހިނިގަނޑެއް ޖަހައިލަމުން ކޮޓަރިއަށް ވަނުމުން ނޫރީން ނިކާންދިޔަ ދިމާއަށް ދޫނެރެލިއެވެ. އަދި އިތުރަށް ލަސްކުރަން ނުހަދައި ކޮޓަރިއަށްވަދެ ތަޅުލިއެވެ. ނޫރީން އެދުމަތީގައި ދަބަސް ބޭއްވުމަށްފަހު ތުވާލި ހިފައިގެން ފާޚާނާއަށްވަނެވެ. ފެންވަރައިލައިެން ނިކުމެ އެއްޗެހިލައި ނިމުމުން ދަބަސް ކައިރިއަށްގޮސް އެދަބަހަށް ވަރަށް ފުންކޮށް ނަޒަރު ހިނަގައިލިއެވެ. އެދަބަސްވަނީ ނޫކުލައިގައެވެ. އެދަބަހުގައި ތިން ބައި އޮތެވެ. އެތަނުން ފޮޓޯ ފްރޭމް ލެވިފައިވަނީ އެންމެ ކުޑަ ބަަޔަށެވެ. އެދަބަހުގެ އެތެރެ ބަލައިލާ ހިތުން ނޫރީން އެދަބަހުގެ ފުރަތަމަ ބައި ހުޅުވައިލިއެވެ. އެތާގައި ހިތެއްގެ ބައްޓަމަށްއޮތް ރަތްކުލައިގެ މަޑު ކުޑަ ބާލީހެއްއޮތެވެ. ދެވަނަ ބައިގައި އޮތީ ގަނޑެއްގައި ކުރަހައިފައިވާ ކުރެހުމެކެވެ. އެ ކުރެހުމުގައި މާޔާ އާއި ފޮޓޯ ފަރޭމްގައި ފެނުނު ފިރިހެން އެތި ހުރިީ އަތް ގުޅުވައިލައިގެންނެވެ. އެ ކުރެހުމުގެ މަތީގައި 'އައި ވިލް މިސް ޔޫ އެންޑް ލަވް ޔޫ ޓޫ' އޭ ޖަހައިފައިއިނެވެ. ތިން ވަނަ ބައިގައި ނޮކިޔާ ފޯނެއްއޮތެވެ. ނޫރީން ހައިރާންކަމާއިއެކު އެފޯނު ނަގައި ހުޅުވައިލީ އެފޯނުގެ އެތެރޭގައި އޮތް އެއްޗެއް ބަލައިލާ ހިތުން ކެތްމަދުވެގެން ހުރެއެވެ. އެފޯނުގެ އެތެރޭގައި ކުޑަ ނަމަވެސް އަޅައިގަންނަ ކަހަލަ އެއްޗެއް ނެތެވެ. ނަމަވެސް އެފޯނު ހާވަނިކޮށް 'އަންނޯން' ނަންބަރަކުން މެސެޖެއް އައިސްފައިއިނެވެ.\n"ނޫރާ! އަހަރެން ނޫރާއަށް ދިން މި އަގު ބޮޑު ޚަޒާނާ ރައްކާތެރި ކޮށްދޭނޭކަމަށް އުންމީދުކުރަމެވެ. އެއީ މުޅި މިކަނޑުގައިވާ އެންމެ އަގުބޮޑު ޚަޒާނާއެވެ. އެއީ ނޫރާއަށް ދީފައިވާ ތިފަށެވެ. ތިފަށުގައި ބާރުތަކެއްވާކަން ހަނދާންކުރާށެވެ. އަހަރެންގެ ފަރާތުން އަހަރެންގެ އެންމެ ގާތް ތި އެކުވެރިޔާ ނޫރާއަށް ސަލާމެވެ." އެމެސެޖުގައި ލިޔެފައިވަނީ އެހެންނެވެ.\nނޫރީން އެމެސެޖު ކިޔައި ނިމުނުއިރު ހުރީ ދެލޯ ބޮޑުވެފައެވެ. އެއީ ކޮން ފަށެއް ހެއްޔެވެ؟ އެ މެސެޖުގައި ބުނެފައި އެވަނީ ކޮން ބާރެއްގެ ވާހަކަ ހެއްޔެވެ؟ ނޫރާއަކީ ކާކު ހެއްޔެވެ؟ ނޫރާގެ ގޮތް ނޭނގޭ އެ އެކުވެރިޔާއަކީ ކާކު ހެއްޔެވެ؟ އޭގައި ބުނެފައި އެވަނީ ކޮން ކަނޑެެއްގެ ވާހަކަ ހެއްޔެވެ؟ މިފަދަ ކިތަންމެ ސުވާލެއް ނޫރީންގެ ބޮލުގައި ފުނި ޖެހުނެވެ. ނޫރީންއަށް އެގެއިން ލިބުނު ފަށުގެ މަތިން ހަނދާންވުމާއިއެކު ފޯނު ދޫކޮށްލުމަށްފަހު އަވަހަށް ފާޚާނާއަށްވަދެ ދާވަށިގަނޑުގައި އޮތް ޖިންސުގެ ޖީބު ބަަލައިލިތަނާ އެފަށް ފެނުނެވެ. އަދި ލަސްނުކޮށް ކަރުގައި ފަށް އަޅައިލިއެވެ. ފަށް ފެނުމުން ހަމަޖެހުމުގެ ނޭވާއެއް ދޫކޮށްލުމަށްފަހު ފާޚާނާއިން ވުޟޫކޮށްގެން ނިކުމެ މަޣްރިބް ނަމާދުކޮށްލިއެވެ. ހަމަ ނަމާދުކޮށް ނިމުނު ތަނާ އިޝާ ނަމާދު ބަންގިގޮވިއެވެ. އިޝާ ނަމާދު ބަންގި ގޮވުމުން ލަސްކުރުމެއް ނެތި އިޝާ ނަމާދުކޮށްލުމަށްފަހު ކުޑަކޮށް ރީތިވެލިއެވެ. ރީތިވެ ނިމުނު ތަނާ ކޮންމެވެސް މީހަކު ދޮރުގައި ޓަކި ތަޅަން ފެށިއެވެ. ނޫރީން އަވަހަށް ދަބަހުގައިހުރި ހުރިހާ އެއްޗެއް އަލަމާރިއަށްލައި ފޮރުވުމަށްފަހު ފޮޓޯ ފްރޭމްއާއި ދަބަސް އެނދުމަތީގައި ބާއްވައިފައި ދޮރު ހުޅުވިއެވެ. ދޮރު ހުޅުވައިލި ވަގުތު ނިކާން އަވަހަށް ކޮޓަރިއަށް ދެމިގަނެ ކޮޓަރި ތަޅުލިއެވެ.\n"ކީތްވެތި ތަޅުލީ؟" ނިކާން އެހެން ހެދުމުން ހައިރާންކަމާއިއެކު ނޫރީން އެއްސެވެ.\n"މީ… އެ ދަބަސް ކޮންމެސް ތާކުން ފެނުނީމަ. އެ ދަބަސް ބަލައިލަން." ނިކާން ބުންޏެވެ.\n"ކޮންތާކުން ފެނުނީ؟" ނޫރީން އެކަމާއި ޝައުޤުވެރިވީވަރުން އެނދުގައި އިށީނދެލުމަށްފަހު އެއްސެވެ.\n"ކޮންތާކުންތާ! އާހް…." ނިކާން އެހެން ބުނުމަށްފަހު ނިތްކުރީގައި އަތް އަޅައިލަމުން ދެކޮޅަށް ހިނގަން ފެށިއެވެ.\n"އާހް… ހަނދާންވެއްޖެ! ކުރިން ދުވަހަކު އަހަރެންގެ ގަމީސް ނުފެނިގެން މަންމަގެ ކޮޓަރިއަށް ވަތްއިރު ފާރުގަ ހަރުކޮށްފަ އިން ފޮޓޯ ފްރޭމެއްގަ އިނީ މަންމައާއި އެއްކަލަ އަންހެން އެތި އަތް ގުޅުވައިލައިގެން. އެއަންހެން އެތީގެ އަތުގައި އެދަބަސް އޮތީ. ދެން އެ ފޮޓޯއަށް ބަލަން ހުއްޓާ މަންމަ ފާޚާނާއިން ނިކުތީ. އަހަރެން އެ ފޮޓޯއަށް ބަލަން ހުރިތަން ފެނުނީމަ އެ ފްރޭމް ގެންގޮސް އަލަމާރިއަށްލައި ފޮރުވީ. ދެން ބުނީ އެއީ އެޑިޓްކޮށްފައިން ފޮޓޯއެކޯ…" ނިކާން ވިސްނަން އިނދެފައި ކިޔައިދިނެވެ.\n"ދޮންބޭ. ނޫރީއަށް ހީވަނީ މަންމަ އެއްޗެއް އެބަ ސިއްރުކުރޭހެން ނޫރީމެންނަށް." ނޫރީން އެހެން އިނދެފައި ބުންޏެވެ.\n"ތިއީ ކޮން ފަށެއް؟" ނިކާން ނޫރީން އަޅައިގެންއިން ފަށަށް އިޝާރާތްކޮށްލަމުން ބުންޏެވެ.\n"އެއީ… އިއްޔެ ނޫރީ ގަތް ފަށެއް." ނޫރީން އަވަސް އަވަހަށް ބުނެލިއެވެ.\n"ނޫރީ………" ނިކާން ދެލޯ ހަނިކޮށްލަމުން ނޫރީންއަށް ބަލައިލިއެވެ.\nއެވަގުތު ދޮރުގައި ކޮންމެވެސް މީހަކު ޓަކި ތަޅަން ފެށިއެވެ. ނިކާންގޮސް ދޮރު ހުޅުވައިލިއިރު ކީވާއާއި ލިއަމް ދޮރު ކުރިމަތީގައި ހުއްޓެވެ. ނިކާން އެންމެން އެތެރެއަށް ވެއްދިއެވެ.\n"އަހަރެން ނިދާނީ ނިކީގެ ކޮޓަރީގަ. ދެން ކީވް ނިދާނީ ނޫރީގެ ކޮޓަރީގަ. އޯކޭ ނުން؟" ލިއަމް ބުނެލިއެވެ.\nއެންމެން އެކަމަށް އެއްބަސްވުމުން ކާކޮޓަރިން ކައިގެން އައިސް ފޮޓޯ ފްރޭމް ނެގިއެވެ.\n"އެ ވެދާނެ ލެޖެންޑެރީ ކްރީޗާރ އަކަށްވެސް." މޫނަށް ވައްތަރެއް ޖައްސައިލަމުން ކީވާ ބުންޏެވެ.\n"އެދެ ފެއަރީޒްތަ؟" ހޭޒެން އެއްސެވެ.\n"ނޫރީއަކަށް ހިޔެއް ނުވޭ އެއީ ދެ ފެއަރީސް ހެނެއް." ނޫރީން އެދެއެއްޗަށް ވަރަށް ފުންކޮށް ލޯ ހިންގައިލަމުން ބުންޏެވެ.\n"ކީތްވެ އެހާ ޔަޤީންކަމާއިއެކު ތިބުނީ؟" ނިކާން ނޫރީންއަށް ބަލައިލުމަށްފަހު ބުންޏެވެ.\n"ހަމަ ހީވާގޮތް މިބުނީ. ނޭނެދޯ ދެން ފެއަރީޒް ކަމެއް. ބޮޑަށް ހީވަނީ ޖިންނި ވައްތަރު އެއްޗެއްހެން." ނޫރީން ބުނެލިއެވެ.\n"ނޫރީ! ތިއީ ކޮން ފަށެއް." އެލީނާ ނޫރީން ކައިރިއަށްގޮސް ފަށުގެ ފުލުގައި ހިފައިގެންހުރެ އެއްސެވެ.\n"އެއީ އިއްޔެ ގަތް ފަށެއް." ނޫރީން އަވަސްއަވަހަށް ބުންޏެވެ.\n"ވަރަށް ސަޅި. އަދި މިއީ ހަމަ އަސްލު ޕާރލްއެއް ދޯ؟" އެލީނާ އެފަށަށް ތައުރީފުކޮށްލިއެވެ.\n"އާނ!" ނޫރީން އެހެން ބުނަމުން ފަށުގެ ފުލުގައި ފިރުމައިލިއެވެ.\n"ނޫރީ! ނިކީ!" ކުއްލިއަކަށް މާޔާ ދޮރުގައި ތަޅަން ފެށިއެވެ.\n"ލައްބަ މަންމާ!" ނޫރީން އަވަހަށް އެނދު ދަށަށް ފްރޭމް ކޮށްޕައިލައި ދޮރު ހުޅުވައިލިއެވެ.\n"މިހާރު އެއޮތް ދިހަގަޑި ބައިވެ އެގާރަ ޖެހީ. އަދިވެސް ނިދާކަށް ނުވޭތަ؟" މާޔާ ކޮޓަރިތެރެ ބަލައިލަމުން އެހެން ބުނިއިރު ހީވަނީ ކޮންމެވެސް އެއްޗެއް ހޯދަން އުޅޭ ހެންނެވެ.\n"މިހާރު މި އުޅެނީ ނިދަން." ނިކާން ބުންޏެވެ.\n"އާނ! އޯކޭ. އެގާރަ ގަޑި ބައި ވަން ވާއިރަށް ނިދާތި!" މާޔާ އެހެން ބުނުމަށްފަހު ދިޔައެެވެ.\nނޫރީން ފުން ނޭވާއެއްލުމަށްފަހު ދޮރުލެއްޕިއެވެ. އަދި މާޔާ ބުނި ފަދައިން އަވަހަށް ނިދަންވެގެން ފާޚާނާއަށް ވަދެ އެއްޗެހި ބަދަލުކޮށްލިއެވެ. އެއިރު ލިއަމްއާއި ނިކާންވީ ނިދަން ގޮހެވެ.\n"ގުޑް ނައިޓް." ކީވާ އެހެން ބުނުމަށްްފަހު ގޮދަޑީގައި އޮށޯތެވެ.\n"ގުޑް ނައިޓް." ނޫރީންވެސް ނިދިއައިސްފައި ހުރުމުން އެނދުގައި އޮށޯތެެވެ.\n'ސައިރެން' ގެ 4ވަނަ ބަޔަށް އިންތިޒާރުކުރައްވާ!\nRrYn December 9, 2020\nމާޝާ ﷲ ވަރަށް ރީތި!!💛💜💓💖\nflame Gurl December 9, 2020\nތެންކިއު ރީ ❤😃\nޝައިނާ February 1, 2021\nވަރަށް ރީތި 💖💖


81 meehun balin faseyha, alah positive vee 31 meehun - vNews.mv\nސައިފް އަޒްހަރު 26 September 2020, 22:22\nހޮސްޕިޓަލްތަކުގައި 84 މީހުން، އައިިސީޔޫގަ 3، ވެންޓިލޭޓަރުގައި 2\n20 ރަށާއި، 24 ރިސޯޓުގައި އެކްޓިވް ކޭސްތައް\nގދ. ހޯނޑެއްދޫ، ހދ. ކުޅުދުއްފުށި، ހދ. ނޮޅިވަރަމް މޮނިޓަރިންގައި\nރާއްޖެއިން އިތުރު 31 މީހުން ކޮވިޑް-19 އަށް އަލަށް ޕޮޒިޓިވް ވެއްޖެއެވެ.\nހެލްތު ޕްރޮޓެކްޝަން އޭޖެންސިން މިރޭ ކުރި ޓްވީޓެއްގައި ބުނެފައިވަނީ، އިއްޔެ ހަވީރު 6:00 އިން ފެށިގެން މިއަދުގެ ހަވީރު 6:00 ގެ ނިޔަލަށް، ވޭތުވެދިޔަ 24 ގަޑިއިރުގެ ތެރޭގައި ރާއްޖެއިން އަލަށް ޕޮޒިޓިވް ވެފައިވަނީ 31 މީހުން ކަމަށެވެ.\nއަލަށް ޕޮޒިޓިވްވި މީހުންގެ ތެރޭގައި ހިމެނެނީ 25 ދިވެހިންނާއި، ބޭރު ގައުމުތަކަށް ނިސްބަތްވާ6މީހުންނެވެ.\nއަލަށް ޕޮޒިޓިވްވި މީހުންގެ ތެރެއިން 26 މީހަކު ނިސްބަތްވަނީ ގްރޭޓަރ މާލެ ސަރަހައްދަށެވެ. އަނެއް5މީހުން ނިސްބަތްވަނީ ރަށްތަކަށެވެ.\nމިއާއެކު، ކޮވިޑް-19 އަށް ރާއްޖެއިން މިހާތަނަށް ޕޮޒިޓިވްވި ކަމަށް ރެކޯޑު ކުރެވުނު މީހުންގެ ޖުމްލަ އަދަދުވަނީ 10،045 އަށް އަރާފައެވެ.\nއެޗްޕީއޭއިން ބުނެފައިވަނީ، ވޭތުވެދިޔަ 24 ގަޑިއިރުގެ ތެރޭގައި ރާއްޖެއިން 81 މީހަކު ބަލިން ފަސޭހަވެފައިވާ ކަމަށެވެ. މިއާއެކު، ބައްޔަށް ޕޮޒިޓިވްވެ، ރާއްޖެއިން ބަލިން ފަސޭހަވި މީހުންގެ ޖުމްލަ އަދަދުވަނީ 8،754 އަށް އަރާފައެވެ.\nއެޗްޕީއޭއިން ބުނެފައިވަނީ، މިވަގުތު އެކްޓިވް ކޭސަސްގެ ގޮތުގައި ތިބީ 1،250 މީހުން ކަމަށެވެ. މީގެތެރެއިން 84 މީހަކަށް ހޮސްޕިޓަލްތަކުގައި އެޑްމިޓްކޮށްގެން ގެންދަނީ ފަރުވާދެމުންނެވެ.\nހެލްތު އިމަޖެންސީ އޮޕަރޭޝަން ސެންޓަރުގައި މިހާރު ކުރިއަށްދާ ޕްރެސް ކޮންފަރެންސްގައި ތަރުޖަމާނު ޑރ. ފާތިމަތު ނަޒްލާ ރަފީގު ވިދާޅުވީ، ހޮސްޕިޓަލްތަކުގައި ފަރުވާ ދެމުންގެންދާ މީހުންގެ ތެރެއިން އައިސީޔޫގައި ފަރުވާދެނީ3މީހަކަށް ކަމަށެވެ.2މީހަކު އޮތީ ވެންޓިލޭޓަރުގައި ކަމަށެވެ.\nޑރ. ނަޒްލާ ވިދާޅުވީ، ޕޮޒިޓިވް ކޭސްތަކާ ގުޅިގެން ގދ. ހޯނޑެއްދޫއާއި، ހދ. ކުޅުދުއްފުށްޓައި އަދި ހދ. ނޮޅިރަމްވެސް މިވަގުތު އޮތީ މޮނިޓަރިންގައި ކަމަށެވެ.\nރާއްޖޭގެ ރަށްތަކުގެ ތެރެއިން މިވަގުތު އެކްޓިވް ކޭސްތައް ރިޕޯޓްކޮށްފައިވަނީ 20 ރަށާއި، 24 ރިސޯޓުންނެވެ.\n24 ރިސޯޓުން 12 ފަތުރުވެރިންނާއި، 30 ސްޓާފުން އެކްޓިވް ކޭސަސްގެ ގޮތުގައި އެބަތިބި ކަމަށް އެޗްޕީއޭއިން ބުނެފައިވެއެވެ.


Khuthubaa: Baithulmagdhis Ge Massala Islaamee Ummathuge Gazijyaa Akah Nuvaanvee Sababeh Nei ޚުތުބާ: ބައިތުލްމަޤްދިސްގެ މައްސަލަ އިސްލާމީ އުންމަތުގެ ޤަޟިއްޔާއަކަށް ނުވާންވީ ސަބަބެއް ނެތް – Huvadhoo News Khuthubaa: Baithulmagdhis Ge Massala Islaamee Ummathuge Gazijyaa Akah Nuvaanvee Sababeh Nei Huvadhoo News\nޚުތުބާ: ބައިތުލްމަޤްދިސްގެ މައްސަލަ އިސްލާމީ އުންމަތުގެ ޤަޟިއްޔާއަކަށް ނުވާންވީ ސަބަބެއް ނެތް\nމަސްޖިދުލް އަޤްސާގެ މަންޒަރެއް- ފޮޓޯ: މުސްލިމް ހޭންޑްސް\nބައިތުލް މަޤްދިސްއަކީ މުޤައްދަސް ބިމެއް ކަން މިއަދުގެ ހުކުރު ޚުތުބާގައި ވަނީ ހަނދުމަކޮށްދެއްވާފައެވެ. ޚުތުބާގައި ބުނެފައިވާގޮތުން، ބައިތުލްމަޤްދިސްގެ މައްސަލަ އިސްލާމީ އުންމަތުގެ ޤަޟިއްޔާއަކަށް ނުވާނޭ އެއްވެސް ގޮތެއް ނެތެވެ.\nބައިތުލް މަޤްދިސްއަކީ މާތް ﷲ އެތައް ގޮތަކުން މާތް ކުރައްވައި، އެތާނގެ ވަށައިގެން ބަރަކާތްލައްވާފައިވާ މަތިވެރި މާތް ބިމެކެވެ.\nއެކަލާނގެ ހުސްޠާޙިރުވަންތަކަމާއެވެ! އެކަލާނގެއީ މަސްޖިދުލްހަރާމުން، އަލްމަސްޖިދުލް އަޤްޞާއަށް އެކަލާނގެ އަޅާ، ރޭގަނޑުން ބައެއްގައި ގެންދެވި ރަސްކަލާނގެއެވެ. އެއީ އެތާނގެ ވަށައިގެން ތިމަން ރަސްކަލާނގެ ބަރަކާތްލެއްވި ތަނެވެ!\nބައިތުލްމަޤްދިސަކީ މުސްލިމުންގެ ހިތްތަކުގައި، އެތަނުގެ މާތްކަމާއި މަތިވެރިކަން ބިންވަޅުނެގިފައިވާ، ވަރަށް މާތް މަތިވެރި މުޤައްދަސް ބިމެކެވެ. އެއީ މަސްޖިދުލް ޙަރާމްއަށް ފަހު، ދެވަނައަށް ބިނާ ކުރެވުނު މިސްކިތެވެ.\nލޮބުވެތި ނަބިއްޔާ صلى الله عليه وسلم އަރިހުން އަބޫޛައްރުގެފާނު ސުވާލު ދެންނެވިއެވެ. ބިންމަތީގައި އެންމެ ފުރަތަމަ ބިނާ ކުރެވުނީ ކޮން މިސްކިތެއްތޯއެވެ؟ އެހިނދު ނަބިއްޔާ صلى الله عليه وسلم ޙަދީޘް ކުރައްވާފައިވަނީ އެއީ މަސްޖިދުލްޙަރާމް ކަމުގައެވެ. ދެން ކޮން މިސްކިތެއްތޯއޭ ދެންނެވުމުން ޖަވާބުގައި އެކަލޭގެފާނު ޙަދީޘްފުޅު ކުރެއްވީ، މަސްޖިދުލްޢަޤްޞާ ކަމުގައެވެ.\nމާތް ﷲ ގެ ތައުޙީދު އެންމެ ފުރަތަމަ ދެނެގަނެ ފެށިގެން އައި ރަށަކީ މާތްވެގެންވާ މައްކާއެވެ. ދެވަނަ ރަށަކީ ޤުދުސެވެ. އިމާމު ބުޚާރީއާއި އިމާމު މުސްލިމް ރިވާކުރެއްވި ޙަދީޘެއްގައި ބަޔާންކުރައްވާފައިވާ ގޮތުގައި، އަލްމަޖިދުލް އަޤްސާ ބިނާ ކުރެވުނީ އާދަމް އަލައިހިއްސަލާމްގެ ޒަމާނުގައެވެ. އަލްމަސްޖިދުލް ޙަރާމް ބިނާކުރުމަށްފަހު، އޭގެ 40 އަހަރު ފަހުން، މަސްޖިދުލް އަޤްސާ ބިނާކުރެވުނެވެ. މިބަސްފުޅުން ﷲ ގެ ރިސާލަތާ، މި ދެ ރަށާ ދެމެދުގައިވާ ގުޅުން ވަރަށް ރަނގަޅަށް އެނގެއެވެ.\nބަރަކާތްތެރި މުޤައްދަސް ބިމުގެ މައްސަލަ އިސްލާމީ އުންމަތުގެ ޤަޟިއްޔާއަކަށް ނުވާނެ އެއްވެސް ސަބަބެއް ނެތެވެ. މަސްޖިދުލް އަޤްސާއަކީ މުސްލިމުންގެ ފުރަތަމަ ޤިބްލައެވެ. އެއީ މުސްލިމުންގެ އެންމެ ހުރުމަތްތެރި މިސްކިތުގެ ތެރޭގައި ހިމެނޭ އެއް މިސްކިތްވެސް މެއެވެ. އެއީ ދުރު ދަތުރުކޮށް ބުރަ އުފުލައިގެން ވެސް އެ މިސްކިތަށް ދިޔުމަށް އަންގަވާފައިވާ ތިން މިސްކިތުގެ ތެރޭގައި ހިމެނޭ އެއް މިސްކިތެވެ.\nމިފަދަ މުޤައްދަސް ބިމަކަށް ކާފިރުން އަރައި، އެ ބިން ފޭރިގެންފިނަމަ، އެބިމުގެ އަހުލުވެރިން ތަޙައްމަލު ކުރަމުންދާ، ހިތްދަތިކަމާއި، ދަތި އުދަނގޫތަކަށް އިޖާބަދީ، އެހީތެރިކަމުގެ އަތެއް ފޯރުކޮށްދޭން ޖެހޭނެއެވެ. އެބިން ކާފިރުންގެ އަތްދަށުން ސަލާމަތްކުރުމަށް މުސްލިމު އުއްމަތަށް ކުރެވެން އޮތް ހުރިހާކަމެއް ކުރަންޖެހެއެވެ.


Re-register kuran 20000 form dhe faharah hushalhaafai!\nރިރެޖިސްޓްރީކުރަން 20000 ފޯމު ދެ ފަހަރަށް ހުށަހަޅާފައި\nސައްހަ ނޫން ފޯމްތަކުގެ މައްސަލަ ބަލާނަން:އީސީ\nކ. މާލެ 17 އޯގަސްޓު 2018 | ހުކުރު 16:05 12,872\nރީރަޖިސްޓްރޭޝަންގެ ކަންކަން ކުރިއަށްދަނީ - ރާއްޖެ އެމްވީ\nސެޕްޓެމްބަރު 23 ގައި ބާއްވާ ރިޔާސީ އިންތިޚާބުގައި ރަށްވެހިވެފައިވާ ތަން ނޫން އެހެން ތަނެއްގައި ވޯޓުލުމަށް ގާތްގަނޑަކަށް 20،000 ފޯމް ދެ ފަހަރަށް ހުށަހަޅާފައިވާކަން އެނގިއްޖެ އެވެ.\nރާއްޖެއެމްވީއަށް އެނގިފައިވާ ގޮތުގައި ވޯޓް ރިރެޖިސްޓްރީކުރަން އިލެކްޝަންސް ކޮމިޝަނަށް ގާތްގަނޑަކަށް 95،000 ފޯމު ހުށަހަޅާފައިވެއެވެ. ނަމަވެސް ދެ ފަހަރަށް ހުށަހަޅާފައިވާ ފޯމްތައް އުނިކުރުމުން އެ އަދަދު ދަށްވެގެންދާނެ އެވެ.\nއިލެކްޝަންސް ކޮމިޝަނުން ބުނީ، ރިރެޖިސްޓްރީ ކުރެވިފައިވާ އަދަދު އަންނަ ހަފްތާގައި އިއުލާނު ކުރާނެ ކަމަށެވެ. ސައްހަ ނޫން ފޯމުތަކެއްވެސް ވެސް ހުށަހަޅާފައިވާ ކަމަށާއި އެ މައްސަލައިގައި ފިޔަވަޅު އަޅާނެ ކަމަށް ވެސް އިލެކްޝަންސް ކޮމިޝަނުން ވަނީ ބުނެފަ އެވެ.\nރިރެޖިސްޓަރކުރުމުގައި މައްސަލަ ހުރި ފޯމުތައް ރަނގަޅު ކުރުމަށް ފުރުސަތު ދޭނެ ކަމަށް އީސީން ބުނެއެވެ.\nއިލެކްޝަންސް ކޮމިޝަނުން މިކަން ހާމަކޮށްފައިވާއިރު ގއ. އަތޮޅުގެ ބައެއް މީހުން ދުރު ރަށްރަށާއި ރާއްޖެއިން ބޭރުގެ ގައުމުތަކުގައި ރަޖިސްޓްރީ ކޮށްފައިވާ މައްސަލަތަކެއް ވަނީ ފެންމަތިވެފައެވެ. މިކަންކަމާ ގުޅިގެން ގިނަ އަދަދެއްގެ ފަރާތްތަކުން ދަނީ ކަންބޮޑުވުން ފާޅުކުރަމުންނެވެ.